cyanic-selkie/wikianc huggingface dataset:
ᱞᱳᱠᱯᱟᱲᱟ ᱢᱚᱦᱟᱵᱤᱫᱽᱭᱟᱞᱚᱭ
ᱠᱳᱞᱯᱟᱲᱟ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱞᱳᱠᱯᱟᱲᱟ ᱟᱹᱛᱩ ᱨᱮ ᱢᱮᱱᱟᱜ ᱢᱤᱫ ᱟᱱᱰᱟᱨᱜᱽᱨᱮᱡᱩᱭᱮᱴ ᱡᱮᱱᱟᱨᱮᱞ ᱟᱨ ᱚᱱᱟᱨᱥ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱒᱐᱑᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭᱟᱠᱟᱱᱟ᱾ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮ ᱟᱨᱴᱥ (ᱵᱟᱰᱚᱦᱤ) ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥᱠᱚ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱤᱱᱫᱽᱨᱚ ᱠᱩᱢᱟᱨ ᱜᱩᱡᱽᱨᱟᱞ
ᱤᱱᱫᱽᱨᱚ ᱠᱩᱢᱟᱨ ᱜᱩᱡᱽᱨᱟᱞ (᱔ ᱰᱤᱥᱮᱢᱵᱚᱨ ᱑᱙᱑᱙-᱓᱐ ᱱᱚᱵᱷᱮᱢᱵᱚᱨ ᱒᱐᱑᱒ )  ᱥᱤᱧᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱥᱤᱧᱚᱛ ᱨᱮ ᱥᱣᱟᱫᱷᱤᱱᱚᱛᱟ ᱥᱚᱝᱜᱨᱟᱢ ᱨᱮ ᱟᱹᱰᱤ ᱢᱟᱨᱟᱝ ᱵᱷᱩᱢᱤᱠᱟᱭ ᱤᱫᱤ ᱞᱮ ᱟ ᱟᱨ ᱑᱙᱔᱒ ᱨᱮ ᱵᱷᱟᱨᱚᱛ ᱪᱷᱟᱰᱚ ᱟᱱᱫᱚᱞᱚᱱ  ᱥᱚᱢᱚᱭ ᱨᱮ ᱦᱚᱸ ᱡᱤᱦᱚᱞ ᱮ ᱪᱟᱞᱟᱣ ᱞᱮᱱᱟ ᱾ ᱑᱙᱙᱗ ᱮᱯᱨᱤᱞ ᱨᱮ ᱥᱤᱧᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱵᱮᱱᱟᱵ ᱢᱟᱬᱟᱝ ᱨᱮ ᱩᱱᱤ ᱫᱚ ᱥᱮᱱᱴᱨᱟᱞ ᱠᱮᱵᱤᱱᱮᱴ ᱨᱮ ᱦᱚᱸᱭ ᱠᱟᱹᱢᱤ ᱞᱮ ᱟ ᱾ ᱩᱱᱤ ᱫᱚ ᱢᱚᱱᱛᱨᱤ ᱞᱮᱠᱟ ᱛᱮ ᱫᱚ ᱢᱤᱱᱤᱥᱴᱚᱨ ᱚᱯᱷ ᱠᱚᱢᱩᱱᱤᱠᱮᱥᱚᱱ, ᱢᱤᱱᱤᱥᱴᱚᱨ ᱚᱯᱷ ᱯᱟᱨᱠᱤᱟᱢᱮᱱᱴᱟᱨᱤ ᱟᱯᱷᱮᱭᱟᱨᱥ, ᱢᱤᱱᱤᱥᱴᱚᱨ ᱚᱯᱷ ᱤᱱᱯᱷᱤᱨᱢᱮᱥᱚᱱ ᱮᱱᱰ ᱵᱨᱚᱰᱠᱟᱥᱴᱤᱝ, ᱢᱤᱱᱤᱥᱴᱚᱨ ᱚᱯᱷ ᱮᱠᱥᱴᱚᱨᱱᱟᱞ ᱟᱯᱷᱮᱭᱟᱨᱥ ᱮᱱᱰ ᱢᱤᱱᱤᱥᱴᱚᱨ ᱚᱯᱷ ᱦᱟᱩᱥᱤᱝ ᱞᱮᱠᱟ ᱛᱮ ᱦᱚᱸᱭ ᱠᱟᱹᱢᱤ ᱞᱮ ᱟ ᱾ ᱨᱟᱡᱱᱤᱛᱤ ᱨᱮ ᱦᱤᱡᱩᱜ ᱢᱟᱬᱟᱝ ᱨᱮ ᱩᱱᱤ ᱫᱚ ᱵᱤᱵᱤᱥᱤ ᱨᱮ ᱦᱤᱱᱫᱤ ᱡᱚᱨᱱᱟᱞᱤᱥᱴ ᱞᱮᱠᱟ ᱛᱮ ᱦᱚᱸᱭ ᱠᱟᱹᱢᱤ ᱠᱮ ᱟ ᱾
᱑᱙᱗᱕ ᱨᱮ ᱤᱱᱫᱤᱨᱟ ᱜᱟᱱᱫᱷᱤ ᱥᱚᱨᱠᱟᱨ ᱛᱟᱦᱮᱱ ᱥᱚᱢᱚᱭ ᱨᱮ ᱤᱱᱫᱨᱚ ᱠᱩᱢᱟᱨ ᱫᱚ ᱤᱱᱯᱷᱚᱨᱢᱮᱥᱚᱱ ᱮᱱᱰ ᱵᱨᱚᱰᱠᱟᱥᱴᱤᱝ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ, ᱩᱱ ᱡᱚᱦᱚᱜ ᱢᱤᱫ ᱠᱟᱛᱷᱟ ᱥᱟᱢᱱᱟ ᱛᱮ ᱦᱮᱡ ᱞᱮᱱᱟ ᱡᱮ ᱤᱱᱫᱤᱨᱟ ᱜᱟᱱᱫᱷᱤ ᱤᱞᱮᱠᱥᱚᱱ ᱫᱟᱲᱮᱜ ᱞᱟᱹᱜᱤᱫ ᱛᱮ ᱟᱱᱠᱚᱱᱥᱴᱤᱪᱩᱟᱞ ᱢᱮᱛᱷᱚᱰᱽ ᱮ ᱟᱯᱱᱟᱨ ᱞᱮ ᱟ ᱾ ᱤᱱᱫᱤᱨᱟ ᱜᱟᱱᱫᱷᱤ ᱭᱤᱡ ᱦᱚᱯᱚᱱ ᱥᱟᱚᱱᱡᱚᱭ ᱜᱟᱱᱫᱷᱤ ᱩᱛᱚᱨ ᱯᱨᱚᱫᱮᱥ ᱠᱷᱚᱱ ᱴᱨᱚᱠ ᱯᱮᱨᱮᱡ ᱦᱚᱲ ᱟᱹᱜᱩ ᱠᱟᱛᱮ ᱫᱤᱞᱤ ᱨᱮ ᱡᱟᱣᱨᱟ ᱠᱮᱫ ᱠᱚᱣᱟᱭ ᱟᱨ ᱫᱩᱨᱫᱚᱨᱥᱚᱱ ᱨᱮ ᱯᱨᱚᱪᱟᱨ ᱞᱟᱹᱜᱤᱫ ᱤᱱᱫᱨᱚ ᱠᱩᱢᱟᱨ ᱜᱩᱡᱨᱟᱞ ᱮ ᱢᱮᱛᱟ ᱫᱮᱭᱟ ᱾ ᱠᱤᱱᱛᱩ ᱜᱩᱡᱨᱟᱞ ᱫᱚ ᱱᱚᱣᱟ ᱠᱟᱹᱢᱤ ᱞᱟᱹᱜᱤᱫ ᱥᱚᱱᱡᱚᱭ ᱜᱟᱱᱫᱷᱤ ᱢᱟᱱᱟ ᱠᱮᱫᱮᱭᱟᱭ ᱪᱮᱫᱟᱦ ᱥᱮ ᱥᱚᱱᱡᱚᱭ ᱜᱟᱱᱫᱷᱤ ᱭᱟᱦ ᱫᱚ ᱥᱚᱨᱠᱟᱨᱤ ᱥᱴᱟᱴᱚᱥ ᱪᱮᱫ ᱦᱚᱸ ᱵᱟᱭ ᱛᱟᱦᱮᱸ ᱠᱟᱱᱟ ᱾ ᱥᱚᱱᱡᱚᱭ ᱜᱟᱱᱫᱷᱤ ᱫᱚ ᱢᱟᱨᱟᱝ ᱢᱚᱱᱛᱨᱤ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱚᱱᱟ ᱠᱷᱟᱹᱛᱤᱨ ᱩᱱᱤ ᱫᱚ ᱚᱱᱟ ᱯᱚᱫ ᱠᱷᱚᱱ ᱠᱚ ᱚᱪᱚᱜ ᱠᱮᱫᱮᱭᱟ ᱟᱨ ᱚᱱᱟ ᱯᱚᱫ ᱫᱚ ᱵᱤᱫᱭᱟ ᱪᱚᱨᱚᱱ ᱥᱩᱠᱞᱟ ᱠᱚ ᱮᱢᱟ ᱫᱮᱭᱟ ᱾
ᱵᱮᱠᱛᱤᱜᱚᱛ ᱡᱤᱭᱚᱱ
ᱜᱩᱡᱨᱟᱞ ᱟᱡ ᱵᱟᱵᱟ ᱧᱩᱛᱩᱢ ᱫᱚ ᱚᱵᱚᱛᱟᱨ ᱱᱟᱨᱟᱭᱚᱬ ᱟᱨ ᱟᱭᱚ ᱧᱩᱛᱩᱢ ᱫᱚ ᱯᱩᱥᱯᱟ ᱜᱩᱡᱨᱟᱞ ᱾ ᱩᱱᱤ ᱫᱚ ᱰᱤᱹᱮᱹᱵᱷᱤᱹ ᱦᱮᱞᱤ ᱠᱚᱞᱮᱡ ᱚᱯᱷ ᱠᱚᱢᱚᱨᱥ ᱟᱨ ᱯᱷᱚᱨᱢᱟᱱ ᱠᱨᱤᱥᱴᱤᱭᱟᱱ ᱠᱚᱞᱮᱡ, ᱞᱟᱦᱚᱨ ᱨᱮ ᱯᱟᱲᱦᱟᱣ ᱞᱮᱱᱟᱭ ᱾ ᱩᱱᱤ ᱡᱩᱣᱟᱹᱱ ᱵᱮᱲᱟ ᱨᱮ ᱫᱚ ᱵᱷᱟᱨᱚᱛᱤᱭᱚ ᱥᱚᱛᱚᱱᱛᱨᱚᱛᱟ ᱟᱱᱫᱚᱞᱚᱱ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱑᱙᱔᱒ ᱨᱮ ᱤᱸᱨᱮᱡ ᱵᱷᱟᱨᱚᱛ ᱪᱦᱟᱰ ᱟᱱᱫᱚᱞᱚᱱ ᱨᱮ ᱡᱤᱦᱚ ᱦᱚᱸᱭ ᱪᱟᱞᱟᱣ ᱞᱮᱱᱟ ᱾ ᱦᱤᱱᱫᱤ, ᱩᱨᱫᱩ ᱟᱨ ᱯᱚᱱᱡᱟᱵᱤ ᱵᱷᱟᱥᱟ ᱫᱚ ᱟᱹᱰᱤ ᱵᱮᱥ ᱮ ᱵᱟᱰᱟᱭ ᱛᱟᱦᱮᱱ ᱟᱨ ᱚᱱᱟ ᱥᱟᱸᱣ ᱛᱮ ᱟᱹᱰᱤ ᱜᱟᱱ ᱵᱷᱟᱥᱟ ᱦᱚᱸᱭ ᱵᱟᱰᱟᱭ ᱛᱟᱦᱮᱱ ᱾ ᱜᱩᱡᱨᱟᱞ ᱟᱡ ᱮᱨᱟ ᱫᱚ ᱥᱤᱞᱟ ᱜᱩᱡᱨᱟᱞ ᱮ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱮᱨᱟ ᱫᱚ ᱑᱑ ᱡᱩᱞᱟᱭ ᱒᱐᱑᱑ ᱨᱮ ᱜᱚᱡ ᱞᱮᱱᱟᱭ ᱾ ᱟᱡ ᱨᱤᱱ ᱫᱚ ᱵᱟᱨᱮᱭᱟ ᱦᱚᱯᱚᱱ ᱠᱤᱱ ᱛᱟᱸᱦᱮ ᱠᱟᱱᱟ ᱾ ᱓᱐ ᱱᱚᱵᱷᱮᱢᱵᱚᱨ ᱒᱐᱑᱒ ᱨᱮ ᱜᱩᱰᱜᱟᱸᱣ ᱨᱮ ᱢᱮᱫᱟᱱᱛᱚ ᱦᱚᱥᱯᱤᱴᱟᱞ ᱨᱮ ᱜᱚᱡ ᱞᱮᱱᱟᱭ ᱾
ᱟᱹᱰᱤ ᱫᱤᱱ ᱵᱮᱢᱟᱨ ᱯᱚᱨᱮ ᱜᱚᱡ
ᱜᱩᱡᱨᱟᱞ ᱫᱚ ᱟᱹᱰᱤ ᱫᱤᱱ ᱫᱷᱟᱹᱵᱤᱡ ᱰᱟᱭᱞᱤᱥᱤᱥ ᱮ ᱠᱚᱨᱟᱣᱮᱫ ᱛᱟᱦᱮᱱ ᱾ ᱑᱙ ᱱᱚᱵᱷᱮᱢᱵᱚᱨ ᱒᱐᱑᱒ ᱨᱮ ᱠᱚᱲᱟᱢ ᱦᱟᱹᱥᱩ ᱛᱟᱭᱚᱢ ᱩᱱᱤ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱜᱩᱰᱜᱟᱣᱸ ᱨᱮᱱᱟᱝ ᱯᱨᱟᱤᱵᱷᱮᱴ ᱦᱚᱥᱯᱤᱴᱟᱞ ᱨᱮ ᱠᱚ ᱮᱰᱢᱤᱥᱚᱱ ᱞᱮᱫᱮᱭᱟ ᱾ ᱒᱗ ᱱᱚᱵᱷᱮᱢᱵᱚᱨ ᱒᱐᱑᱒ ᱨᱮ ᱩᱱᱤ ᱫᱚ ᱚᱪᱮᱛ ᱚᱵᱚᱥᱛᱷᱟ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱟᱹᱰᱤ ᱜᱟᱱ ᱪᱮᱥᱴᱟ ᱯᱚᱨᱮ ᱦᱚᱸ ᱩᱱᱤ ᱫᱚ ᱵᱟᱠᱚ ᱵᱟᱸᱪᱟᱣ ᱫᱟᱲᱮ ᱭᱟᱫᱮᱭᱟ ᱾ ᱓᱐ ᱱᱚᱵᱷᱮᱢᱵᱚᱨ ᱒᱐᱑᱒ ᱨᱮ ᱟᱛᱢᱟ ᱛᱟᱭ ᱟᱡᱟᱜ ᱦᱚᱲᱢᱚᱭ ᱵᱟᱹᱜᱤ ᱠᱮ ᱟ ᱾ ᱟᱡᱟᱜ ᱜᱚᱡ ᱠᱷᱚᱵᱚᱨ ᱟᱸᱡᱚᱢ ᱠᱟᱛᱮ ᱞᱚᱠᱚ ᱥᱚᱵᱷᱟ ᱟᱨ ᱨᱟᱡᱭᱚ ᱥᱚᱵᱷᱟ ᱵᱟᱱᱟᱨ ᱠᱚ ᱵᱚᱸᱫ ᱞᱮ ᱟ ᱾ ᱱᱚᱣᱟ ᱠᱷᱚᱵᱚᱨ ᱟᱸᱡᱚᱢ ᱠᱟᱛᱮ ᱥᱤᱧᱚᱛ ᱨᱤᱱ ᱢᱟᱨᱟᱝ ᱢᱚᱱᱛᱨᱤ ᱟᱨ ᱨᱟᱥᱴᱨᱚᱯᱚᱛᱤ ᱟᱹᱰᱤ ᱡᱩᱨ ᱠᱤᱱ ᱫᱩᱠᱷ ᱞᱮᱱᱟ ᱾
ᱦᱟᱥᱟ
ᱦᱟᱥᱟ ᱳᱨᱜᱮᱱᱤᱠ ᱢᱮᱴᱟᱨ, ᱠᱷᱚᱱᱤᱡᱽ, ᱜᱮᱥ, ᱛᱚᱨᱚᱞ ᱢᱮᱴᱟᱨ ᱟᱨ ᱡᱤᱣᱤᱭᱟᱱ ᱠᱚᱣᱟᱜ ᱢᱤᱫ ᱢᱤᱥᱪᱟᱨ ᱠᱟᱱᱟ ᱡᱟᱦᱟᱸ ᱫᱚ ᱢᱤᱫ ᱥᱟᱶ ᱡᱤᱭᱚᱱ ᱨᱮᱱᱟᱜ ᱥᱟᱶ ᱮᱫᱟᱭ ᱾ ᱫᱷᱟᱹᱨᱛᱤ ᱨᱮᱱᱟᱜ ᱦᱟᱥᱟ ᱦᱚᱲᱢᱚ, ᱡᱟᱦᱟᱸ ᱫᱚ ᱯᱤᱰᱳᱥᱯᱷᱤᱭᱚᱨ ᱠᱚ ᱢᱮᱛᱟᱣᱟᱜ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱯᱩᱱᱭᱟᱹ ᱟᱥᱚᱞ ᱠᱟᱹᱢᱤ ᱢᱮᱱᱟᱜ - ᱟ :
• ᱫᱟᱨᱮ ᱠᱚ ᱦᱟᱨᱟᱜ ᱞᱟᱹᱜᱤᱫ ᱢᱤᱫ ᱦᱚᱨᱟ ᱨᱩᱯ ᱛᱮ
• ᱫᱟᱜ ᱡᱟᱢᱟ, ᱯᱩᱨᱛᱤ ᱟᱨ ᱥᱩᱫᱷᱚᱠᱚᱨᱚᱱ ᱨᱮᱱᱟᱜ ᱥᱟᱫᱷᱚᱱ ᱨᱮᱱᱟᱜ ᱨᱩᱯ ᱨᱮ
• ᱫᱷᱟᱹᱨᱛᱤ ᱨᱮᱱᱟᱜ ᱦᱚᱭ ᱢᱟᱱᱰᱮᱨ ᱨᱮᱱᱟᱜ ᱢᱤᱫ ᱥᱚᱝᱥᱳᱥᱷᱚᱠ ᱨᱩᱯ ᱛᱮ
• ᱡᱤᱣᱤᱭᱟᱱ ᱠᱚ ᱞᱟᱹᱜᱤᱫ ᱚᱲᱟᱜ ᱢᱮᱱᱛᱮ
• ᱱᱚᱶᱟ ᱠᱚ ᱥᱟᱱᱟᱢ ᱠᱟᱹᱢᱤ, ᱟᱯᱱᱟᱨ ᱵᱟᱲᱜᱮ ᱨᱮ, ᱦᱟᱥᱟ ᱫᱚ ᱥᱚᱝᱥᱳᱥᱷᱚᱠ ᱦᱩᱭᱩᱜ ᱠᱟᱱᱟ ᱾
ᱦᱟᱥᱟ ᱨᱮ ᱦᱚᱭ
ᱦᱟᱥᱟ ᱨᱮ ᱢᱮᱱᱟᱜ ᱠᱟᱹᱴᱤᱡ - ᱠᱟᱹᱴᱤᱡ ᱵᱷᱩᱜ ᱛᱟᱦᱮᱱ ᱠᱟᱱᱟ ᱾ ᱚᱱᱟ ᱵᱷᱩᱜ ᱨᱮ ᱡᱚᱠᱷᱚᱱ ᱫᱟᱜ ᱵᱟᱝ ᱛᱟᱦᱮᱱ ᱠᱟᱱᱟ ᱩᱱᱨᱮ ᱦᱚᱭ ᱵᱚᱞᱚᱜ ᱠᱟᱱᱟ ᱾ ᱱᱚᱶᱟ ᱦᱚᱭ ᱦᱟᱥᱟ ᱨᱮ ᱢᱮᱱᱟᱜ ᱫᱟᱜ ᱨᱮ ᱦᱚᱸ ᱵᱤᱞᱭᱚᱱ ᱨᱮᱱᱟᱜ ᱟᱵᱚᱥᱛᱟ ᱨᱮ ᱧᱟᱢᱚᱜᱚᱜ ᱠᱟᱱ ᱜᱮᱭᱟ ᱾ ᱱᱚᱶᱟ ᱦᱚᱭ ᱨᱮ ᱳᱠᱥᱤᱡᱚᱱ ᱟᱨ ᱱᱟᱭᱴᱨᱳᱡᱚᱱ ᱠᱚ ᱥᱟᱶ - ᱥᱟᱶ ᱠᱟᱨᱵᱚᱱ ᱰᱟᱭᱟᱹᱠᱥᱟᱭᱰ ᱦᱚᱸ ᱛᱟᱦᱮᱱ ᱠᱟᱱᱟ ᱾ ᱳᱠᱥᱤᱡᱚᱱ ᱫᱚ ᱫᱟᱨᱮ ᱨᱮᱱᱟᱜ ᱨᱮᱦᱮᱫ ᱠᱚ ᱞᱟᱹᱜᱤᱫ ᱟᱹᱰᱤ ᱱᱟᱯᱷᱟ ᱢᱮᱱᱟᱜ - ᱟ ᱾ ᱠᱟᱨᱵᱚᱱ ᱰᱟᱭᱟᱹᱠᱥᱟᱭᱰ ᱠᱷᱚᱱ ᱫᱟᱨᱮ ᱠᱚ ᱦᱟᱨᱟ ᱫᱟᱲᱮᱭᱟᱜ - ᱟ ᱾
ᱦᱟᱥᱟ ᱨᱮᱱᱟᱜ ᱟᱭᱢᱟ ᱧᱩᱛᱩᱢᱟᱱ ᱠᱚ
• ᱠᱷᱟᱯᱨᱟ ᱦᱟᱥᱟ
• ᱤᱨᱪᱤ ᱦᱟᱥᱟ
• ᱡᱮᱨᱮᱲ ᱦᱟᱥᱟ
• ᱪᱤᱴᱟᱹ ᱦᱟᱥᱟ
• ᱨᱩᱜᱽᱲᱩ ᱦᱟᱥᱟ
• ᱟᱨᱫᱟ ᱦᱟᱥᱟ
• ᱫᱚᱦᱲᱟ ᱦᱟᱥᱟ
ᱵᱟᱨᱟᱢᱩᱞᱟ ᱦᱚᱱᱚᱛ
ᱵᱟᱨᱟᱢᱩᱞᱟ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱵᱟᱨᱟᱢᱩᱞᱟ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱒᱐᱐᱑ ᱦᱚᱲᱞᱮᱠᱷᱟ ᱥᱮᱨᱢᱟ ᱨᱮ ᱔,᱑᱙᱐ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱒᱐᱑᱑ ᱦᱚᱲᱞᱮᱠᱷᱟ ᱥᱮᱨᱢᱟ ᱨᱮ ᱱᱚᱣᱟ ᱠᱚᱢ ᱠᱟᱛᱮᱡᱽ ᱓,᱓᱕᱓ ᱪᱟᱹᱣᱠᱟᱹ ᱠᱤᱢᱤ ᱨᱮ ᱢᱮᱱᱟᱜᱼᱟ᱾
ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱥᱟᱢᱟᱝ ᱥᱮᱫ ᱜᱟᱱᱫᱮᱨᱵᱟᱞ ᱦᱚᱱᱚᱛ ᱟᱨ ᱥᱨᱤᱱᱚᱜᱚᱨ ᱦᱚᱱᱚᱛ ᱠᱷᱚᱱ ᱯᱟᱪᱮ ᱥᱮᱫ ᱞᱟᱭᱤᱱ ᱚᱯᱷ ᱠᱚᱱᱠᱨᱳ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱟᱨ ᱮᱛᱚᱢ ᱥᱮᱫ ᱠᱩᱯᱣᱟᱲᱟ ᱦᱚᱱᱚᱛ ᱟᱨ ᱮᱛᱚᱢᱼᱯᱟᱪᱮ ᱥᱮᱫ ᱵᱟᱱᱫᱤᱯᱩᱨᱟ ᱦᱚᱱᱚᱛ ᱠᱷᱚᱱ ᱠᱚᱧᱮ ᱥᱮᱫ ᱯᱩᱧᱪᱷ ᱦᱚᱱᱚᱛ ᱟᱨ ᱠᱚᱧᱮᱼᱯᱟᱪᱮ ᱥᱮᱫ ᱵᱟᱫᱜᱟᱢ ᱦᱚᱱᱚᱛ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱵᱟᱨᱟᱢᱩᱞᱟ ᱦᱚᱱᱚᱛ ᱛᱩᱨᱩᱭ ᱜᱚᱴᱟᱝ ᱛᱚᱦᱚᱥᱤᱞ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ, ᱱᱚᱣᱟ ᱠᱚ ᱦᱩᱭᱩᱜ ᱠᱟᱱᱟ ᱺ ᱯᱚᱛᱛᱚᱱ, ᱩᱨᱤ, ᱠᱷᱮᱨᱤ, ᱵᱳᱱᱤᱭᱟᱨ, ᱛᱟᱝᱢᱟᱨ, ᱥᱳᱯᱳᱨᱮ, ᱣᱟᱛᱮᱨᱜᱟᱢ, ᱨᱟᱯᱷᱭᱟᱵᱟᱫ, ᱯᱳᱦᱟᱢᱟ, ᱫᱟᱝᱜᱤᱣᱟᱪᱟ, ᱵᱳᱢᱟᱭ, ᱫᱟᱝᱜᱮᱨᱯᱳᱨᱟ, ᱠᱷᱳᱭᱮ (ᱯᱟᱱᱡᱤᱯᱳᱨᱟ), ᱣᱟᱜᱳᱨᱟ,ᱠᱷᱩᱱᱡᱮᱨ, ᱠᱚᱣᱟᱨᱦᱟᱢᱟ ᱟᱨ ᱵᱟᱨᱟᱢᱩᱞᱟ᱾
ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ ᱵᱚᱱᱚᱛ ᱦᱩᱭᱩᱜ ᱠᱟᱱᱟ ᱺ ᱩᱨᱤ, ᱨᱳᱦᱟᱢᱟ, ᱨᱟᱯᱷᱭᱟᱵᱟᱫ, ᱡᱚᱭᱮᱱᱜᱮᱨ, ᱥᱳᱯᱳᱨᱟ, ᱵᱳᱱᱤᱭᱟᱨ, ᱵᱟᱨᱟᱢᱩᱞᱟ, ᱛᱟᱝᱢᱟᱨ,ᱥᱤᱱᱜᱷᱯᱳᱨᱟ, ᱯᱟᱛᱟᱱ, ᱣᱟᱜᱳᱨᱟ, ᱠᱩᱱᱡᱮᱨ, ᱯᱟᱨᱟᱱᱯᱤᱞᱞᱟᱱ, ᱵᱤᱡᱷᱟᱢᱟ, ᱱᱳᱨᱠᱷᱟᱦ, ᱱᱟᱨᱣᱟᱵᱷ, ᱱᱟᱫᱤᱦᱟᱞ, ᱠᱟᱱᱫᱤ ᱨᱟᱯᱷᱭᱟᱵᱟᱫ, ᱦᱟᱨᱫᱪᱚᱱᱩᱢ, ᱜᱩᱡᱡᱟᱨᱟ, ᱣᱟᱤᱞᱳ, ᱠᱷᱟᱭᱯᱳᱨ ᱟᱨ ᱪᱟᱱᱫᱤᱞ ᱣᱟᱱᱤᱜᱟᱢ᱾
ᱯᱟᱜᱟᱱ ᱥᱚᱦᱚᱨ ᱵᱟᱨᱟᱢᱩᱞᱟ ᱟᱨ ᱥᱨᱤᱱᱚᱜᱚᱨ ᱦᱚᱱᱚᱛ ᱛᱟᱞᱟ ᱨᱮ ᱢᱮᱱᱟᱜᱼᱟ ᱟᱨ ᱥᱚᱦᱚᱨ ᱟᱨᱮ ᱛᱮ ᱯᱟᱞᱦᱟᱞᱟᱱ, ᱱᱤᱦᱟᱞᱯᱳᱨ, ᱦᱟᱱᱡᱤᱣᱟᱨ ᱠᱟᱱᱟᱢ, ᱥᱮᱨᱯᱳᱨᱟ, ᱥᱳᱱᱤᱩᱢ ᱟᱨ ᱱᱤᱦᱟᱞᱯᱳᱨᱮ ᱮᱢᱟᱱ ᱟᱹᱛᱩ ᱠᱚ ᱵᱮᱨᱦᱟᱭ ᱛᱮ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱦᱚᱲᱮᱞ ᱑,᱐᱐᱘᱓᱙ ᱜᱟᱱ᱾ ᱱᱚᱣᱟ ᱦᱚᱲᱮᱞ ᱫᱚ ᱟᱹᱰᱤᱜᱟᱱ ᱥᱟᱭᱯᱨᱟᱥ ᱫᱤᱥᱚᱢ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱢᱳᱱᱴᱟᱱᱟ ᱯᱚᱱᱚᱛ ᱨᱮᱱ ᱦᱚᱲᱮᱞ ᱥᱟᱶ ᱥᱚᱢᱟᱱ ᱜᱮᱭᱟ᱾ ᱵᱟᱨᱟᱢᱩᱞᱟ ᱦᱚᱱᱚᱛ ᱦᱚᱲᱮᱞ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱔᱔᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱞᱮᱠᱷᱟᱜᱩᱴ ᱦᱚᱲᱮᱞ ᱨᱮᱱ ᱕᱔᱒,᱑᱗᱑ (᱕᱓%) ᱠᱚᱲᱟ ᱟᱨ ᱔᱗᱓,᱓᱓᱒ (᱔᱖.᱖%) ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱘᱗᱓ ᱠᱩᱲᱤ, ᱒᱐᱐᱑ ᱨᱮᱱᱟᱜ ᱙᱐᱕ ᱠᱷᱚᱱ ᱠᱚᱢ ᱟᱠᱟᱱᱟ, ᱡᱟᱦᱟ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱟᱨᱮᱡᱽ ᱙᱔᱐ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ᱾
ᱵᱟᱨᱟᱢᱩᱞᱟ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱓᱐᱕ ᱜᱚᱴᱟᱝ ᱠᱟᱛᱮᱡᱽ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ (᱗᱙᱐/ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱢᱩᱫ ᱵᱟᱨᱟᱢᱩᱞᱟ ᱨᱮ ᱦᱚᱲᱮᱞ ᱩᱛᱷᱱᱟᱹᱣ ᱨᱮᱴ ᱒᱐.᱓᱔% ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱖.᱙᱓% ᱾ ᱠᱚᱲᱟ ᱠᱚᱣᱟᱜ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱗᱗.᱓᱕ ᱟᱨ ᱠᱩᱲᱤᱭᱟᱜ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱕.᱐᱑% ᱾ ᱵᱟᱨᱟᱢᱩᱞᱟ ᱨᱮ ᱞᱮᱠᱷᱟᱜᱩᱴ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱗᱑,᱓᱔᱘, ᱱᱚᱣᱟ ᱢᱩᱫ ᱨᱮ ᱠᱚᱲᱟ ᱓᱕᱒,᱒᱘᱙ ᱟᱨ ᱠᱩᱲᱤ ᱒᱑᱙,᱐᱕᱙ ᱜᱟᱱ᱾
ᱵᱟᱨᱟᱢᱩᱞᱟ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱥᱚᱦᱟᱨ ᱠᱟᱱᱟ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱯᱩᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱱᱚᱰᱮ ᱑᱖᱗,᱙᱘᱖ ᱜᱟᱴᱟᱝ ᱦᱚᱲ ᱱᱚᱣᱟ ᱥᱚᱦᱚᱨ ᱨᱮᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ᱾
ᱦᱚᱱᱚᱛ ᱨᱮ ᱡᱟᱹᱥᱛᱤ ᱨᱚᱲᱟᱱ ᱯᱟᱹᱨᱥᱤ ᱫᱚ ᱠᱟᱥᱢᱤᱨᱤ, ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱦᱚᱱᱚᱛ ᱨᱮᱱ ᱘᱒% ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ᱾ ᱱᱚᱣᱟ ᱵᱮᱜᱚᱨ ᱯᱟᱦᱟᱨᱤ (᱙.᱙%), ᱜᱩᱡᱟᱨᱤ (᱓.᱔%) ᱟᱨ ᱯᱚᱧᱡᱟᱵᱤ ᱯᱟᱹᱨᱥᱤ ᱦᱚᱸ ᱞᱟᱨᱪᱟᱨᱚᱜᱼᱟ᱾
ᱱᱤᱞᱟᱢ ᱠᱚᱴᱷᱟᱨᱤ
ᱱᱤᱞᱟᱢ ᱠᱚᱴᱷᱟᱨᱤ ᱥᱚᱱᱤ (ᱡᱟᱱᱟᱢ ᱐᱙ ᱱᱟᱣᱟᱢᱵᱟᱨ ᱑᱙᱖᱙) ᱢᱤᱫᱴᱟᱝ ᱥᱤᱧᱚᱛᱤᱭᱟ ᱟᱵᱷᱩᱥᱟᱱ ᱜᱚᱲᱦᱚᱱᱤᱭᱟ ᱥᱟᱶᱛᱮ ᱢᱤᱫᱴᱟᱝ ᱯᱷᱤᱞᱢ ᱮᱠᱴᱨᱮᱥ ᱯᱟᱯᱟᱴᱤᱭᱟ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱱᱤᱞᱟᱢ ᱢᱮᱱᱛᱮ ᱦᱚ ᱠᱚ ᱵᱟᱰᱟᱭᱮ ᱜᱮᱭᱟ᱾ ᱩᱱᱤᱭᱟᱜ ᱟᱯᱱᱟᱨ ᱨᱚᱞ ᱮᱠᱴᱤᱝ ᱨᱮᱱᱟᱜ ᱮᱛᱚᱦᱚᱵ ᱡᱟᱣᱟᱱᱤ (᱑᱙᱘᱔) ᱠᱷᱚᱱᱟᱜ ᱜᱮ ᱢᱟᱹᱱ ᱥᱟᱨᱦᱟᱣ ᱨᱮ ᱢᱮᱱᱟᱭ ᱠᱟᱨᱟᱬ ᱥᱟᱦ ᱥᱟᱶᱛᱮ ᱯᱩᱭᱞᱩ ᱠᱚᱨᱟᱣ ᱞᱮᱫ ᱛᱟᱦᱮᱱᱟ᱾ ᱤᱱᱟ ᱛᱟᱭᱚᱢ ᱠᱷᱟᱱ ᱱᱤᱞᱟᱢ ᱫᱚ ᱜᱚᱵᱤᱸᱫᱟ ᱥᱟᱶᱛᱮ ᱞᱟᱣ (᱑᱙᱘᱖), ᱤᱞᱡᱟᱢ (᱑᱙᱘᱖), ᱥᱤᱸᱫᱩᱨ (᱑᱙᱘᱙), ᱛᱟᱠᱟᱛᱣᱟᱨ (᱑᱙᱘᱙) ᱟᱨ ᱫᱚ ᱠᱮᱭᱫᱤ (᱑᱙᱘᱙), ᱠᱷᱩᱫᱜᱟᱨᱡᱽ (᱑᱙᱘᱗), ᱦᱟᱛᱭᱟ (᱑᱙᱘᱘), ᱨᱮ ᱠᱚᱨᱟᱣ ᱟᱠᱟᱫᱟ᱾    ᱪᱟᱸᱠᱤ ᱯᱟᱱᱰᱮ ᱥᱟᱶᱛᱮ ᱟᱜ ᱦᱤ ᱟᱜ (᱑᱙᱘᱗), ᱯᱟᱯ ᱠᱤ ᱫᱩᱱᱤᱭᱟ (᱑᱙᱘᱘), ᱠᱷᱟᱛᱨᱚᱸ ᱠᱮ ᱠᱷᱤᱞᱟᱲᱤ (᱑᱙᱘᱘), ᱵᱤᱞᱞᱩ ᱵᱟᱫᱥᱟᱦ (᱑᱙᱘᱙), ᱜᱷᱟᱨ ᱠᱟ ᱪᱤᱨᱟᱜ (᱑᱙᱘᱙), ᱟᱨ ᱢᱤᱴᱴᱤ ᱠᱟ ᱥᱚᱱᱟ (᱑᱙᱘᱙) ᱯᱷᱤᱞᱢ ᱥᱤᱱᱮᱢᱟ ᱨᱮ ᱮᱠᱴᱤᱝ ᱨᱚᱞ ᱠᱚᱨᱟᱣ ᱟᱠᱟᱫᱟ᱾
ᱯᱷᱮᱰᱟᱛ ᱡᱤᱭᱚᱱ
ᱱᱤᱞᱟᱢ ᱠᱚᱴᱷᱟᱨᱤ ᱥᱚᱱᱤ ᱟᱜ ᱡᱟᱱᱟᱢ ᱦᱟᱸᱜᱽᱠᱟᱸᱜᱽ ᱨᱮ ᱦᱩᱭᱞᱮᱱ ᱛᱟᱦᱮᱱᱟ᱾ ᱩᱱᱤ ᱫᱚ ᱢᱤᱫᱴᱟᱝ ᱜᱩᱡᱽᱨᱟᱛᱤ -ᱤᱨᱟᱱᱤ ᱠᱟᱱᱟᱭ᱾ ᱜᱤᱫᱽᱨᱟᱹ ᱵᱮᱲᱟ ᱨᱮ ᱜᱮ ᱩᱱᱤ ᱫᱚ ᱜᱤᱴᱟᱨ ᱠᱤᱵᱚᱨᱰ ᱮᱢᱟᱱ ᱵᱟᱡᱟᱣ ᱥᱮᱬᱟ ᱠᱮᱫᱟ ᱟᱨ ᱡᱮᱭᱡ ᱵᱮᱭᱞᱮ ᱮᱮᱱᱡ ᱠᱮᱫᱟ᱾ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱨᱮᱱᱟᱜ ᱦᱮᱡ ᱟᱜᱩᱣᱟᱠᱟᱱᱟ ᱦᱟᱯᱲᱟᱢ ᱠᱷᱚᱱᱟᱜ ᱟᱵᱷᱩᱥᱟᱱ ᱵᱮᱱᱟᱣ ᱨᱮᱱᱟᱜ ᱢᱤᱫ ᱵᱭᱟᱣᱥᱟᱭ ᱢᱮᱱᱟᱜ ᱼᱟ, ᱡᱟᱦᱟᱸ ᱫᱚ ᱪᱮᱛᱟᱱ ᱥᱨᱮᱱᱤ ᱨᱮᱱᱟᱜ ᱦᱟᱹᱴᱤᱧ ᱴᱩᱠᱲᱟ ᱠᱚ ᱛᱮᱭᱟᱨᱟ᱾ ᱟᱡᱟᱜ ᱚᱞ ᱯᱟᱲᱦᱟᱣ ᱥᱮᱪᱮᱫ ᱥᱮᱬᱟ ᱫᱚ ᱟᱭᱤᱥᱞᱮᱸᱰ ᱟᱥᱲᱟ ᱠᱷᱚᱱᱟᱜ ᱥᱮᱪᱮᱫ ᱥᱮᱬᱟ ᱟᱠᱟᱱᱟ, ᱡᱟᱦᱟ ᱨᱮ ᱩᱱᱤ ᱨᱟᱫᱟᱨᱯᱷᱚᱨᱰ ᱨᱤᱱᱤᱡ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱛᱟᱦᱮᱸᱠᱟᱱᱟᱭ᱾ ᱦᱟᱸᱜᱽᱠᱟᱸᱜᱽ ᱨᱮᱜᱮ ᱟᱡᱟᱜ ᱜᱤᱫᱽᱨᱟᱹ ᱵᱮᱲᱟ ᱫᱚ ᱛᱟᱭ ᱠᱷᱮᱢᱟᱣ ᱠᱮᱫᱟ ᱛᱟᱭᱚᱢ ᱛᱮ ᱩᱱᱠᱩ ᱜᱷᱟᱨᱚᱸᱡᱽ ᱵᱮᱸᱠᱚᱠ ᱠᱚ ᱥᱮᱱ ᱮᱱᱟ᱾ ᱱᱤᱞᱟᱢ ᱢᱩᱢᱵᱟᱭ ᱨᱮᱜᱮ ᱪᱷᱩᱴᱤ ᱢᱟᱱᱟᱣ ᱮᱫ ᱛᱟᱦᱮᱸ ᱠᱟᱱᱟᱭ᱾ ᱨᱟᱢᱮᱥ ᱵᱟᱦᱟᱞ ᱫᱤᱥᱟᱹᱩᱫᱩᱜᱤᱡ ᱩᱱᱤᱭᱟᱜ ᱡᱚᱯᱲᱟᱣ ᱥᱩᱨ ᱮ ᱦᱮᱡ ᱮᱱᱟ᱾ ᱩᱱᱤᱭᱟᱜ ᱟᱵᱷᱤᱱᱟᱭ ᱠᱚ ᱤᱫᱤ ᱠᱟᱛᱮ ᱥᱳᱴ ᱮᱢᱟᱜ ᱨᱮᱱᱟᱜ ᱮ ᱜᱚᱴᱟ ᱠᱮᱫᱟ ᱟᱨ ᱴᱤᱱᱟ ᱢᱩᱱᱤᱢ ᱨᱤᱱᱤᱡ ᱵᱷᱟᱛᱤᱡᱟ ᱠᱟᱨᱟᱬ ᱥᱟᱦ ᱥᱟᱶ ᱯᱷᱤᱞᱢ ᱡᱟᱣᱟᱱᱤ (᱑᱙᱘᱔) ᱞᱟᱹᱜᱤᱫ ᱥᱩᱦᱤ ᱮᱢ ᱠᱮᱫᱟᱭ᱾ ᱢᱮᱱᱠᱷᱟᱱ ᱯᱷᱤᱞᱢ ᱠᱚᱢᱟᱨᱥᱤᱭᱞ ᱨᱩᱯ ᱞᱮᱠᱟᱛᱮ ᱟᱱᱥᱟᱠᱥᱮᱥᱯᱩᱞ ᱛᱟᱦᱮᱸ ᱮᱱᱟ᱾
ᱮᱠᱴᱤᱝ
ᱟᱡᱟᱜ ᱯᱩᱭᱞᱩ ᱠᱚᱴᱷᱟᱨᱤ ᱟᱜ ᱯᱚᱨᱫᱚᱨᱥᱚᱱ ᱯᱷᱤᱞᱢ ᱡᱮᱜᱮᱛ ᱨᱮ ᱧᱮᱞ ᱮᱱᱟᱭ ᱟᱨ ᱩᱱᱤ ᱯᱨᱚᱥᱛᱟᱣ ᱮ ᱧᱟᱢ ᱠᱮᱫᱟ᱾ ᱩᱱᱤᱭᱟᱜ ᱛᱟᱭᱚᱢ ᱛᱮ ᱑᱙᱘᱖ ᱨᱮ ᱥᱚᱨᱮᱥ ᱮᱠᱴᱨᱚᱨ ᱞᱮᱠᱟᱛᱮ ᱢᱮᱱᱟᱭ ᱜᱚᱵᱤᱸᱫᱟ ᱥᱟᱶᱛᱮ ᱟᱜ ᱯᱷᱤᱞᱢ ᱤᱞᱡᱟᱢ ᱨᱮ ᱟᱡᱟᱜ ᱯᱨᱟᱥᱤᱫᱷᱤ ᱦᱩᱭ ᱮᱱᱟ᱾ ᱩᱱᱤᱫᱚ ᱜᱚᱵᱤᱸᱫᱟ ᱥᱟᱶᱛᱮ ᱦᱚᱲ ᱨᱟᱹᱥᱠᱟᱹ ᱞᱮᱠᱟᱱ ᱡᱚᱲᱤ ᱵᱮᱱᱟᱣ ᱠᱮᱫᱟ ᱟᱨ ᱩᱱᱤ ᱥᱟᱶ ᱑᱔ ᱜᱚᱴᱟᱝ ᱯᱷᱤᱞᱢ ᱠᱚᱨᱮ ᱠᱟᱹᱢᱤ ᱠᱚᱨᱟᱣ ᱟᱠᱟᱫᱟ ᱟᱨ ᱩᱱᱤᱭᱟᱜ ᱯᱷᱤᱞᱢ ᱠᱚ ᱞᱟᱣ (᱑᱙᱘᱖), ᱤᱞᱡᱟᱢ (᱑᱙᱘᱖), ᱥᱤᱸᱫᱩᱨ (᱑᱙᱘᱙), ᱛᱟᱠᱟᱛᱣᱟᱨ (᱑᱙᱘᱙) ᱟᱨ ᱫᱚ ᱠᱮᱭᱫᱤ (᱑᱙᱘᱙), ᱠᱷᱩᱫᱜᱟᱨᱡᱽ (᱑᱙᱘᱗), ᱦᱟᱛᱭᱟ (᱑᱙᱘᱘), ᱨᱮ ᱠᱚᱨᱟᱣ ᱟᱠᱟᱫᱟ᱾    ᱪᱟᱸᱠᱤ ᱯᱟᱱᱰᱮ ᱥᱟᱶᱛᱮ ᱟᱜ ᱦᱤ ᱟᱜ (᱑᱙᱘᱗), ᱯᱟᱯ ᱠᱤ ᱫᱩᱱᱤᱭᱟ (᱑᱙᱘᱘), ᱠᱷᱟᱛᱨᱚᱸ ᱠᱮ ᱠᱷᱤᱞᱟᱲᱤ (᱑᱙᱘᱘), ᱵᱤᱞᱞᱩ ᱵᱟᱫᱥᱟᱦ (᱑᱙᱘᱙), ᱜᱷᱟᱨ ᱠᱟ ᱪᱤᱨᱟᱜ (᱑᱙᱘᱙), ᱟᱨ ᱢᱤᱴᱴᱤ ᱠᱟ ᱥᱚᱱᱟ (᱑᱙᱘᱙) ᱟᱨ ᱪᱟᱸᱠᱤ ᱯᱟᱱᱰᱮ ᱥᱟᱶᱛᱮ ᱢᱚᱬᱮ ᱜᱚᱴᱟᱝ ᱦᱤᱴ ᱯᱷᱤᱞᱢ ᱟᱜ ᱦᱤ ᱟᱜ (᱑᱙᱘᱗), ᱯᱟᱯ ᱠᱤ ᱫᱩᱱᱤᱭᱟ (᱑᱙᱘᱘), ᱠᱷᱟᱛᱨᱚᱸ ᱠᱮ ᱠᱷᱤᱞᱟᱲᱤ (᱑᱙᱘᱘), ᱵᱤᱞᱞᱩ ᱵᱟᱫᱥᱟᱦ (᱑᱙᱘᱙), ᱜᱷᱟᱨ ᱠᱟ ᱪᱤᱨᱟᱜ (᱑᱙᱘᱙), ᱟᱨ ᱢᱤᱴᱴᱤ ᱠᱟ ᱥᱚᱱᱟ (᱑᱙᱘᱙) ᱾ ᱯᱨᱚᱥᱮᱱᱡᱤᱛ ᱪᱟᱴᱟᱨᱡᱤ ᱥᱟᱶᱛᱮ ᱵᱮᱝᱜᱚᱞᱤ ᱯᱷᱤᱞᱢ ᱵᱟᱫᱱᱟᱢ (᱑᱙᱙᱐) ᱨᱮ ᱠᱟᱹᱢᱤ ᱟᱠᱟᱫᱟᱭ᱾ ᱑᱙᱙᱘ ᱨᱮᱱᱟᱝ ᱯᱷᱤᱞᱢ ᱠᱩᱪᱷ ᱠᱩᱪᱷ ᱦᱚᱛᱟ ᱦᱟᱭ ᱡᱟᱦᱟᱸ ᱫᱚ ᱱᱤᱡᱮ ᱟᱡ ᱜᱮ ᱣᱤᱡᱟ ᱨᱮᱱᱟᱝ ᱨᱩᱯ ᱞᱮᱠᱟᱛᱮ ᱠᱷᱮᱞᱚᱰ ᱞᱮᱱ ᱛᱟᱦᱮᱱᱟ ᱟᱨ ᱑᱙᱙᱙ ᱨᱮ ᱜᱷᱟᱨᱚᱸᱡᱤᱭᱟ ᱱᱟᱴᱟᱠ ᱦᱟᱢ ᱦᱟᱢ ᱥᱟᱛᱷ ᱥᱟᱛᱷ ᱦᱮᱸ ᱨᱮ ᱩᱱᱤᱭᱟᱜ ᱜᱚᱜᱲᱚ ᱨᱚᱞ ᱮᱠᱴᱤᱝ ᱠᱚᱨᱟᱣ ᱟᱠᱟᱫᱟ᱾ ᱩᱱᱤᱭᱟᱜ ᱢᱩᱪᱟᱹᱫ ᱯᱷᱤᱞᱢ ᱒᱐᱐᱑ ᱨᱮᱱᱟᱝ ᱵᱤᱞᱚᱢ ᱠᱟᱛᱮ ᱨᱤᱞᱤᱡᱽ ᱞᱮᱱ ᱠᱟᱥᱟᱢ ᱯᱷᱤᱞᱢ᱾ ᱱᱟᱦᱟᱜ ᱱᱮᱛᱟᱨ ᱩᱱᱤᱫᱚ ᱢᱤᱫᱴᱟᱝ ᱨᱤᱭᱟᱞᱤᱴᱤ ᱴᱮᱞᱤᱵᱤᱡᱚᱱ ᱥᱤᱨᱤᱡ ᱯᱷᱮᱭᱵᱩᱞᱟᱥ ᱞᱟᱭᱤᱵᱥ ᱳᱯᱷ ᱣᱟᱭᱤᱵᱥ ᱨᱮ ᱟᱵᱷᱤᱱᱟᱭ ᱠᱮᱫᱟ, ᱒᱐᱒᱐ ᱨᱮ ᱡᱟᱦᱟᱸ ᱫᱚ ᱱᱮᱴᱯᱷᱞᱤᱠᱥ ᱨᱮ ᱥᱴᱨᱤᱢᱤᱝ ᱮᱛᱚᱦᱚᱵ ᱠᱮᱫᱟᱟᱭ᱾
ᱥᱤ (ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ)
ᱥᱤ ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ (C Programming Language) ᱫᱚ ᱢᱤᱫ ᱪᱮᱛᱟᱱ ᱞᱮᱵᱚᱞ ᱨᱮᱱᱟᱜ ᱯᱨᱚᱽᱨᱟᱢᱤᱝ ᱯᱟᱹᱨᱥᱤ ᱠᱟᱱᱟ ᱾ ᱡᱟᱦᱟᱸ ᱫᱚ ᱯᱩᱭᱞᱩ ᱑᱙᱖᱙ ᱠᱷᱚᱱ ᱑᱙᱗᱓ ᱥᱟᱹᱦᱤᱛ ᱢᱟᱹᱫᱽ ᱨᱮ ᱰᱮᱱᱤᱥ ᱨᱤᱪᱤ ᱦᱚᱛᱮᱛᱮ ᱵᱮᱞᱞ ᱞᱮᱵᱽ ᱨᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱯᱟᱹᱨᱥᱤ ᱵᱮᱱᱟᱣ ᱨᱮᱱᱟᱜ ᱯᱩᱭᱞᱩ ᱡᱚᱥ ᱫᱚ ᱤᱭᱩᱱᱤᱠᱥ ᱚᱯᱮᱨᱮᱴᱤᱝ ᱥᱤᱥᱴᱚᱢ (UNIX-OS) ᱨᱮᱱᱟᱜ ᱠᱚᱰ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ, ᱢᱮᱱᱠᱷᱟᱱ ᱟᱹᱰᱤ ᱩᱥᱟᱹᱨᱟ ᱜᱮ ᱵᱟᱹᱲᱛᱤ ᱵᱮᱵᱷᱟᱨᱟᱱ ᱯᱟᱹᱨᱥᱤ ᱞᱮᱠᱟᱛᱮ ᱯᱟᱥᱱᱟᱣ ᱞᱮᱱ ᱛᱟᱦᱮᱸᱫ ᱾ ᱥᱤ++ ᱟᱨ ᱡᱟᱵᱷᱟ ᱥᱟᱶᱛᱮ ᱛᱟᱭᱚᱢ ᱛᱮ ᱵᱮᱱᱟᱣ ᱟᱠᱟᱱᱟᱜ ᱟᱭᱢᱟ ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ ᱨᱮ ᱱᱚᱶᱟ ᱟᱹᱰᱤ ᱵᱟᱹᱲᱛᱤ ᱚᱨᱥᱚᱝ ᱮ ᱧᱩᱨ ᱟᱠᱟᱫᱼᱟ ᱾ ᱥᱤ ᱨᱮᱱᱟᱝ ᱡᱚᱛᱚᱠᱷᱚᱱ ᱵᱷᱟᱹᱜᱤ ᱜᱩᱱ ᱫᱚ ᱦᱩᱭᱩᱜ ᱠᱟᱱᱟ ᱱᱚᱶᱟ ᱨᱮᱱᱟᱜ ᱯᱚᱨᱴᱟᱵᱤᱞᱤᱴᱤ (portability) ᱾ ᱥᱤ ᱯᱟᱹᱨᱥᱤ ᱛᱮ ᱰᱤᱡᱟᱭᱤᱱ ᱟᱠᱟᱱ ᱡᱚᱛᱚ ᱚᱯᱮᱨᱮᱴᱤᱝ ᱥᱤᱥᱴᱚᱢ ᱨᱮ ᱪᱟᱹᱞᱩ ᱫᱟᱲᱮᱭᱟᱜᱼᱟ ᱾ ᱗᱐ ᱠᱷᱚᱱ ᱘᱐ ᱜᱮᱞᱥᱮᱨᱢᱟ ᱥᱮᱫ ᱮ ᱱᱚᱶᱟ ᱦᱚᱲ ᱟᱹᱰᱤ ᱠᱚ ᱠᱩᱥᱤᱭᱟᱫ ᱛᱮ ᱟᱭᱢᱟ ᱜᱚᱴᱟᱝ ᱵᱷᱚᱨᱥᱚᱱ (version) ᱠᱚ ᱩᱪᱷᱟᱹᱱ ᱮᱱᱟ ᱾ ᱚᱱᱟ ᱛᱟᱭᱚᱢ ᱑᱙᱘᱙ ᱥᱟᱹᱦᱤᱛ ᱨᱮ ᱟᱢᱮᱨᱤᱠᱟᱱ ᱱᱮᱥᱱᱟᱞ ᱥᱴᱟᱱᱰᱟᱨᱰ ᱤᱱᱥᱴᱤᱪᱩᱴ (ANSI) ᱟᱨ ᱤᱱᱴᱚᱨᱱᱮᱥᱱᱟᱞ ᱥᱴᱟᱱᱰᱟᱨᱰ ᱜᱟᱶᱛᱟ (ISO) ᱦᱚᱛᱮᱛᱮ ᱥᱤ ᱯᱟᱹᱨᱥᱤ ᱫᱚ ᱥᱴᱟᱱᱰᱟᱨᱟᱤᱡᱽ (standardized) ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱥᱤᱨᱡᱚᱱ
᱘ ᱜᱮᱞ ᱥᱮᱨᱢᱟ ᱨᱮ ᱟᱭᱢᱟ ᱠᱚᱢᱯᱩᱴᱚᱨ ᱯᱟᱹᱨᱥᱤ ᱛᱮᱭᱟᱨ ᱞᱮᱱ ᱛᱟᱦᱮᱸᱫ ᱾ ᱟᱢᱮᱨᱤᱠᱟ ᱨᱤᱱᱤᱡ ᱠᱚᱢᱯᱩᱴᱚᱨᱤᱥᱴ ᱜᱽᱨᱮᱥ ᱦᱚᱯᱚᱨ ᱮᱞᱠᱷᱟ, ᱯᱷᱞᱚᱢᱮᱴᱤᱠ ᱟᱨ A2 ᱧᱩᱛᱩᱢᱟᱱ ᱯᱮᱭᱟ ᱯᱨᱚᱜᱽᱨᱟᱢᱤᱠ ᱯᱟᱹᱨᱥᱤ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱡᱮᱢᱥ ᱵᱮᱠᱥ ᱯᱷᱚᱨᱴᱨᱟᱱ (FORTRAN) ᱯᱟᱹᱨᱥᱤ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ALGOL, COBOL ᱮᱢᱟᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱢᱤᱫ ᱞᱮᱠᱟ ᱧᱮᱞ ᱞᱮᱠᱷᱟᱱ ᱱᱚᱶᱟ ᱯᱟᱹᱨᱥᱤ ᱠᱚ ᱫᱚ ᱱᱮᱛᱟᱨᱟᱜ ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ ᱨᱮᱱᱟᱝ ᱦᱟᱯᱲᱟᱢ ᱠᱟᱱᱟ ᱠᱚ ᱾ ᱢᱮᱱᱠᱷᱟᱱ ᱚᱱᱟᱠᱚ ᱯᱟᱹᱨᱥᱤ ᱫᱚ ᱢᱢᱤᱫ ᱴᱷᱟᱹᱣᱠᱟᱹ ᱠᱟᱹᱢᱤ ᱮ ᱞᱟᱜᱟᱛᱚᱜ ᱠᱟᱱᱟ ᱾ ᱚᱱᱟᱛᱮ ᱥᱟᱢᱬᱮᱥᱤᱭᱟᱹ ᱠᱚ ᱢᱤᱫ ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ ᱨᱮᱱᱟᱜ ᱠᱚ ᱩᱭᱦᱟᱹᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱡᱚᱛᱚ ᱞᱮᱠᱟᱱ ᱥᱚᱯᱴᱮᱭᱟᱨ ᱠᱟᱹᱢᱤ ᱨᱮ ᱦᱮᱡ ᱫᱟᱲᱮᱭᱟᱜ ᱢᱟ ᱾ ᱚᱱᱠᱟᱛᱮ ᱥᱟᱢᱮᱥᱤᱭᱟᱹ ᱠᱚ ALGOL 60 (ᱟᱞᱜᱚᱨᱤᱫᱚᱢᱤᱠ ᱯᱟᱹᱨᱥᱤ) ᱢᱟᱨ ᱚᱱᱟᱛᱟᱭᱚᱢ ᱠᱚᱢᱚᱱ ᱯᱨᱚᱜᱽᱨᱟᱢᱤᱝ ᱞᱟᱝᱜᱩᱣᱮᱡᱽ (CPL) ᱵᱮᱱᱟᱣ ᱮᱱᱟ, ᱢᱮᱱᱠᱷᱟᱱ CPL ᱪᱮᱫᱚᱜ ᱟᱨ ᱵᱮᱵᱷᱟᱨ ᱱᱟᱥᱮ ᱟᱸᱴ ᱜᱮᱭᱟ ᱾ ᱚᱱᱟ ᱛᱮ ᱟᱹᱰᱤ ᱵᱟᱹᱲᱛᱤ ᱦᱚᱲᱟᱜ ᱢᱚᱱᱮ ᱵᱟᱭ ᱠᱤᱨᱤᱧ ᱫᱟᱲᱮᱭᱟᱫᱼᱟ ᱾
ᱠᱮᱢᱵᱽᱨᱤᱡᱽ ᱭᱩᱱᱤᱵᱷᱟᱨᱥᱤᱴᱤ ᱨᱤᱱᱤᱡ ᱢᱟᱨᱴᱤᱱ ᱨᱤᱪᱟᱨᱰ ᱥᱤᱼᱯᱤᱼᱮᱞ ᱵᱩᱱᱤᱭᱟᱹᱫᱽ ᱛᱮ, ᱵᱮᱥᱤᱠ ᱠᱚᱢᱚᱱ ᱯᱨᱚᱜᱽᱨᱟᱢᱤᱝ ᱞᱟᱝᱜᱩᱣᱮᱡᱽ (BPCL) ᱵᱮᱱᱟᱣ ᱞᱮᱱᱟ ᱢᱮᱱᱠᱷᱟᱱ ᱩᱱᱟᱹᱝ ᱫᱟᱲᱮᱭᱟᱱᱟᱜ (powerfull) ᱵᱟᱝ ᱛᱟᱦᱮᱸ ᱠᱟᱱᱟ ᱾
ᱱᱚᱶᱟ ᱚᱠᱛᱚ ᱨᱮ ᱥᱟᱬᱮᱥᱤᱭᱟᱹ ᱴᱚᱢᱥᱚᱱ ᱟᱢᱮᱨᱤᱠᱟ ᱨᱮᱱᱟᱜ ᱵᱮᱞ ᱞᱮᱵᱽᱨᱚᱴᱟᱨᱤ ᱨᱮ ᱵᱤ (B) ᱧᱩᱛᱩᱢᱟᱱᱟᱜ ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ ᱛᱮᱭᱟᱨ ᱞᱮᱫ ᱛᱟᱦᱮᱸᱫ, ᱱᱚᱶᱟ ᱫᱚ ᱵᱤᱼᱥᱤᱼᱯᱤᱼᱮᱞ (BCPL) ᱨᱮᱱᱟᱜ ᱢᱟᱨᱮ ᱵᱷᱚᱨᱥᱚᱱ (version) ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱰᱮᱱᱤᱥ ᱨᱤᱪᱤ ᱵᱤ ᱟᱨ BCPL ᱯᱟᱸᱡᱟ ᱠᱟᱛᱮ "ᱥᱤ" ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ ᱵᱮᱱᱟᱣ ᱠᱮᱫᱼᱟᱭ ᱾ ᱟᱥᱚᱠᱟᱭ ᱛᱮ ᱥᱤ" ᱫᱚ B ᱟᱨ BCPL ᱨᱮ ᱢᱮᱱᱟᱜ ᱥᱤᱢᱟᱹ ᱵᱮᱲ ᱥᱟᱦᱟ ᱞᱟᱹᱜᱤᱫ ᱵᱮᱱᱟᱣ ᱞᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱨᱚᱜᱽᱨᱟᱢᱤᱝ ᱯᱟᱹᱨᱥᱤ
ᱯᱚᱪᱷᱤᱢᱵᱟᱝᱞᱟ
ᱜᱟᱞᱢᱟᱨᱟᱣ (ᱛᱟᱭᱚᱢ ᱛᱮ ᱯᱚᱪᱷᱤᱢᱵᱟᱝᱞᱟ) ᱫᱚ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱦᱚᱛᱮᱛᱮ ᱩᱪᱷᱟᱹᱱᱚᱜ ᱠᱟᱱ ᱢᱤᱫ ᱥᱟᱱᱛᱟᱲᱤ ᱯᱟᱛᱷᱟᱢ ᱠᱟᱱᱟ᱾ ᱒ ᱚᱠᱴᱚᱵᱚᱨ ᱑᱙᱕᱕-᱕᱖ ᱥᱮᱨᱢᱟ ᱠᱷᱚᱱ ᱯᱳᱭᱞᱳ ᱪᱷᱟᱯᱟ ᱮᱦᱚᱵ ᱞᱮᱱᱟ᱾ ᱕ ᱥᱮᱯᱴᱮᱢᱵᱚᱨ ᱑᱙᱖᱖ ᱨᱮ ᱱᱚᱣᱟ ᱯᱟᱛᱷᱟᱢ ᱨᱮᱱᱟᱜ ᱧᱩᱛᱩᱢ ᱟᱹᱨᱩ ᱠᱟᱛᱮ ᱯᱚᱪᱷᱤᱢᱵᱟᱝᱞᱟ ᱫᱚᱦᱚ ᱟᱠᱟᱱᱟ᱾
ᱢᱤᱫ ᱵᱟᱨ ᱠᱟᱛᱷᱟ
ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ ᱵᱤᱦᱟᱨ ᱥᱚᱨᱠᱟᱨ ᱦᱚᱛᱮᱛᱮ ᱪᱷᱟᱯᱟᱜ ᱠᱟᱱ ᱦᱚᱲ ᱥᱚᱢᱵᱟᱫᱽ ᱞᱮᱠᱟ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱦᱚᱸ ᱵᱟᱝᱞᱟ ᱪᱤᱠᱤ ᱛᱮ ᱱᱚᱣᱟ ᱯᱟᱛᱷᱟᱢ ᱪᱷᱟᱯᱟ ᱮ ᱮᱦᱚᱵ ᱠᱮᱫᱟ᱾ ᱱᱚᱣᱟ ᱫᱚ ᱵᱟᱝᱞᱟ ᱠᱚᱛᱷᱟᱵᱟᱨᱛᱟ ᱨᱮᱭᱟᱜ ᱥᱟᱱᱛᱟᱲᱤ ᱨᱟᱫᱟ ᱛᱟᱦᱮᱸ ᱠᱟᱱᱟ᱾
᱑᱙᱖᱖ ᱥᱮᱨᱢᱟ ᱨᱮᱭᱟᱜ ᱕ ᱥᱮᱯᱴᱮᱢᱵᱚᱨ ᱱᱚᱣᱟ ᱯᱟᱛᱷᱟᱢ ᱨᱮᱭᱟᱜ ᱧᱩᱛᱩᱢ ᱟᱹᱨᱩ ᱠᱟᱛᱮ ᱯᱚᱪᱷᱤᱢᱵᱟᱝᱞᱟ ᱫᱚᱦᱚ ᱟᱠᱟᱱᱟ᱾
ᱥᱚᱨᱠᱟᱨᱤ ᱯᱟᱛᱷᱟᱢ ᱛᱟᱦᱮᱸ ᱠᱟᱱ ᱛᱮ ᱱᱚᱣᱟ ᱨᱮᱫᱚ ᱥᱚᱨᱠᱟᱨᱟᱜ ᱠᱟᱛᱷᱟ ᱠᱚ ᱥᱟᱱᱛᱟᱲᱤ ᱛᱮ ᱛᱚᱨᱡᱚᱢᱟ ᱠᱟᱛᱮ ᱪᱷᱟᱯᱟᱜ ᱠᱟᱱ ᱛᱟᱦᱮᱸᱱᱟ᱾ ᱥᱚᱨᱠᱟᱨᱤ ᱠᱷᱚᱵᱚᱨ ᱥᱟᱶᱛᱮ ᱥᱟᱶᱦᱮᱫ ᱦᱚᱸ ᱪᱟᱨᱪᱟ ᱦᱩᱭᱩᱜ ᱠᱟᱱ ᱛᱟᱦᱮᱸᱱᱟ᱾
ᱱᱚᱣᱟ ᱯᱟᱛᱷᱟᱢ ᱨᱮᱱ ᱯᱳᱭᱞᱳ ᱥᱟᱥᱟᱯᱲᱟᱣᱤᱡ ᱞᱮᱠᱟᱛᱮ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱟᱨ ᱱᱟᱜᱟᱢᱤᱭᱟᱹ ᱫᱷᱤᱨᱮᱱᱫᱨᱚᱱᱟᱛᱷ ᱵᱟᱥᱠᱮ ᱮ ᱵᱚᱦᱟᱞ ᱞᱮᱱᱟ᱾
ᱥᱟᱥᱟᱯᱲᱟᱣᱤᱡ ᱠᱚ
ᱮᱛᱚᱦᱚᱵ ᱠᱷᱚᱱ ᱱᱤᱛ ᱦᱟᱹᱵᱤᱫ ᱢᱮᱱᱟᱜ ᱠᱚ ᱥᱟᱥᱟᱯᱲᱟᱣᱤᱡ ᱠᱚ
ᱥᱟᱶᱦᱮᱫ ᱨᱮ ᱮᱱᱮᱢ
ᱫᱷᱤᱨᱮᱱᱫᱽᱨᱚᱱᱟᱛᱷ ᱵᱟᱥᱠᱮ ᱥᱟᱥᱟᱯᱲᱟᱣᱤᱡ ᱛᱟᱦᱮᱸᱱ ᱚᱠᱛᱮ ᱱᱚᱣᱟ ᱯᱟᱛᱷᱟᱢ ᱫᱚ ᱥᱤᱨᱡᱚᱢ ᱥᱟᱶᱦᱮᱫ ᱪᱟᱨᱪᱟ ᱟᱹᱰᱤ ᱰᱷᱮᱨ ᱞᱟᱦᱟ ᱟᱠᱟᱱᱟ᱾ ᱟᱹᱰᱤ ᱜᱟᱱ ᱚᱱᱚᱞᱤᱭᱟᱹ, ᱚᱱᱚᱬᱦᱤᱭᱟᱹ, ᱠᱟᱹᱦᱱᱤ ᱚᱱᱚᱞᱤᱭᱟᱹ ᱠᱚ ᱱᱚᱣᱟ ᱯᱟᱛᱷᱟᱢ ᱨᱮᱜᱮ ᱟᱠᱚᱣᱟᱜ ᱯᱳᱭᱞᱳ ᱚᱞ ᱠᱚ ᱮᱦᱚᱵ ᱟᱠᱟᱫᱟ᱾ ᱱᱤᱛ ᱱᱩᱠᱩ ᱠᱚᱜᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮ ᱟᱹᱰᱤ ᱫᱟᱢᱟᱱ ᱮᱱᱮᱢ ᱠᱚ ᱮᱢ ᱤᱫᱤᱭᱮᱫᱟ᱾ ᱟᱹᱰᱤᱜᱟᱱ ᱫᱟᱢᱟᱱ ᱚᱱᱚᱞ ᱠᱚ ᱱᱚᱣᱟ ᱯᱟᱛᱷᱟᱢ ᱨᱮ ᱪᱷᱟᱯᱟ ᱟᱠᱟᱱᱟ᱾ ᱠᱟᱹᱦᱱᱤ, ᱚᱱᱚᱬᱦᱮᱸ ᱤᱫᱤ ᱠᱟᱛᱮ ᱟᱭᱢᱟ ᱠᱷᱚᱸᱫᱽᱨᱚᱱ ᱦᱩᱭ ᱟᱠᱟᱱᱟ᱾ ᱢᱤᱫ ᱠᱤᱛᱟᱹ ᱜᱟᱭᱟᱱ ᱦᱚᱸ ᱩᱪᱷᱟᱹᱱ ᱟᱠᱟᱱᱟ᱾ ᱥᱟᱱᱛᱟᱲᱤ ᱥᱟᱶᱦᱮᱫ ᱩᱛᱱᱟᱹᱣ ᱨᱮ ᱯᱚᱪᱷᱤᱢᱵᱟᱝᱞᱟ ᱯᱟᱛᱷᱟᱢ ᱨᱮᱭᱟᱜ ᱮᱱᱮᱢ ᱫᱚ ᱟᱹᱰᱤ ᱢᱟᱨᱟᱝ ᱜᱮᱭᱟ᱾
ᱟᱥᱤᱨᱢᱟᱱ ᱰᱤᱮᱥ ᱡᱚᱥᱤ
ᱟᱥᱤᱨᱢᱟᱱ ᱰᱤᱮᱥ ᱡᱚᱥᱤ ᱫᱚ ᱢᱤᱫ ᱱᱮᱯᱟᱞᱤ ᱯᱷᱤᱞᱢ ᱮᱠᱴᱚᱨ ᱢᱚᱰᱚᱞ ᱠᱟᱱᱟᱭ ᱡᱟᱱᱟᱢ ᱫᱚ ᱓᱑ ᱟᱜᱟᱥᱴ ᱑᱙᱙᱘᱾ ᱩᱱᱤ ᱫᱚ (᱒᱐᱑᱗) ᱨᱮ ᱢᱤᱫ ᱨᱚᱢᱟᱱᱴᱤᱪ ᱛᱷᱤᱨᱞᱟᱨ ᱜᱮᱸᱜᱽᱥᱴᱟᱨ ᱵᱞᱩᱡᱽ ᱞᱮᱠᱟᱛᱮ ᱟᱡᱟᱜ ᱯᱷᱤᱞᱢ ᱠᱮᱨᱤᱭᱟᱨ ᱮ ᱮᱛᱚᱦᱚᱵ ᱠᱮᱫᱟ ᱟᱨ ᱢᱤᱫ ᱢᱚᱫᱷᱭᱚᱢ ᱜᱷᱟᱨᱚᱸᱡᱽ ᱨᱤᱱᱤᱡ ᱠᱚᱲᱟ ᱜᱤᱫᱽᱨᱟᱹ ᱞᱮᱠᱟᱛᱮ ᱟᱡᱟᱜ ᱯᱨᱚᱫᱚᱨᱥᱚᱱ ᱥᱚᱫᱚᱨ ᱠᱷᱟᱹᱛᱤᱨ ᱟᱹᱰᱤ ᱨᱟᱹᱥᱠᱟᱹ ᱥᱟᱭ ᱥᱟᱨᱦᱟᱣ ᱧᱟᱢ ᱠᱮᱫᱟ ᱡᱟᱦᱟᱸ ᱫᱳ ᱢᱤᱫ ᱜᱮᱸᱜᱽᱥᱴᱟᱨ ᱨᱩᱯ ᱨᱮ ᱵᱚᱫᱚᱞ ᱟᱹᱨᱩᱜ ᱠᱟᱱᱟ᱾ ᱡᱚᱥᱤ ᱟᱜ ᱫᱚᱥᱟᱨ ᱯᱷᱤᱪᱟᱨ ᱯᱷᱤᱞᱢ ᱫᱚ ᱨᱚᱢᱟᱱᱴᱤᱠ ᱠᱚᱢᱮᱰᱤ ᱫᱟ ᱵᱨᱮᱠ ᱟᱯ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫ ᱟᱹᱰᱤ ᱱᱟᱯᱟᱭ ᱥᱚᱨᱮᱥ ᱠᱚᱲᱟ ᱜᱤᱫᱟᱹᱨ ᱟᱜ ᱵᱷᱮᱵᱷᱟᱨ ᱠᱚ ᱩᱫᱩᱜ ᱥᱚᱥᱨᱚᱜ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫ ᱛᱤᱨᱞᱟᱹ ᱥᱟᱶ ᱥᱟᱹᱜᱟᱹᱭ ᱛᱟᱭ ᱟᱪᱠᱟ ᱴᱟᱴᱠᱟ ᱜᱮ ᱛᱟᱭ ᱢᱩᱪᱟᱹᱫᱚᱜ ᱠᱟᱱᱟ᱾ ᱡᱚᱥᱤ ᱱᱮᱯᱟᱞ ᱨᱤᱱᱤᱡ ᱱᱤᱭᱟ ᱥᱮᱨᱢᱟ ᱨᱮᱱᱟᱜ ᱴᱚᱯ ᱑᱐ ᱨᱮ ᱟᱨ ᱛᱤᱨᱞᱟ ᱦᱚᱛᱮᱛᱮ ᱯᱟᱨᱥᱟᱞ ᱞᱮᱱ ᱛᱟᱞᱠᱟ ᱨᱮ ᱛᱟᱦᱮᱸ ᱠᱟᱱᱟᱭ᱾ ᱱᱮᱯᱟᱞᱤ ᱯᱷᱤᱞᱢ ᱤᱰᱟᱥᱴᱨᱤᱡ ᱨᱮ ᱩᱱᱤ ᱫᱚ ᱡᱚᱛᱚᱠᱷᱚᱱ ᱪᱮᱛᱟᱱ ᱟᱨ ᱥᱚᱨᱮᱥ ᱞᱮᱠᱟᱛᱮ ᱵᱟᱰᱟᱭ ᱧᱟᱢᱚᱜ ᱠᱟᱱᱟᱭ᱾ᱱᱚᱣᱟ ᱫᱚ ᱟᱹᱰᱤᱜᱟᱱ ᱱᱚᱴᱮᱵᱟᱞ ᱢᱮᱜᱟᱡᱤᱱᱥ, ᱱᱭᱩᱡᱽᱯᱮᱯᱟᱨ ᱠᱚᱨᱮ ᱮᱢᱟᱱ ᱟᱭᱢᱟ ᱡᱤᱱᱤᱥ ᱪᱦᱟᱯᱟ ᱯᱟᱨᱥᱟᱞ ᱥᱚᱫᱚᱨ ᱢᱮᱱᱟᱜᱼᱟ᱾ ᱱᱮᱯᱟᱞᱤ ᱢᱮᱱ (ᱴᱤᱮᱱᱮᱥ ᱯᱟᱛᱨᱤᱠᱟ), ᱣᱮᱵᱽ (ᱯᱟᱛᱨᱤᱠᱟ) ᱥᱢᱟᱨᱴ ᱯᱷᱮᱢᱤᱞᱤ ᱮᱢᱟᱱ ᱠᱚᱨᱮ᱾
ᱟᱯᱱᱟᱨ ᱡᱤᱭᱚᱱ ᱟᱨ ᱵᱮᱠᱜᱽᱨᱚᱩᱱᱰ
ᱡᱚᱥᱤ ᱟᱜ ᱡᱟᱱᱟᱜ ᱫᱚ ᱵᱮᱨ ᱨᱟᱠᱟᱵ ᱥᱟᱶ ᱚᱠᱛᱮ ᱢᱟᱹᱦᱤᱛ ᱓᱑ ᱟᱜᱟᱥᱴ ᱑᱙᱙᱘ ᱨᱮ ᱟᱨ ᱩᱱᱤ ᱫᱚ ᱱᱮᱯᱟᱞ ᱠᱟᱴᱷᱢᱟᱱᱰᱩ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱱᱟᱭ᱾ᱵᱷᱟᱣᱮᱱᱫᱽᱨᱟ ᱢᱮᱱ ᱡᱚᱥᱤ ᱫᱚ ᱵᱤᱡᱽᱱᱮᱥᱢᱮᱱ ᱟᱨ ᱨᱟᱣᱤᱱᱟ ᱫᱮᱥᱨᱟᱡᱽ ᱥᱟᱨᱢᱟ ᱫᱚ ᱢᱤᱫᱴᱟᱝ ᱥᱮᱞᱤᱵᱨᱤᱴᱤ ᱵᱮᱸᱠᱟᱨ (ᱰᱤᱥᱤᱤᱳ ᱨᱮᱱ ᱢᱮᱜᱟ ᱵᱮᱸᱠ ᱱᱮᱯᱟᱞ ᱞᱤᱢᱤᱴᱮᱰ)᱾ᱩᱱᱤᱨᱮᱱ ᱢᱟᱨᱟᱝ ᱵᱚᱭᱦᱟ ᱟᱭᱩᱥᱢᱟᱱ ᱱᱮᱯᱟᱞ ᱨᱤᱱᱤᱡ ᱵᱮᱥᱴ ᱢᱚᱰᱚᱞ ᱮᱠᱴᱚᱨ ᱠᱟᱱᱟᱭ᱾ ᱩᱱᱤᱭᱟᱜ ᱚᱞ ᱯᱟᱲᱦᱟᱣ ᱫᱚ ᱢᱚᱰᱮᱨᱱ ᱤᱱᱰᱤᱭᱟᱱ ᱥᱩᱠᱞ ᱠᱷᱚᱱ ᱥᱮᱱᱴᱨᱟᱞ ᱵᱚᱨᱰ ᱚᱯᱷ ᱥᱮᱠᱚᱱᱰᱟᱨᱤ ᱮᱡᱩᱠᱮᱥᱚᱱ ᱠᱷᱚᱱ ᱮ ᱥᱟᱹᱛ ᱟᱠᱟᱫᱟ (ᱥᱤᱵᱤᱮᱥᱤ) ᱱᱮᱯᱟᱞ᱾ᱱᱟᱜᱟᱢ ᱟᱨ ᱦᱤᱥᱴᱚᱨᱤ ᱞᱮᱠᱟᱱᱟᱜ ᱥᱟᱛᱟᱢ ᱠᱚᱨᱮ ᱫᱚ ᱩᱱᱤ ᱟᱹᱰᱤ ᱱᱟᱯᱟᱭ ᱴᱚᱯ ᱯᱟᱹᱴᱷᱩᱣᱟᱹ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱱᱟᱭ᱾᱑᱒ ᱪᱟᱱᱟᱪ ᱨᱮ ᱩᱱᱤ ᱫᱚ ᱢᱤᱫ ᱢᱩᱬᱩᱛ ᱦᱚᱲ ᱞᱮᱠᱟᱛᱮ ᱵᱟᱪᱷᱚᱱ ᱮ ᱛᱟᱦᱮ ᱠᱟᱱᱟ᱾ᱥᱟᱨᱟ ᱜᱷᱟᱹᱲᱤᱡ ᱜᱮ ᱡᱚᱥᱤ ᱫᱚ ᱟᱡᱟᱜ ᱢᱚᱱᱮ ᱵᱷᱩᱞᱟᱹᱣ ᱞᱮᱠᱟᱱᱟᱜ ᱠᱚᱨᱮ ᱜᱮ ᱟᱡᱟᱜ ᱢᱚᱱᱮ ᱛᱟᱭ ᱞᱟᱜᱟᱜ ᱠᱟᱱ ᱛᱟᱦᱮᱸᱱ ᱚᱱ ᱟᱜᱮ ᱟᱡᱟᱜ ᱠᱮᱨᱤᱭᱟᱨ ᱞᱮᱠᱟᱛᱮ ᱵᱮᱱᱟᱣ ᱮ ᱦᱩᱫᱤᱥ ᱡᱚᱝ ᱠᱟᱱ ᱛᱟᱦᱮᱸᱱᱟ᱾ᱩᱱᱤ ᱫᱚ ᱟᱡᱟᱜ ᱯᱩᱭᱞᱩ ᱛᱮᱱᱟᱜ ᱢᱮᱜᱟᱡᱤᱱ ᱠᱚᱣᱟᱨ ᱥᱩᱴ ᱠᱮᱫᱟᱭ ᱡᱚᱠᱷᱚᱱ ᱟᱡᱟᱜ ᱩᱢᱮᱨ ᱛᱟᱭ ᱛᱟᱦᱮᱸ ᱠᱟᱱᱟ ᱑᱗ ᱵᱚᱪᱷᱚᱨ ᱤᱱᱟ ᱚᱠᱛᱮ ᱜᱮ ᱜᱮᱸᱜᱽᱥᱴᱟᱨ ᱵᱽᱞᱩᱡᱽ ᱨᱮ ᱦᱟᱥᱛᱟᱪᱷᱟᱨ (ᱥᱟᱭᱤᱱ) ᱠᱮᱫᱟᱭ᱾
ᱠᱮᱨᱤᱭᱟᱨ
ᱟᱥᱤᱨᱢᱟᱱ ᱯᱷᱤᱞᱢ ᱨᱮ ᱦᱤᱡᱩᱜ ᱢᱟᱬᱟᱝ ᱨᱮ, ᱩᱱᱤᱭᱟᱜ ᱫᱚ ᱥᱚᱥᱟᱞ ᱢᱤᱰᱤᱭᱟ ᱨᱮ ᱟᱹᱰᱤ ᱱᱟᱯᱟᱭ ᱥᱟᱹᱜᱟᱹᱭ ᱛᱟᱭ ᱛᱟᱦᱮᱸ ᱠᱟᱱᱟ ᱚᱱᱟ ᱚᱱᱟ ᱠᱷᱟᱹᱛᱤᱨ ᱛᱮ ᱯᱷᱚᱛᱚᱥᱩᱴ ᱮᱢᱟᱱ ᱯᱷᱤᱞᱢ ᱠᱚᱨᱮ ᱦᱚᱸ ᱟᱹᱰᱤ ᱜᱟᱱ ᱫᱟᱣ ᱮ ᱧᱟᱢ ᱠᱟᱱ ᱛᱟᱦᱮᱸᱱᱟ᱾ ᱡᱚᱥᱤ ᱥᱟᱭᱭᱟᱫ ᱒ ᱥᱟᱶᱛᱮ ᱟᱡᱟᱜ ᱰᱮᱵᱭᱩ ᱥᱟᱱᱟᱭᱮᱫ ᱮ ᱠᱟᱱ ᱛᱟᱦᱮᱸᱱᱟ, ᱢᱮᱱᱠᱷᱟᱱ ᱟᱡᱟᱜ ᱚᱞ ᱯᱟᱲᱦᱟᱣ ᱥᱤᱠᱱᱟᱹᱛ ᱠᱷᱟᱹᱛᱤᱨ ᱛᱮ ᱟᱡᱟᱜ ᱯᱨᱚᱡᱮᱪᱴ ᱛᱟᱭ ᱵᱟᱝ ᱮ ᱠᱚᱢᱤᱴ ᱫᱟᱲᱮᱭᱟᱫᱟ᱾ ᱚᱱᱟ ᱠᱷᱟᱹᱛᱤᱨ ᱩᱱᱤ ᱫᱚ ᱯᱷᱤᱞᱢ ᱤᱱᱰᱟᱥᱴᱨᱤᱡ ᱠᱷᱚᱱ ᱫᱚ ᱵᱟᱦᱨᱮ ᱦᱩᱭ ᱟᱫᱮᱭᱟ᱾ ᱟᱡᱟᱜ ᱚᱞ ᱯᱟᱲᱦᱟᱣ ᱥᱟᱹᱛ ᱛᱟᱭᱚᱢ, ᱩᱱᱤᱫᱚ ᱒᱐᱑᱗ ᱨᱮ ᱟᱱᱱᱟ ᱥᱟᱨᱢᱟ ᱥᱟᱶ ᱦᱮᱢᱨᱟᱡᱽ ᱵᱤᱥᱤ ᱨᱮᱱ ᱜᱮᱸᱜᱽᱥᱴᱟᱨ ᱵᱽᱞᱩᱡᱽ ᱥᱟᱶ ᱟᱡᱟᱜ ᱯᱷᱤᱞᱢ ᱠᱮᱨᱤᱭᱟᱨ ᱛᱟᱭ ᱮᱛᱚᱦᱚᱵ ᱠᱮᱫᱟ, ᱢᱤᱫ ᱨᱚᱢᱟᱱᱴᱤᱠ ᱛᱷᱨᱤᱞᱟᱨ ᱡᱟᱦᱟᱸ ᱫᱚ ᱢᱤᱫ ᱢᱤᱰᱰᱤᱞ ᱠᱞᱟᱥ ᱨᱤᱱ ᱠᱚᱲᱟ ᱜᱤᱫᱽᱨᱟᱹ ᱟᱜ ᱵᱷᱩᱢᱤᱠᱟ ᱠᱚᱨᱟᱣ ᱠᱟᱹᱢᱤ ᱩᱫᱩᱜ ᱠᱮᱫᱟ᱾
ᱞᱤᱝᱜᱟᱞᱟ ᱯᱟᱹᱨᱥᱤ
ᱞᱤᱝᱜᱟᱞᱟ (ᱱᱜᱟᱞᱟ) (ᱞᱤᱝᱜᱟᱞᱟ: lingála) ᱫᱚ ᱢᱤᱫ ᱵᱟᱱᱴᱩ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱨᱮᱭᱟᱜ ᱮᱛᱚᱢᱼᱯᱟᱪᱮ ᱟᱨ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱫᱤᱥᱚᱢ ᱨᱮᱭᱟᱜ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱮᱝᱜᱳᱞᱟ, ᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱟᱹᱯᱱᱟᱹᱛ ᱟᱨ ᱮᱛᱚᱢ ᱥᱩᱫᱟᱱ ᱫᱤᱥᱚᱢ ᱠᱚᱨᱮ ᱦᱚᱸ ᱱᱟᱥᱮ ᱠᱟ ᱨᱚᱲ ᱜᱮᱭᱟ ᱾
ᱪᱤᱱ
ᱪᱤᱱ (en: China, officially the People's Republic of China (PRC) ᱫᱚ ᱯᱩᱨᱩᱵᱽ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱟᱱᱟ᱾ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚᱠᱷᱚᱱ ᱡᱟᱹᱥᱛᱤ ᱦᱚᱲ ᱪᱤᱱ ᱨᱮᱠᱚ ᱛᱟᱸᱦᱮᱸᱱᱟ᱾ ᱑᱓᱘ ᱠᱩᱴᱤ ᱦᱚᱲ ᱱᱚᱸᱰᱮ ᱢᱮᱱᱟᱜ ᱠᱩᱣᱟ᱾ ᱪᱤᱱ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱵᱮᱭᱡᱤᱝ ᱠᱟᱱᱟ᱾
ᱞᱤᱝᱜᱟᱞᱟ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱠᱚᱝᱜᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ
ᱪᱤᱱ
ᱱᱟᱜᱟᱢ
ᱥᱮᱫᱟᱭ ᱨᱮ ᱪᱤᱱ ᱫᱚ ᱯᱩᱨᱩᱵᱽ ᱮᱥᱤᱭᱟ ᱨᱮᱱ ᱟᱹᱰᱤ influential ᱫᱤᱥᱚᱢᱮ ᱛᱟᱸᱦᱮᱸᱠᱟᱱᱟ᱾ ᱪᱤᱱ civilization ᱦᱚᱸ ᱟᱹᱰᱤ ᱞᱟᱦᱟ ᱪᱟᱞᱟᱣ ᱞᱮᱱᱟ᱾ ᱠᱟᱜᱚᱡᱽ, ᱪᱷᱟᱯᱟᱠᱷᱟᱱᱟ, ᱵᱟᱹᱨᱩᱫᱽ, ᱪᱤᱱᱟᱹᱢᱟᱹᱴᱤ, ᱨᱮᱥᱚᱢ, ᱠᱚᱢᱯᱟᱥ ᱮᱢᱟᱱᱛᱮᱛ ᱠᱳ ᱪᱤᱱ ᱨᱮᱜᱮ ᱯᱩᱭᱞᱩᱨᱮ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱚᱸᱰᱮ ᱠᱷᱚᱱ ᱜᱮ ᱜᱚᱴᱟ ᱫᱷᱟᱹᱨᱛᱤ ᱯᱟᱥᱱᱟᱣ ᱟᱠᱟᱱᱟ᱾
ᱤᱣᱨᱳᱯ ᱨᱮᱱᱟᱜ ᱫᱟᱲᱮ ᱯᱩᱨᱩᱵᱽ ᱮᱥᱤᱭᱟ ᱨᱮ ᱦᱮᱡ ᱛᱟᱭᱚᱢ ᱪᱤᱱᱟ ᱫᱟᱲᱮ ᱱᱟᱥᱮᱭᱟᱜ ᱠᱚᱢᱟᱣ ᱮᱱ ᱛᱟᱭᱟ᱾ ᱑᱖ ᱥᱟᱭ ᱥᱮᱨᱢᱟ ᱨᱮ ᱢᱟᱠᱟᱣ ᱧᱩᱛᱩᱢᱟᱱ ᱡᱟᱜᱟ ᱯᱳᱨᱛᱩᱜᱤᱡᱽ ᱠᱩ ᱫᱚᱠᱷᱚᱞ ᱠᱮᱫᱟ ᱟᱨ ᱵᱨᱤᱴᱤᱥ ᱫᱚ ᱦᱚᱝᱠᱚᱝ ᱠᱩ ᱫᱚᱠᱷᱚᱞ ᱠᱮᱫᱟ᱾ ᱑᱙ ᱥᱟᱭ ᱥᱮᱨᱢᱟ ᱥᱮᱡ ᱪᱤᱱ ᱨᱟᱡᱽ ᱜᱷᱟᱨᱚᱡᱽ ᱨᱮᱱ ᱦᱚᱲ ᱠᱩᱣᱟ ᱫᱟᱲᱮ ᱠᱚᱢᱟᱣ ᱮᱱᱛᱮ ᱑᱙᱒᱘ ᱥᱮᱨᱢᱟ ᱨᱮ ᱜᱚᱱᱚ ᱪᱤᱱ ᱠᱩ ᱛᱮᱭᱟᱨ ᱠᱮᱫᱟ᱾
᱑᱙᱔᱙ ᱥᱮᱨᱢᱟ ᱨᱮ ᱪᱤᱱᱟ ᱠᱚᱢᱤᱣᱱᱤᱥᱴ ᱯᱟᱨᱴᱤ ᱚᱲᱟᱜ ᱞᱟᱹᱲᱦᱟᱹᱭ ᱨᱮ ᱡᱤᱛᱟᱹᱣ ᱠᱟᱛᱮ ᱥᱚᱨᱠᱟᱨ ᱠᱩ ᱵᱮᱨᱮᱫ ᱠᱮᱫᱟ᱾ ᱟᱨ ᱟᱥᱛᱮ ᱟᱥᱛᱮ ᱫᱚᱠᱷᱚᱞ ᱟᱠᱟᱱ ᱡᱟᱜᱟ ᱠᱩ ᱦᱚᱸ ᱪᱤᱱ ᱥᱚᱨᱠᱟᱨᱮ ᱧᱟᱢ ᱨᱩᱣᱟᱹᱲ ᱠᱮᱫᱟ᱾
ᱚᱛᱱᱚ
ᱪᱤᱱ ᱫᱚ ᱮᱥᱤᱭᱟ ᱢᱚᱦᱟᱫᱮᱥ ᱨᱮᱱᱟᱜ ᱯᱩᱨᱩᱵᱽ ᱥᱮᱡ ᱟᱨ ᱯᱨᱚᱥᱟᱱᱛᱚ ᱢᱚᱦᱟᱫᱚᱨᱮᱭᱟ ᱯᱟᱹᱪᱷᱤᱢ ᱟᱲᱮᱨᱮ ᱢᱮᱱᱟᱜᱼᱟ᱾ ᱚᱛ ᱦᱟᱥᱟ ᱞᱮᱠᱟᱛᱮ ᱪᱤᱱ ᱫᱚ ᱮᱥᱤᱭᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱞᱟᱹᱴᱩ ᱫᱤᱥᱚᱢ ᱠᱟᱱᱟ ᱟᱨ ᱫᱷᱟᱹᱨᱛᱤ ᱨᱮᱱᱟᱜ ᱛᱮᱥᱟᱨ ᱞᱟᱹᱴᱩ ᱫᱤᱥᱚᱢ ᱠᱟᱱᱟ᱾ ᱪᱤᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 9,600,000 square kilometers (3,700,000 sq mi)᱾
ᱪᱤᱱ ᱯᱩᱨᱩᱵᱽ ᱫᱚ ᱩᱛᱟᱹᱨ ᱠᱳᱨᱤᱭᱟ, ᱩᱛᱟᱹᱨ ᱥᱮᱡ ᱢᱚᱝᱜᱚᱞᱤᱭᱟ, ᱩᱛᱟᱹᱨ ᱯᱩᱨᱩᱵᱽ ᱥᱮᱡ ᱨᱟᱥᱤᱭᱟ, ᱩᱛᱟᱹᱨ ᱯᱟᱹᱪᱷᱤᱢ ᱥᱮᱡ ᱠᱟᱡᱟᱜᱤᱥᱛᱟᱱ, ᱠᱤᱨᱠᱤᱡᱤᱥᱛᱟᱱ ᱟᱨ ᱛᱟᱡᱤᱠᱤᱥᱛᱟᱱ, ᱯᱟᱹᱪᱷᱤᱢ ᱟᱨ ᱫᱟᱹᱠᱷᱤᱱ ᱯᱟᱹᱪᱷᱤᱢ ᱥᱮᱡ ᱟᱯᱷᱜᱟᱱᱤᱥᱛᱟᱱ, ᱯᱟᱠᱤᱥᱛᱟᱱ, ᱥᱤᱧᱚᱛ, ᱱᱮᱯᱟᱞ ᱟᱨ ᱵᱷᱩᱴᱟᱱ, ᱫᱟᱹᱠᱷᱤᱱ ᱥᱮᱡ ᱢᱤᱭᱟᱱᱢᱟᱨ, ᱞᱟᱣᱳᱥ ᱟᱨ ᱵᱷᱤᱭᱮᱛᱱᱟᱢ, ᱯᱩᱨᱩᱵᱽ ᱟᱨ ᱫᱟᱹᱠᱷᱤᱱ ᱯᱩᱨᱩᱵᱽ ᱥᱮᱡ ᱫᱟᱹᱠᱷᱤᱱ ᱠᱳᱨᱤᱭᱟ, ᱡᱟᱯᱟᱱ, ᱯᱷᱤᱞᱤᱯᱟᱭᱤᱱ, ᱵᱨᱩᱱᱟᱭ, ᱢᱟᱞᱚᱭᱥᱤᱭᱟ ᱟᱨ ᱤᱱᱫᱚᱱᱮᱥᱤᱭᱟ ᱥᱟᱶᱛᱮ ᱪᱤᱱ ᱨᱮᱱᱟᱜ ᱫᱟᱜ ᱥᱤᱢᱟᱱᱟ ᱢᱮᱱᱟᱜᱼᱟ᱾
ᱪᱤᱱ ᱨᱮᱱᱟᱜ ᱢᱩᱞ ᱡᱟᱜᱟ ᱫᱚ ᱯᱮᱭᱟ ᱜᱟᱰᱟ ᱛᱮ ᱮᱥᱮᱫᱽ ᱢᱮᱱᱟᱜᱼᱟ᱾ ᱱᱚᱣᱠᱩ ᱜᱟᱰᱟ ᱫᱚ ᱦᱩᱭᱩᱜ ᱠᱟᱱᱟ ᱩᱛᱟᱹᱨ ᱪᱤᱱ ᱨᱮᱱᱟᱜ ᱦᱩᱣᱟᱝ ᱦᱮ, ᱛᱟᱞᱟ ᱪᱤᱱ ᱨᱮᱱᱟᱜ ᱤᱭᱟᱝ ᱪᱷᱤ ᱟᱨ ᱫᱟᱹᱠᱷᱤᱱ ᱨᱮᱱᱟᱜ ᱪᱩ ᱪᱤᱭᱟᱝ ᱜᱟᱰᱟ᱾
ᱡᱟᱹᱛᱤᱠᱩ
ᱪᱤᱱ ᱨᱮᱫᱚ ᱟᱭᱢᱟ ᱡᱟᱹᱛᱤᱠᱩ ᱢᱮᱱᱟᱜ ᱠᱳᱣᱟ᱾ ᱢᱮᱱᱟᱠᱩ ᱫᱷᱟᱹᱨᱛᱤ ᱨᱮᱱᱟᱜ ᱢᱚᱬᱮ ᱵᱷᱟᱜᱽ ᱨᱮᱱᱟᱜ ᱢᱤᱫ ᱵᱷᱟᱜᱽ ᱡᱟᱹᱛᱤ ᱪᱤᱱ ᱨᱮᱠᱚ ᱛᱟᱸᱦᱮᱸᱱᱟ᱾
ᱯᱟᱹᱨᱥᱤ
ᱪᱤᱱ ᱨᱮᱫᱚ ᱟᱭᱢᱟ ᱡᱟᱹᱛᱤ ᱠᱳᱣᱟ ᱟᱭᱢᱟ ᱯᱟᱹᱨᱥᱤ ᱢᱮᱱᱟᱜᱼᱟ᱾ ᱢᱟᱱᱫᱟᱨᱤᱱ ᱪᱤᱱᱟ ᱯᱟᱹᱨᱥᱤ ᱜᱮ ᱡᱚᱛᱟ ᱠᱷᱚᱱ ᱡᱟᱹᱥᱛᱤ ᱠᱩ ᱵᱮᱵᱷᱟᱨᱟ᱾ ᱮᱴᱟᱜ ᱯᱟᱹᱨᱥᱤ ᱠᱩ ᱫᱚ ᱦᱩᱭᱩᱜ ᱠᱟᱱᱟ ᱩ ᱯᱟᱹᱨᱥᱤ, ᱤᱣᱭᱮ ᱯᱟᱹᱨᱥᱤ, ᱢᱤᱱ ᱪᱤᱱᱟ ᱯᱟᱹᱨᱥᱤ, ᱥᱤᱭᱟᱝ ᱪᱤᱱᱟ ᱯᱟᱹᱨᱥᱤ, ᱜᱟᱱ ᱪᱤᱱᱟ ᱯᱟᱹᱨᱥᱤ, ᱦᱟᱠᱠᱟ ᱪᱤᱱᱟ ᱯᱟᱹᱨᱥᱤ ᱟᱨᱦᱚᱸ ᱮᱢᱟᱱᱛᱮᱛ ᱯᱟᱹᱨᱥᱤ᱾ ᱪᱤᱱ ᱨᱮ ᱟᱭᱢᱟ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱳᱣᱟᱜ ᱦᱚᱸ ᱟᱯᱱᱟᱨ ᱟᱯᱱᱟᱨ ᱯᱟᱹᱨᱥᱤ ᱢᱮᱱᱟᱜ ᱛᱟᱹᱠᱩᱣᱟ᱾ ᱪᱩᱣᱟᱝ, ᱢᱚᱝᱜᱚᱞᱤᱭᱟ, ᱛᱤᱵᱵᱚᱛᱤ, ᱩᱣᱜᱩᱨ, ᱦᱚᱢᱚᱝ ᱯᱟᱹᱨᱥᱤ ᱠᱚᱫᱚ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱳᱣᱟᱜ ᱯᱟᱹᱨᱥᱤ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
<span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Ajournal&rft.genre=unknown&rft.jtitle=The+World+Factbook&rft.atitle=China&rft_id=https%3A%2F%2Fwww.cia.gov%2Flibrary%2Fpublications%2Fthe-world-factbook%2Fgeos%2Fch.html&rfr_id=info%3Asid%2Fen.wikipedia.org%3AChina" class="Z3988">
ᱯᱷᱮᱰᱟᱛ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ ᱛᱷᱚᱠ: ᱥᱟᱢᱟᱝᱼᱠᱚᱸᱭᱮ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ
ᱩᱢᱟ ᱰᱚᱜᱽᱨᱟ
ᱩᱢᱟ ᱰᱚᱜᱽᱨᱟ (ᱡᱟᱱᱟᱢᱺ ᱒᱓ ᱮᱯᱨᱤᱞ ᱑᱙᱕᱗) ᱵᱷᱟᱨᱚᱛᱤᱳ ᱫᱨᱚᱯᱫᱤ ᱮᱱᱮᱡ ᱠᱚᱛᱷᱩᱠ ᱨᱮᱱ ᱢᱤᱫ ᱮᱱᱮᱡᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱯᱩᱱᱰᱤᱛ ᱞᱟᱞ ᱫᱩᱨᱜᱟ, ᱡᱚᱭᱯᱩᱨ ᱜᱷᱨᱟᱱᱟ ᱠᱚᱛᱷᱩᱠ ᱚᱥᱛᱟᱫᱽ ᱠᱚᱨᱮᱱ ᱢᱤᱫ ᱢᱟᱨᱮ ᱥᱤᱠᱱᱟᱸᱛ ᱠᱟᱱ ᱛᱟᱠᱚᱣᱟᱭ᱾ ᱩᱱᱤ ᱫᱚ ᱢᱤᱫ ᱠᱳᱨᱤᱭᱳᱜᱨᱟᱯᱷᱟᱨ ᱥᱟᱶ ᱢᱤᱫ ᱪᱤᱪᱤᱫᱤᱭᱟᱹ ᱦᱚᱸ ᱠᱟᱱᱟᱭ᱾ ᱩᱱᱤ ᱫᱚ ᱔᱐ ᱥᱮᱨᱢᱟ ᱠᱷᱚᱱ ᱦᱚᱸ ᱡᱟᱹᱥᱛᱤ ᱜᱮ ᱵᱷᱚᱨᱛ ᱵᱮᱜᱚᱨ ᱦᱚᱸ ᱮᱴᱟᱜ ᱫᱤᱥᱟᱹᱢ ᱠᱚᱨᱮᱭ ᱮᱱᱮᱡ ᱦᱮᱜ ᱟᱠᱟᱱᱟ᱾
ᱡᱤᱭᱚᱱ ᱨᱮᱱᱟᱜ ᱠᱟᱛᱷᱟ
ᱩᱢᱟ ᱰᱚᱜᱽᱨᱟ ᱫᱚ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱢᱟᱞᱵᱷᱤᱭᱟ ᱱᱚᱜᱚᱨ ᱨᱮᱱᱟᱜ ᱢᱚᱛᱤᱨᱟᱢ ᱟᱨ ᱥᱚᱠᱩᱱᱛᱚᱞᱟ ᱥᱚᱨᱢᱟᱣᱟᱜ ᱜᱷᱟᱨᱚᱪ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱩᱱᱤ ᱑᱙ ᱩᱢᱩᱨ ᱠᱷᱚᱱ ᱜᱮ ᱮᱱᱮᱡ ᱮ ᱥᱟᱹᱨᱫᱤᱭᱟ ᱠᱟᱱᱟ᱾
ᱚᱱᱚᱞ ᱡᱤᱭᱚᱱ
ᱩᱢᱟ ᱰᱚᱜᱽᱨᱟ ᱫᱚ ᱟᱭᱴᱤ ᱮᱢ ᱵᱤᱥᱥᱚᱵᱤᱫᱽᱫᱟᱞᱚᱭ ᱠᱷᱚᱱ ᱑᱒ ᱰᱤᱥᱮᱢᱵᱚᱨ ᱒᱐᱑᱖ ᱥᱮᱨᱢᱟ ᱥᱚᱱᱢᱟᱱ ᱛᱟᱞᱟᱛᱮ ᱵᱚᱠᱴᱚᱨᱮᱴ ᱠᱚ ᱮᱢᱟ ᱠᱟᱣ ᱫᱤᱭᱟ᱾ ᱩᱱᱤ ᱫᱚ ᱟᱭᱴᱤ ᱮᱢ ᱨᱮᱱ ᱵᱮᱱᱟᱣᱤᱭᱟᱹ ᱟᱨ ᱦᱚᱸ ᱪᱮᱭᱟᱨᱢᱮᱱ ᱥᱟᱶ ᱟᱭᱴᱤ ᱮᱢ ᱨᱮ ᱪᱮᱞᱮᱱᱡᱟᱨ ᱵᱚ. ᱯᱤ ᱵᱷᱤ ᱨᱚᱦᱚᱢᱟᱱ ᱴᱷᱮᱱ ᱠᱷᱚᱱ ᱰᱚᱠᱴᱚᱨᱮᱴ ᱥᱟᱨᱦᱟᱣ ᱮ ᱧᱟᱯᱟᱢᱟ ᱠᱟᱫᱟ᱾
ᱟᱯᱱᱟᱨ ᱡᱤᱭᱚᱱ
ᱩᱢᱟ ᱰᱚᱜᱽᱨᱟ ᱫᱚ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱠᱷᱚᱱ ᱯᱩᱨᱩᱥᱠᱟᱨ ᱮ ᱧᱟᱯᱟᱢ ᱟᱠᱟᱫ ᱵᱮᱱᱟᱣᱤᱭᱟᱹ ᱪᱤᱛᱨᱟᱨᱛᱷ ᱥᱤᱝᱦᱚ ᱥᱟᱶ ᱮ ᱵᱟᱯᱞᱟᱣ ᱟᱠᱟᱱᱟ᱾ ᱩᱱᱠᱤᱱ ᱨᱮᱱ ᱢᱤᱫ ᱠᱩᱲᱤ ᱜᱤᱫᱨᱟᱹ ᱦᱚᱸ ᱢᱮᱱᱟᱭ ᱠᱤᱱ ᱛᱟᱹᱠᱤᱱᱟᱸ᱾ ᱥᱩᱱᱟᱦᱤ ᱥᱤᱝᱦᱚ, ᱚᱱᱚᱞᱤᱭᱟᱹ ᱥᱟᱶ ᱥᱚᱝᱵᱟᱫᱤᱠ ᱦᱚᱸ ᱠᱟᱱᱟᱭ, ᱠᱚᱲᱟ ᱜᱤᱫᱽᱨᱟᱹ ᱫᱚ, ᱢᱟᱱᱚᱥ ᱥᱤᱝ, ᱩᱱᱤ ᱫᱚ ᱥᱤᱱᱮᱢᱟ ᱱᱟᱭᱚᱜ ᱠᱟᱱᱟᱭ, ᱩᱢᱟ ᱰᱚᱜᱽᱨᱟ ᱫᱚ ᱱᱤᱛᱚᱜ ᱫᱚ ᱢᱩᱢᱵᱟᱭ ᱨᱮᱜᱮᱭ ᱛᱟᱦᱮᱸ ᱛᱷᱤᱨ ᱟᱠᱟᱱᱟ᱾
ᱥᱟᱶᱦᱮᱫ ᱮᱠᱮᱰᱢᱤ ᱥᱟᱱᱛᱟᱲᱤ ᱡᱤᱛᱠᱟᱹᱨ ᱥᱤᱨᱯᱟᱹ
ᱥᱟᱱᱛᱟᱲᱤ ᱠᱷᱚᱱ ᱥᱟᱶᱦᱮᱫ ᱮᱠᱮᱰᱤᱢ ᱡᱤᱛᱠᱟᱹᱨ ᱥᱤᱨᱯᱟᱹ
ᱛᱟᱨᱡᱚᱢᱟ ᱥᱤᱨᱯᱟᱹ ᱡᱤᱛᱠᱟᱹᱨ
ᱥᱟᱶᱦᱮᱫ ᱮᱠᱮᱰᱢᱤ ᱨᱮ ᱑᱙᱘᱙ ᱠᱷᱚᱱ ᱛᱟᱨᱡᱚᱢᱟ ᱞᱟᱹᱜᱤᱫ ᱱᱟᱶᱟ ᱥᱤᱨᱯᱟᱹ ᱮᱦᱚᱵ ᱠᱮᱫᱟ᱾ ᱮᱠᱮᱰᱢᱤ ᱫᱚ ᱒᱐᱐᱗ ᱠᱷᱚᱱ ᱱᱚᱶᱟ ᱯᱟᱹᱨᱥᱤ ᱞᱟᱹᱜᱤᱫ ᱥᱤᱨᱯᱟᱹ ᱥᱚᱫᱚᱨ ᱠᱮᱫ ᱟ ᱱᱚᱶᱟ ᱥᱤᱨᱯᱟᱹ ᱞᱟᱹᱜᱤᱫ ᱱᱚᱸᱠᱟ ᱢᱮᱱᱟᱜ-ᱟ ᱺ
ᱜᱤᱫᱽᱨᱟᱹ ᱥᱟᱶᱦᱮᱫ ᱡᱤᱛᱠᱟᱹᱨ ᱥᱤᱨᱯᱟᱹ
ᱥᱟᱶᱦᱮᱫ ᱮᱠᱮᱰᱢᱤ ᱫᱚ ᱓᱐᱑᱐ ᱠᱷᱚᱱ ᱜᱤᱫᱽᱨᱟᱹ ᱥᱟᱶᱦᱮᱫ ᱮᱠᱮᱰᱢᱤ ᱮᱦᱚᱵ ᱠᱮᱫᱟᱭ ᱱᱚᱶᱟ ᱥᱟᱶᱦᱮᱫ ᱨᱤᱱᱤᱡ ᱡᱤᱛᱠᱟᱹᱨ ᱠᱚ ᱺ
ᱡᱩᱣᱟᱹᱱ ᱚᱱᱚᱞᱤᱭᱟ ᱥᱤᱨᱯᱟᱹ
ᱥᱟᱶᱦᱮᱫ ᱮᱠᱮᱰᱢᱤ ᱫᱚ ᱒᱐᱑᱑ ᱠᱷᱚᱱ ᱡᱩᱣᱟᱹᱱ ᱚᱱᱚᱞᱤᱭᱟ ᱨᱮᱱᱟᱜ ᱱᱟᱶᱟ ᱥᱤᱨᱯᱟᱹ ᱦᱟᱹᱴᱤᱧ ᱮ ᱮᱦᱚᱵ ᱞᱮᱫᱼᱟ ᱺ-
ᱟᱸᱢᱵᱟᱥ ᱪᱟᱸᱫᱚ
ᱡᱚᱛᱤᱥᱤ ᱥᱤᱠᱱᱟᱸᱛ ᱞᱮᱠᱟᱛᱮ, ᱟᱸᱵᱟᱥ ᱪᱟᱸᱫᱚ ᱫᱚ ᱦᱩᱭᱩᱜ ᱠᱟᱱᱟ ᱪᱟᱸᱫᱚ ᱫᱟᱱᱟᱝ ᱨᱮᱱᱟᱜ ᱯᱩᱭᱞᱩ ᱫᱷᱟᱯ ᱠᱟᱱᱟ᱾ ᱱᱤᱭᱟᱹ ᱫᱚ ᱚᱱᱟ ᱚᱠᱛᱚ ᱜᱮ ᱦᱩᱭᱩᱜ-ᱟ, ᱡᱟᱦᱟ ᱚᱠᱛᱚ-ᱨᱮ ᱥᱤᱝ ᱪᱟᱸᱫᱚ ᱟᱨ ᱧᱤᱫᱟᱻ ᱪᱟᱸᱫᱚ ᱢᱤᱫ ᱡᱟᱜᱟ ᱨᱮᱠᱤᱱ ᱛᱟᱦᱮᱱᱟ᱾ ᱚᱱᱟ ᱠᱷᱟᱹᱛᱤᱨᱟᱜ ᱛᱮ, ᱚᱛᱱᱚ ᱥᱮ ᱫᱷᱟᱹᱨᱛᱤ ᱯᱩᱨᱤ ᱠᱷᱚᱱ ᱫᱚ ᱧᱤᱫᱟᱹ ᱪᱟᱸᱮᱚ ᱫᱚ ᱶᱟᱝ-ᱮ ᱧᱮᱞ ᱛᱤᱭᱟᱜ-ᱟ᱾ ᱡᱚᱫᱤ ᱦᱚᱸ ᱮᱠᱮᱱ ᱢᱮᱛ-ᱛᱮ ᱵᱟᱭᱮ ᱧᱮᱞᱚᱜ-ᱟ, ᱤᱠᱷᱟᱹᱱ ᱵᱩᱡᱦᱟᱹᱣ-ᱟ᱾ ᱪᱮᱫᱟᱜ ᱥᱮ ᱪᱟᱸᱫᱚ ᱜᱟᱱᱦᱟᱣ ᱵᱮᱜᱚᱨ ᱪᱟᱸᱫᱚ ᱫᱚ ᱥᱟᱢᱱᱟ ᱥᱟᱢᱱᱤ ᱫᱚ ᱵᱟᱭᱮ ᱯᱟᱨᱚᱢᱮᱭᱟ᱾ ᱟᱨᱦᱚᱸ ᱵᱟᱰᱟᱭ ᱞᱟᱹᱜᱤᱫ ᱛᱮ চন্দ্রকলা ᱧᱮᱞ ᱵᱤᱰᱟᱹᱣ ᱢᱮ᱾‌ (ᱟᱹᱰᱤ ᱩᱥᱟᱹᱨᱟ ᱜᱮ ᱱᱤᱭᱟᱹ ᱦᱚᱸ ᱚᱯ ᱦᱩᱭᱩᱜ-ᱟ)
᱒᱐᱑᱓ ᱥᱮᱨᱢᱟ ᱨᱮᱱᱟᱜ ᱘ ᱡᱩᱞᱟᱭ ᱨᱮ, ᱯᱷᱚᱨᱟᱥᱤ ᱡᱚᱛᱤᱥᱤ ᱛᱷᱤᱭᱮᱨᱤ ᱞᱤᱜᱟᱞ ᱯᱩᱭᱞᱩ ᱟᱸᱢᱵᱟᱥ ᱪᱟᱸᱫᱚ ᱛᱤᱛᱟᱹᱨ ᱨᱟᱠᱟᱵᱽ-ᱮᱭ ᱜᱟᱱ ᱚᱪᱩ ᱞᱮᱫᱟ᱾᱾ ᱚᱱᱟ ᱚᱠᱛᱚ ᱫᱚ ᱪᱟᱸᱫᱚ ᱮᱠᱮᱱ ᱢᱮᱫ ᱛᱮᱜᱮ ᱧᱮᱞᱨᱮᱭ ᱜᱟᱱᱚᱜ ᱠᱟᱱ ᱛᱟᱦᱮ ᱱᱟ᱾
ᱪᱱᱫᱨᱚ ᱢᱟᱥ ᱱᱮᱱᱛᱮᱫᱚ ᱱᱤᱭᱟᱹ ᱟᱸᱢᱵᱟᱥ ᱪᱟᱸᱫᱚ ᱠᱷᱚᱱ ᱫᱟᱨᱟᱭ ᱠᱟᱱ ᱟᱸᱢᱵᱟᱥ ᱪᱟᱸᱫᱚ ᱨᱮᱱᱟᱜ ᱥᱚᱢᱚᱭ ᱠᱟᱞ ᱵᱩᱡᱦᱟᱹᱣᱜ-ᱟ᱾ ᱪᱚᱱᱫᱨᱚ ᱢᱟᱥ ᱫᱚ ᱫᱟᱨᱟᱭᱟ ᱒᱙ ᱢᱟᱦᱟ, ᱑᱒ ᱜᱷᱚᱱᱴᱟ, ᱔᱔ ᱢᱤᱱᱤᱴ, ᱓ ᱥᱮᱠᱮᱱ ᱵᱟᱫ-ᱨᱮ᱾ ᱮᱢᱚᱱ ᱦᱚᱸ ᱜᱟᱱᱚᱜ-ᱟ ᱒᱙.᱒᱖ ᱢᱟᱦᱟ ᱠᱷᱚᱱ ᱒᱙.᱘᱐ ᱢᱟᱦᱟ ᱛᱟᱞᱟ ᱨᱮᱜᱮ ᱡᱮᱠᱚᱱᱚ ᱢᱤᱫ ᱢᱟᱦᱟ-ᱨᱮ ᱦᱩᱭ ᱫᱟᱲᱮᱜ-ᱟ᱾ ᱱᱤᱭᱟᱹ ᱨᱮᱱᱟᱜ ᱯᱨᱚᱫᱷᱟᱱ ᱠᱟᱨᱚᱱ ᱫᱚ ᱦᱩᱭᱩᱜ ᱠᱟᱱᱟ, ᱧᱤᱫᱟᱹ ᱪᱟᱸᱫᱚ ᱨᱮ ᱥᱤᱝ ᱪᱟᱸᱫᱚ ᱣᱟᱜ ᱢᱤᱫ ᱟᱠᱚᱨᱥᱚᱱ ᱠᱟᱱᱟ᱾
ᱟᱸᱢᱵᱟᱥ ᱪᱟᱸᱫᱚ ᱨᱮᱱᱟᱜ ᱢᱤᱫ ᱫᱷᱟᱨᱚᱱᱟ
ᱡᱟᱦᱟ ᱨᱮ N ᱢᱮᱱᱟᱜ-ᱟ ᱚᱱᱟᱫᱚ ᱢᱤᱫᱴᱟᱝ ᱯᱩᱨᱱᱚ ᱮᱞᱠᱟ ᱠᱟᱱᱟ᱾ ᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱟᱸᱵᱟᱥ ᱧᱤᱫᱟᱹ ᱫᱚ (᱐) ᱠᱚ ᱢᱮᱛᱟᱣᱟᱜ-ᱟ᱾ ᱱᱤᱭᱟᱹ ᱫᱚ ᱢᱤᱢᱤᱫ ᱜᱚᱴᱟᱝ ᱟᱸᱢᱰᱟᱥ ᱪᱟᱸᱫᱚ ᱨᱮ ᱢᱤᱢᱤᱫ ᱠᱟᱛᱮᱜ ᱑ ᱥᱮᱬᱟᱜ-ᱟ᱾ ᱡᱟᱦᱟ ᱫᱚ d ᱫᱚ ᱦᱩᱭᱩᱜ ᱠᱟᱱᱟ ᱥᱤᱝ ᱢᱟᱦᱟ᱾ 200-01-01 ᱫᱚ ᱦᱩᱭᱩᱜ ᱠᱟᱱᱟ 00-00-00 ᱨᱮᱱᱥᱜ ᱮᱥᱠᱮᱞ ᱚᱠᱛᱚ ᱧᱩᱛᱩᱢ ᱛᱮ ᱵᱟᱰᱟᱭ ᱢᱮᱱᱟᱜ-ᱟ᱾ ᱡᱟᱦᱟ ᱫᱚ ᱤᱝᱨᱮᱡᱤ ᱯᱟᱹᱨᱥᱤ ᱛᱮᱫᱚ Terrestrial Time ᱠᱚ ᱢᱮᱛᱟᱣᱜ-ᱟ, ᱠᱟᱹᱴᱤᱡᱽ ᱛᱮᱢ ᱢᱮᱱ ᱞᱮᱠᱷᱟᱱ (TT)
ᱴᱤᱠᱟ
to the unaided eye; its actual phase is a very thin crescent, because the moon does not pass directly in front of the sun (except during a solar eclipse). On July 8, 2013, French astrophotographer Thierry Legault successfully photographed the new moon, although the crescent itself was not visible to the unaided eye (astrophoto.fr)
ᱥᱚᱠᱨᱤᱜᱚᱞᱤ
ᱥᱚᱠᱨᱤᱜᱚᱞᱤ (ᱡᱟᱦᱟᱸ ᱫᱚ ᱥᱚᱠᱨᱤᱜᱟᱲᱤ ᱜᱷᱟᱴ/ ᱥᱚᱠᱨᱤᱵᱟᱡᱟᱨ/ᱥᱚᱠᱨᱤ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱥᱟᱠᱨᱤᱜᱚᱞᱤ ᱫᱚ 25.24728°N, 87.71535°W ᱨᱮ ᱢᱮᱱᱟᱜᱼᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱠᱨᱤᱵᱟᱡᱟᱨ ᱨᱮ ᱑᱑᱙᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱖᱔᱔ (᱕᱔%) ᱠᱚᱲᱟ ᱟᱨ ᱕᱕᱕ (᱔᱖%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱒᱙᱗ ᱡᱚᱱᱟ᱾ ᱥᱚᱠᱨᱤᱵᱟᱡᱟᱨ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱮᱞ ᱫᱚ ᱖᱐᱑ (᱖᱐.᱖᱓% ᱦᱚᱲ ᱖ ᱥᱮᱨᱢᱟ ᱠᱷᱚᱱ ᱰᱷᱮᱨ) ᱛᱟᱦᱮᱸ ᱠᱟᱱᱟ᱾
ᱦᱮᱡ ᱥᱮᱱ
ᱥᱚᱠᱨᱤᱜᱚᱞᱤ ᱨᱮᱞ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮ ᱢᱮᱱᱟᱜᱼᱟ᱾
ᱜᱚᱝᱜᱟ ᱫᱷᱟᱨᱮ ᱛᱮ ᱯᱷᱟᱨᱟᱠᱠᱟ ᱵᱮᱨᱮᱡᱽ ᱵᱮᱱᱟᱣ ᱢᱟᱬᱟᱝ ᱨᱮ ᱠᱚᱞᱠᱟᱛᱟ ᱠᱷᱚᱱ ᱫᱟᱨᱡᱤᱞᱤᱝ ᱵᱩᱨᱩ ᱟᱨᱵᱟᱝ ᱮᱛᱚᱢ ᱵᱟᱝᱞᱟ ᱫᱷᱟᱨᱮ ᱛᱮ ᱥᱮᱱᱚᱜ ᱦᱚᱲ ᱠᱚ ᱫᱚ ᱵᱨᱚᱰ ᱜᱤᱡᱽ ᱨᱮᱞ ᱜᱟᱹᱰᱤ ᱛᱮ ᱥᱚᱠᱨᱤᱜᱚᱞᱤ ᱜᱟᱰᱟ ᱫᱷᱟᱨᱮ ᱛᱮ ᱠᱚ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱟᱨ ᱚᱱᱟ ᱛᱟᱭᱚᱢ ᱥᱴᱤᱢᱟᱨ ᱛᱮ ᱜᱚᱝᱜᱟ ᱠᱚ ᱯᱟᱨᱚᱢᱚᱜ ᱠᱟᱱ ᱛᱟᱦᱮᱸᱫ᱾ ᱢᱚᱱᱤᱦᱟᱨᱤ ᱜᱷᱟᱴ ᱨᱮᱱ ᱜᱟᱰᱟ ᱯᱟᱨᱚᱢ ᱠᱟᱛᱮ ᱥᱤᱞᱤᱜᱩᱲᱤ ᱞᱟᱹᱜᱤᱫ ᱢᱤᱫ ᱢᱤᱴᱚᱨ ᱜᱮᱡᱽ ᱨᱮᱞ ᱠᱚ ᱥᱟᱵᱼᱮᱫ ᱛᱟᱦᱮᱸᱫ᱾ ᱑᱙᱗᱕ ᱥᱟᱞᱮ ᱨᱮ ᱯᱷᱟᱨᱟᱠᱠᱟ ᱵᱮᱨᱮᱡᱽ ᱠᱟᱹᱢᱤ ᱨᱮ ᱥᱮᱞᱮᱫ ᱞᱮᱱ ᱛᱟᱭᱚᱢ (ᱵᱮᱨᱮᱡᱽ ᱨᱮ ᱢᱤᱫ ᱵᱨᱚᱰ ᱜᱮᱡᱽ ᱨᱮᱞ ᱞᱟᱭᱤᱱ ᱢᱮᱱᱟᱜᱼᱟ), ᱱᱚᱣᱟ ᱰᱟᱦᱟᱨ ᱫᱚ ᱵᱟᱝ ᱵᱮᱵᱷᱟᱨᱚᱜ ᱠᱟᱱᱟ᱾
ᱥᱟᱦᱮᱵᱽᱜᱚᱸᱡᱽ ᱢᱟᱞᱴᱤᱢᱳᱰᱟᱞ ᱯᱚᱨᱴ ᱫᱚ ᱥᱟᱠᱨᱤᱜᱚᱞᱤ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱨᱴ ᱨᱮ ᱥᱮᱨᱢᱟ ᱨᱮ ᱒.᱒᱔ ᱢᱤᱞᱤᱭᱚᱱ ᱴᱚᱱ ᱠᱟᱨᱜᱚ ᱦᱮᱡ ᱫᱟᱲᱮᱭᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ
ᱟᱱᱤᱞ ᱠᱟᱯᱩᱨ
ᱟᱱᱤᱞ ᱠᱟᱯᱩᱨ (ᱡᱚᱱᱚᱢ ᱒᱔ ᱫᱤᱥᱟᱢᱵᱟᱨ ᱑᱙᱕᱖) ᱫᱚ ᱢᱤᱫᱴᱟᱹᱝ ᱥᱤᱧᱚᱛᱤᱭᱟᱹ ᱟᱵᱷᱤᱱᱮᱛᱟ ᱟᱨ ᱱᱤᱨᱢᱟᱛᱟ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱢᱤᱫ ᱥᱟᱭ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱤᱱᱫᱤ ᱯᱟ.ᱨᱥᱤ ᱯᱷᱤᱞᱢ ᱨᱮ ᱮ ᱠᱟ.ᱢᱤ ᱟᱠᱟᱫᱼᱟ ᱥᱟᱶ-ᱥᱟᱶᱛᱮ International films ᱡᱮᱜᱮᱛᱟ.ᱨᱤ ᱯᱷᱤᱞᱢ ᱟᱨ Television series ᱴᱮᱞᱤᱵᱤᱡᱚᱱ ᱥᱮᱨᱤᱡᱽ ᱠᱚ ᱨᱮ ᱦᱚᱸᱭ ᱠᱟ.ᱢᱤ ᱟᱠᱟᱫᱼᱟ ᱾ ᱩᱱᱤᱭᱟᱜ ᱠᱟᱨᱤᱭᱟᱨ ᱫᱚ ᱢᱤᱫ ᱮᱠᱴᱟᱨ actor ᱞᱮᱠᱟᱛᱮ ᱟᱨ ᱒᱐᱐᱕ ᱯᱚᱨᱮ ᱛᱟᱭᱚᱢ ᱛᱮ ᱫᱚ ᱢᱤᱫ  producer ᱞᱮᱠᱟᱛᱮ ᱔᱐ ᱥᱮᱨᱢᱟ ᱦᱟ.ᱵᱤᱡ ᱟᱡᱟᱜ ᱠᱟ.ᱢᱤ ᱨᱮ ᱚᱠᱛᱚᱭ  ᱠᱷᱮᱢᱟᱣ ᱟᱠᱟᱫᱼᱟ ᱾ ᱩᱱᱤ ᱫᱚ ᱟᱡᱟᱜ ᱠᱟᱨᱤᱭᱟᱨ ᱨᱮ ᱟ.ᱰᱤᱜᱟᱱ National awards ᱡᱮᱜᱮᱛ ᱥᱤᱨᱯᱷᱟᱹ ᱟᱨ ᱵᱟᱨ ᱞᱮᱠᱟᱛᱮ Filmfare awards ᱥᱟᱶᱛᱮ ᱟ.ᱰᱤ ᱞᱮᱠᱟᱱ Acting categories ᱨᱮ ᱥᱤᱨᱯᱷᱟᱹ ᱠᱚᱭ ᱧᱟᱢ ᱟᱠᱟᱫᱼᱟ ᱾ ᱠᱟᱯᱩᱨ ᱟᱜ ᱡᱚᱱᱚᱢ ᱢᱩᱢᱵᱟᱭ ᱨᱮ ᱯᱷᱤᱞᱢ ᱱᱤᱨᱢᱟᱛᱟ ᱥᱩᱨᱤᱸᱫᱟᱨ ᱠᱟᱯᱩᱨ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱭᱟ ᱟᱨ ᱩᱱᱠᱤᱱᱟᱜ ᱯᱩᱭᱞᱩ ᱯᱷᱤᱞᱢ ᱩᱢᱮᱥ ᱢᱮᱦᱨᱟ ᱟᱜ Romantic Film ᱦᱟᱢᱨᱮ ᱛᱩᱢᱨᱮ (᱑᱙᱗᱙) ᱨᱮ ᱢᱤᱫ ᱦᱩᱰᱤᱧ ᱧᱚᱜ Role ᱥᱟᱶᱛᱮ ᱧᱮᱞ ᱞᱮᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱯᱩᱭᱞᱩ ᱰᱮᱵᱭᱩ ᱯᱷᱤᱞᱢ ᱮ ᱵᱮᱱᱟᱣ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱑᱙᱘᱐ ᱨᱮ ᱛᱮᱞᱩᱜᱩ ᱯᱷᱤᱞᱢ, ᱵᱟᱯᱩ ᱟᱜ Director ᱦᱚᱛᱮ ᱛᱮ ᱣᱟᱢᱥᱟ ᱣᱨᱟᱪᱷᱟᱢ ᱟᱜ leading man ᱞᱮᱠᱟ ᱛᱮ Acting ᱠᱚᱨᱟᱣ ᱦᱩᱭ ᱮᱱᱟ ᱾ ᱤᱱᱟᱹ ᱯᱚᱨᱮ ᱛᱮ ᱩᱱᱤ ᱫᱚ ᱢᱟᱱᱤᱨᱟᱛᱱᱟᱢ ᱟᱜ ᱯᱟᱞᱞᱣᱤ ᱟᱱᱩ ᱯᱟᱞᱞᱣᱤ (᱑᱙᱘᱓) ᱟᱜ ᱥᱟᱶᱛᱮ ᱟᱡᱟᱜ ᱠᱟᱱᱱᱟᱲ ᱯᱷᱤᱞᱢ ᱨᱮᱱᱟᱜ ᱮ ᱮᱛᱚᱦᱚᱵ ᱠᱮᱫᱼᱟ। ᱭᱟᱥ ᱪᱚᱯᱰᱟ ᱟᱜ ᱢᱟᱥᱟᱞ ᱨᱮ ᱩᱱᱤᱭᱟᱜ ᱮᱠᱴᱤᱝ ᱞᱟ.ᱜᱤᱫ ᱛᱮ ᱩᱱᱤ ᱥᱚᱨᱮᱥ ᱱᱟᱯᱟᱭ ᱜᱚᱜᱲᱚ ᱮᱠᱴᱚᱨ ᱨᱮᱭᱟᱜ ᱞᱮᱠᱷᱟ ᱨᱮ ᱟᱡᱟᱜ ᱯᱩᱭᱞᱩ Filmfare Award ᱮ ᱧᱟᱢ ᱞᱮᱫᱼᱟ ᱾ (᱑᱙᱘᱓) ᱨᱮ ᱠᱟᱯᱩᱨ ᱮᱱ ᱪᱟᱱᱫᱽᱨᱟ ᱟᱜ ᱯᱷᱤᱞᱢ ᱛᱮᱡᱟᱵ (᱑᱙᱘᱘) ᱨᱮ ᱮᱠᱴᱤᱝ ᱞᱟ.ᱜᱤᱫ ᱛᱮ ᱱᱤᱡᱮ ᱟᱜ ᱯᱩᱭᱞᱩ Filmfare ᱟᱨ ᱥᱚᱨᱮᱥ ᱮᱠᱴᱚᱨ ᱞᱮᱠᱟᱛᱮ ᱥᱤᱨᱯᱷᱟᱹ ᱠᱚ ᱪᱟᱞ ᱟᱫᱮᱭᱟ ᱟᱨ ᱫᱚᱥᱟᱨ ᱨᱮ ᱤᱱᱫᱨᱚ ᱠᱩᱢᱟᱨ ᱟᱜ ᱯᱷᱤᱞᱢ ᱵᱮᱴᱟ (᱑᱙᱙᱒) ᱨᱮ ᱟᱡᱟᱜ ᱱᱤᱡᱮ ᱮᱠᱴᱤᱝ ᱞᱟᱹᱜᱤᱫ ᱛᱮ acquired ᱠᱮᱫᱼᱟᱭ ᱾ ᱠᱟᱯᱩᱨ ᱫᱚ ᱛᱟᱭᱚᱢ ᱛᱮ ᱢᱮᱨᱤ ᱡᱟᱸᱜ (᱑᱙᱘᱕) ,ᱭᱩᱫᱷᱡᱟᱱᱟ (᱑᱙᱘᱕) ,ᱠᱟᱨᱢᱟ (᱙᱑᱘᱖), ᱡᱟᱱᱵᱟᱡᱽ (᱑᱙᱘᱖), ᱟᱯᱠᱮ ᱥᱟᱛᱷ (᱑᱙᱘᱖),ᱢᱤᱥᱴᱟᱨ ᱤᱱᱰᱤᱭᱟ (᱑᱙᱘᱗), ᱜᱷᱟᱨ ᱦᱚ ᱛᱚ ᱮᱤᱥᱟ ᱱᱚᱝᱠᱟ ᱜᱮ ᱟᱭᱢᱟ ᱟᱭᱢᱟ  critically ᱟᱨ Occupational appearance ᱨᱮ Successful ᱯᱷᱤᱞᱢ ᱠᱚᱨᱮ ᱮᱠᱴᱤᱝ ᱟᱠᱟᱫᱼᱟ ᱾ ᱱᱚᱝᱠᱟ ᱠᱚᱨᱟᱣ ᱞᱟ.ᱜᱤᱫ ᱛᱮ (᱑᱙᱙᱐) ᱨᱮ,ᱟᱣᱟᱨᱜᱤ ᱟᱨ (᱑᱙᱙᱐), ᱵᱮᱱᱟᱢ ᱵᱮᱫᱥᱟᱦ ᱡᱟᱦᱟᱸ ᱞᱟ.ᱜᱤᱫ ᱛᱮ ᱡᱤᱛᱠᱟᱹᱨ ᱮᱱ ᱥᱚᱨᱮᱥ ᱱᱟᱯᱟᱭ ᱮᱠᱴᱚᱨ ᱞᱮᱠᱟ ᱛᱮ ᱯᱷᱤᱞᱢᱯᱷᱮᱭᱟᱨ ᱠᱨᱤᱴᱤᱠᱥ ᱥᱤᱨᱯᱷᱟᱹ(Filmfare critical award)  ; ᱛᱟᱞ (᱑᱙᱙᱙) ᱨᱮ ᱡᱟᱦᱟᱸ ᱞᱟ.ᱜᱤᱫ ᱩᱱᱤ ᱫᱚ ᱫᱚᱥᱟᱨ ᱛᱮ ᱟᱡᱟᱜ ᱯᱷᱤᱞᱢᱯᱷᱮᱭᱟᱨ ᱥᱚᱨᱮᱥ ᱜᱚᱜᱲᱚᱭᱤᱡ ᱮᱠᱴᱚᱨ ᱨᱮᱭᱟᱜ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱮᱱᱟ ; ᱯᱩᱠᱟᱨ (᱒᱐᱐᱐), ᱡᱟᱦᱟᱸ ᱫᱚ ᱩᱱᱤ ᱥᱚᱨᱮᱥ ᱮᱠᱴᱚᱨ ᱞᱮᱠᱟᱛᱮ (National film awards) ᱮ ᱧᱟᱢ ᱠᱮᱫᱼᱟ ᱾ ; ᱱᱚ ᱮᱱᱴᱨᱤ (᱒᱐᱐᱕), ᱟᱨ ᱫᱤᱞ ᱫᱷᱟᱲᱟᱠᱱᱮ ᱫᱚ (᱒᱐᱑᱕) ᱡᱟᱦᱟᱸ ᱞᱟ.ᱜᱤᱫ ᱩᱱᱤ ᱫᱚ ᱱᱤᱡᱮᱨᱟᱜ ᱛᱮᱥᱟᱨ ᱫᱷᱟᱣ ᱛᱮ ᱯᱷᱤᱞᱢᱯᱷᱮᱭᱟᱨ ᱨᱮ ᱥᱚᱨᱮᱥ ᱜᱚᱜᱲᱚᱭᱤᱡ ᱮᱠᱴᱚᱨ ᱞᱮᱠᱟᱛᱮ ᱥᱤᱨᱯᱷᱟᱹ ᱮ ᱡᱤᱛᱠᱟᱹᱨ ᱮᱱᱟ᱾ ᱢᱤᱫ ᱡᱮᱜᱮᱛᱟ.ᱨᱤ ᱯᱷᱤᱞᱢ ᱨᱮ ᱠᱟᱯᱩᱨ ᱟᱜ ᱯᱩᱭᱞᱩ ᱮᱠᱴᱤᱝ ᱰᱮᱱᱤ ᱵᱚᱭᱮᱞ ᱨᱮᱱᱟᱜ ᱟᱠᱟᱫᱢᱤ ᱥᱤᱨᱯᱷᱟᱹ- ᱥᱤᱨᱯᱷᱟᱹ ᱡᱤᱛᱠᱟ.ᱨᱤᱭᱟ ᱯᱷᱤᱞᱢ ᱥᱞᱟᱢᱰᱚᱜ ᱢᱤᱞᱤᱭᱱᱮᱭᱟᱨ ᱨᱮ ᱛᱟᱦᱮᱱ ᱠᱟᱱᱟᱭ, ᱡᱟᱦᱟᱸ ᱞᱟ.ᱜᱤ‍ᱫ ᱩᱱᱤ ᱫᱚ ᱢᱚᱥᱟᱱ ᱯᱤᱠᱪᱟᱨ ᱨᱮ ᱢᱤᱫ ᱠᱟᱞᱟᱠᱟᱨ ᱦᱚᱛᱮᱛᱮ Outstanding acting ᱞᱟ.ᱜᱤᱫ ᱛᱮ ᱥᱠᱨᱤᱱ ᱮᱠᱴᱟᱨᱥ ᱜᱤᱞᱰ (ᱟᱣᱟᱨᱰ) ᱥᱤᱨᱯᱷᱟᱹ ᱥᱟᱶ ᱛᱟᱨᱟ partnership ᱠᱮᱫᱼᱟ ᱾ ᱮᱠᱥᱟᱱ ᱥᱤᱨᱤᱡ ᱒᱔ ᱟᱱᱟᱜ ᱤᱨᱟᱞᱟᱜ ᱥᱤᱡᱟᱱ ᱨᱮ ᱩᱱᱤᱭᱟᱜ ᱥᱚᱫᱚᱨ ᱯᱟᱨᱥᱟᱞ ᱨᱮ ᱟᱢᱮᱨᱤᱠᱟ ᱯᱨᱮᱥ ᱮ (review) ᱠᱮᱫᱼᱟ ᱡᱮᱜᱮᱛ ᱨᱮᱱᱟᱜ (World level) ᱞᱮᱠᱟ ᱛᱮ, ᱠᱟ.ᱯᱩᱨ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱥᱚᱨᱮᱥ ᱠᱟᱢᱤ ᱨᱮ ᱢᱟ.ᱱ ᱧᱟᱢᱟᱱ ᱢᱤᱫ ᱥᱤᱧᱚᱛ ᱨᱮᱱ ᱯᱷᱤᱞᱢ ᱮᱠᱴᱚᱨ ᱞᱮᱠᱟ ᱛᱮ ᱢᱤᱫᱴᱟᱹᱝ ᱧᱩᱛᱩᱢ ᱟᱱ ᱦᱚᱲ ᱠᱟᱱᱟᱭ ᱾ His performance in the eighth season of the action series 24 generated rave reviews from the American press. Globally, Kapoor is one of the most recognised Indian film actors.
ᱪᱩᱲᱤ
ᱦᱚᱨᱚᱜ ᱡᱚᱝ ᱥᱟᱠᱚᱢ
ᱦᱚᱨᱚᱜ ᱡᱚᱝ ᱥᱟᱠᱚᱢ ᱫᱚ ᱰᱟᱺᱜᱽᱣᱟᱹ ᱠᱩᱲᱤ, ᱵᱟᱹᱦᱩ ᱠᱩᱲᱤ ᱡᱚᱛᱚ ᱜᱮᱠᱚ ᱦᱚᱨᱚᱜ ᱫᱟᱲᱮᱭᱟᱜ-ᱟ ᱾ ᱱᱚᱶᱟ ᱫᱚ ᱟᱨᱦᱚᱸ ᱟᱹᱰᱤ ᱞᱮᱠᱟᱱᱟᱜ ᱢᱮᱱᱟᱜ-ᱟ᱾ ᱡᱮᱢᱚᱱ- ᱠᱟᱸᱪ ᱨᱮᱭᱟᱜ ᱥᱟᱠᱚᱢ, ᱥᱟᱸᱠ ᱨᱮᱭᱟᱜ ᱥᱟᱠᱚᱢ, ᱨᱚᱯᱷᱚᱞ ᱨᱮᱭᱟᱜ ᱥᱟᱠᱚᱢ ᱮᱢᱟᱱ ᱾
ᱢᱮᱬᱦᱮᱫ ᱥᱟᱠᱚᱢ
ᱢᱮᱬᱦᱮᱫ ᱥᱟᱠᱚᱢ ᱫᱚ ᱠᱩᱲᱤ ᱵᱚ ᱡᱟᱶᱟᱭ ᱞᱮᱠᱚ ᱠᱷᱟᱱ ᱠᱚ ᱦᱚᱨᱚᱜᱟ᱾ ᱱᱚᱶᱟ ᱫᱚ ᱟᱠᱚ ᱛᱮᱫᱚ ᱦᱟᱠᱚ ᱦᱚᱨᱚᱜᱟ ᱵᱚᱨᱚᱢ ᱡᱟᱶᱟᱭ ᱮ ᱦᱚᱨᱚᱜ ᱮᱭᱟ᱾ ᱟᱡ ᱡᱟᱶᱟᱭ ᱛᱟᱦᱮᱸᱱ ᱵᱷᱩᱨ ᱫᱚ ᱚᱱᱟ ᱥᱟᱠᱚᱢ ᱠᱩᱲᱤ ᱵᱟᱭ ᱛᱩᱫ ᱫᱟᱲᱮᱭᱟᱜ-ᱟ᱾ ᱟᱡ ᱡᱟᱶᱟᱭ ᱮ ᱵᱚᱸᱜᱟ ᱞᱮᱱᱠᱷᱟᱱ ᱚᱱᱟ ᱥᱟᱠᱚᱢ ᱫᱚ ᱟᱡ ᱨᱮᱱ ᱤᱨᱤᱞ ᱠᱚᱲᱟ ᱠᱚ ᱛᱩᱫᱽ ᱛᱟᱭᱟ᱾ ᱢᱮᱬᱦᱮᱫ ᱥᱟᱠᱚᱢ ᱨᱮᱫᱚ ᱯᱮᱭᱟ ᱜᱟᱨ ᱛᱟᱦᱮᱸᱱᱟ᱾ ᱢᱤᱫᱴᱟᱝ ᱫᱚ ᱟᱡ ᱡᱟᱶᱟᱭ ᱧᱩᱛᱩᱢ ᱛᱮ, ᱢᱤᱫᱴᱟᱝ ᱫᱚ ᱫᱷᱚᱨᱚᱢ ᱧᱩᱛᱩᱢ ᱛᱮ ᱟᱨ ᱢᱤᱫᱴᱟᱝ ᱫᱚ ᱢᱟᱺᱡᱷᱤ ᱢᱚᱬᱮ ᱦᱚᱲ ᱧᱩᱛᱩᱢ ᱛᱮ ᱾
ᱪᱤᱸᱰᱩ (ᱯᱷᱩᱴᱵᱚᱞ)
ᱪᱤᱸᱰᱩ (ᱯᱷᱩᱴᱵᱚᱞ)
ᱮᱥᱚᱥᱤᱭᱮᱥᱚᱱ ᱯᱷᱩᱴᱵᱚᱞ, ᱡᱟᱦᱟᱸ ᱫᱚ ᱠᱷᱟᱹᱞᱤ ᱯᱷᱩᱴᱵᱚᱞ ᱟᱨᱵᱟᱝ ᱥᱟᱠᱚᱨ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱫᱚ ᱫᱩᱱᱤᱭᱟᱹ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱠᱩ ᱤᱭᱟᱜ ᱠᱷᱮᱞ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱶᱟ ᱫᱚ ᱜᱟᱫᱮᱞ ᱠᱷᱮᱞ ᱠᱟᱱᱟ ᱟᱨ ᱟᱨ ᱵᱟᱨ ᱜᱟᱫᱮᱞ ᱛᱟᱞᱟᱨᱮ ᱠᱷᱮᱞᱚᱸᱰ ᱫᱚ ᱦᱩᱭᱩᱜᱼᱟ ᱾ ᱢᱤᱫ ᱜᱟᱫᱮᱞ ᱨᱮ ᱜᱮᱞ ᱢᱤᱫ ᱠᱷᱮᱞᱚᱸᱰᱤᱭᱟᱹ ᱠᱚ ᱮᱱᱮᱡᱼᱟ ᱾ ᱪᱤᱸᱰᱩ ᱫᱚ ᱢᱮᱱ ᱞᱮᱠᱷᱟᱱ ᱢᱤᱫ ᱯᱩᱱ ᱠᱚᱬ ᱜᱚᱰᱟ, ᱡᱟᱦᱟᱸᱨᱮ ᱥᱟᱹᱨᱤ ᱛᱟᱥᱟᱫ ᱟᱨᱵᱟᱝ ᱨᱚᱦᱚᱭ ᱟᱠᱟᱫ ᱛᱟᱥᱟᱫ ᱟᱴᱮᱫ ᱠᱚᱜᱼᱟ, ᱚᱱᱠᱟᱱ ᱜᱚᱰᱟ ᱨᱮᱠᱚ ᱠᱷᱮᱞᱚᱸᱰ ᱟ ᱾ ᱚᱱᱟ ᱯᱩᱲᱭᱟᱹ ᱨᱮᱭᱟᱜ ᱵᱟᱱᱟᱨ ᱯᱟᱦᱴᱟ ᱨᱮ ᱵᱟᱨᱭᱟ ᱠᱟᱛᱮ ᱜᱳᱞ ᱠᱷᱩᱱᱴᱤ ᱛᱟᱦᱮᱸᱱᱟ ᱾
ᱠᱷᱮᱞᱚᱸᱰᱤᱭᱟᱹ ᱠᱚ ᱫᱟᱨᱟᱭ ᱛᱮ ᱵᱤᱨᱩᱫᱷᱤ ᱜᱟᱫᱮᱞ ᱨᱮᱭᱟᱜ ᱜᱳᱞ ᱥᱮᱫ ᱪᱟᱞᱟᱠ ᱛᱮ ᱵᱚᱞ ᱠᱚ ᱛᱷᱟᱹᱭᱟᱹ ᱵᱚᱞᱚᱭᱟ, ᱱᱚᱶᱟ ᱜᱮ ᱮᱱᱮᱡ ᱨᱮᱭᱟᱜ ᱦᱩᱫᱤᱥ ᱫᱚ ᱾ ᱠᱷᱮᱞ ᱨᱮ ᱜᱳᱞ ᱫᱩᱫᱩᱜᱤᱡ ᱜᱮ ᱢᱤᱫ ᱦᱚᱲ ᱱᱚᱝᱠᱟᱱ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱵᱚᱞ ᱫᱟᱨᱟᱢ ᱞᱟᱹᱜᱤᱫ ᱟᱡᱟᱜ ᱛᱤᱭ ᱵᱮᱵᱷᱟᱨ ᱫᱟᱲᱮᱭᱟᱜ ᱨᱮᱭᱟᱜ ᱫᱟᱣ ᱢᱮᱱᱟᱜ ᱛᱟᱭᱟ ᱾ ᱜᱟᱫᱮᱞ ᱨᱤᱱ ᱮᱴᱟᱜ ᱠᱷᱮᱞᱚᱸᱰᱤᱭᱟᱹ ᱠᱚ ᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱵᱚᱞ ᱠᱚ ᱵᱟᱡᱟᱣ (ᱛᱷᱟᱹᱭᱟᱹ) ᱞᱟᱹᱜᱤᱫ ᱛᱮᱫᱚ ᱟᱠᱚᱣᱟᱜ ᱡᱟᱸᱜᱟ ᱠᱚ ᱵᱮᱵᱷᱟᱨᱟ ᱟᱨ ᱢᱤ-ᱢᱤᱫ ᱵᱮᱲᱟ ᱫᱚ ᱦᱟᱣᱟ ᱨᱮ ᱵᱚᱞ ᱠᱚ ᱟᱴᱠᱟᱣ ᱞᱟᱹᱜᱤᱫ ᱟᱠᱚᱣᱟᱜ ᱵᱚᱦᱚᱜ ᱦᱚᱸ ᱠᱚ ᱵᱮᱵᱷᱟᱨᱟ ᱾ ᱡᱟᱦᱟᱸᱭ ᱜᱟᱫᱮᱞ ᱠᱷᱮᱞ ᱢᱩᱪᱟᱹᱫᱚᱜ ᱟᱨᱵᱟᱝ ᱚᱠᱛᱚ ᱪᱟᱵᱟᱜ ᱫᱷᱟᱹᱵᱤᱡ ᱵᱟᱹᱲᱛᱤᱭ ᱜᱳᱞ ᱠᱟᱜᱼᱟ, ᱩᱱᱤ ᱜᱟᱫᱮᱞ ᱜᱮᱭ ᱡᱤᱛᱠᱟᱹᱨᱚᱜᱼᱟ ᱾ ᱠᱷᱮᱞ ᱛᱷᱩᱠᱟᱹᱢᱚᱜ ᱟᱨᱵᱟᱝ ᱚᱠᱛᱚ ᱪᱟᱵᱟᱜ ᱛᱮ ᱡᱩᱫᱤ ᱥᱠᱚᱨ ᱵᱟᱨᱟᱵᱟᱹᱨᱤ ᱛᱟᱦᱮᱸᱱᱟ  ᱮᱱᱠᱷᱟᱱ ᱚᱱᱟ ᱫᱚ ᱵᱟᱨᱟᱵᱟᱹᱨᱤ ᱟᱨᱵᱟᱝ ᱰᱨᱚ ᱢᱮᱱᱛᱮ ᱠᱚ ᱵᱤᱠᱱᱟᱹᱣᱟ ᱾ ᱟᱨᱵᱟᱝ ᱠᱷᱟᱱ ᱠᱷᱮᱞ ᱟᱹᱰᱤ ᱚᱠᱛᱚᱭ ᱦᱟᱛᱟᱣᱟ ᱾ ᱟᱨ ᱵᱟᱝ ᱠᱷᱟᱱ ᱢᱤ-ᱢᱤᱫ ᱵᱮᱲᱟ ᱫᱚ ᱯᱮᱱᱟᱞᱴᱤ ᱥᱩᱴ ᱟᱣᱩᱴ ᱦᱚᱛᱮᱛᱮ ᱦᱟᱨᱟᱣ ᱡᱤᱛᱠᱟᱹᱨ ᱴᱷᱟᱹᱣᱠᱟᱹᱭ ᱫᱚ ᱡᱚᱛᱚ ᱦᱮᱯᱨᱟᱣᱤᱭᱟᱹ ᱪᱮᱛᱟᱱ ᱨᱮ ᱞᱟᱫᱮ ᱛᱟᱦᱮᱸᱱᱟ ᱾
ᱟᱫᱷᱩᱱᱤᱠ ᱯᱷᱩᱴᱵᱚᱞ ᱫᱚ ᱤᱸᱜᱽᱞᱚᱰ ᱨᱮ ᱫᱤ ᱯᱷᱩᱴᱵᱚᱞ ᱮᱥᱚᱥᱤᱭᱮᱥᱚᱱ ᱜᱟᱶᱛᱟ ᱞᱟᱹᱜᱤᱫ ᱢᱤᱫ ᱨᱤᱛ ᱮ ᱵᱮᱱᱟᱣ ᱠᱮᱜᱼᱟ, ᱟᱨ ᱡᱟᱦᱟᱸ ᱫᱚ ᱑᱘᱖᱓ ᱨᱮ ᱵᱮᱱᱟᱣ ᱮᱱ ᱞᱚᱡᱽ ᱛᱯ ᱫᱤ ᱜᱮᱢ (laws of the game) /(ᱠᱷᱮᱞᱚᱸᱰ ᱞᱟᱹᱜᱤᱫ ᱨᱤᱛ) ᱞᱮᱠᱟ ᱛᱮᱜᱮ ᱯᱷᱩᱴᱵᱚᱞ ᱫᱚ ᱮᱱᱮᱡ ᱦᱩᱭᱩᱜ ᱠᱟᱱᱟ ᱾ ᱡᱮᱜᱮᱛᱟᱹᱨᱤ ᱞᱮᱠᱟᱛᱮ ᱯᱷᱩᱴᱵᱚᱞ ᱫᱚ Federation internationale de football Association ᱟᱨᱵᱟᱝ ᱮᱥᱚᱥᱤᱭᱮᱥᱚᱱ ᱯᱷᱩᱴᱵᱚᱞ ᱨᱮᱭᱟᱜ ᱡᱟᱦᱟᱸ ᱫᱚ ᱡᱮᱜᱮᱛᱟᱹᱨᱤ ᱢᱟᱨᱟᱝ ᱜᱟᱶᱛᱟ ᱡᱟᱦᱟᱸ ᱫᱚ ᱠᱷᱟᱴᱚ ᱛᱮ FIFA ᱥᱮ ᱯᱷᱤᱯᱟ ᱠᱚ ᱢᱮᱛᱟᱜ ᱠᱟᱱᱟ ᱾ ᱯᱷᱩᱴᱵᱚᱞ ᱠᱷᱮᱞ ᱨᱮᱭᱟᱜ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱜ ᱫᱚ ᱡᱮᱜᱮᱛᱟᱹᱨᱤ ᱟᱨᱵᱟᱝ ᱵᱟᱹᱲᱛᱤ ᱦᱚᱲ ᱠᱚ ᱠᱩᱥᱤᱭᱟᱜ ᱫᱚ ᱯᱷᱤᱯᱟ ᱣᱟᱞᱰ ᱠᱚᱯ ᱠᱟᱱᱟ ᱾ ᱡᱟᱦᱟᱸ ᱠᱷᱮᱞᱚᱸᱰ ᱨᱮᱭᱟᱜ ᱥᱟᱯᱲᱟᱣ ᱫᱚ ᱡᱚᱛᱚ ᱯᱩᱱ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱦᱩᱭᱩᱜᱼᱟ ᱾ ᱱᱚᱶᱟ ᱦᱮᱯᱨᱟᱣ ᱫᱚ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱯᱩᱨᱟᱹ ᱡᱮᱜᱮᱛ ᱨᱮᱠᱚ ᱧᱮᱞᱟ ᱟᱨ ᱱᱚᱶᱟ ᱠᱚ ᱧᱮᱞᱮᱫ ᱧᱮᱱᱮᱞᱤᱭᱟᱹ ᱠᱚᱫᱚ ᱥᱤᱛᱩᱝ ᱫᱤᱱ ᱦᱩᱭᱩᱜ ᱚᱞᱤᱢᱯᱤᱠ ᱠᱚ ᱧᱮᱞᱮᱫ ᱧᱮᱧᱮᱞᱤᱭᱟᱹ ᱠᱷᱚᱱ ᱦᱚᱸ ᱵᱟᱨ ᱜᱟᱵᱟᱬ ᱵᱟᱹᱲᱛᱤ ᱠᱚ ᱛᱟᱦᱮᱸᱱᱟ ᱾
ᱠᱷᱮᱞᱚᱸᱰ ᱨᱮᱭᱟᱜ ᱥᱟᱹᱨᱤᱛᱮᱫ
ᱯᱷᱩᱴᱵᱚᱞ ᱛᱤᱱᱟᱹᱝ ᱜᱟᱱ ᱨᱤᱛ ᱥᱟᱶᱛᱮ ᱮᱱᱮᱡ ᱦᱩᱭᱩᱜᱼᱟ ᱡᱟᱦᱟᱸ ᱫᱚ ᱠᱷᱮᱞ ᱨᱮᱭᱟᱜ ᱱᱤᱭᱚᱢ (laws of the game) ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱠᱷᱮᱞ ᱫᱚ ᱢᱤᱫ ᱜᱩᱞ ᱢᱟᱪᱷᱟ ᱵᱚᱞ ᱵᱮᱵᱷᱟᱨ ᱥᱟᱶᱛᱮ ᱠᱚ ᱮᱱᱮᱡᱼᱟ ᱾ ᱡᱟᱦᱟᱸ ᱫᱚ (ᱪᱤᱸᱰᱩ) ᱯᱷᱩᱴᱵᱚᱞ ᱧᱩᱛᱩᱢ ᱛᱮ ᱵᱟᱱᱟᱰᱟᱭ ᱢᱮᱱᱟᱜᱼᱟ ᱾ ᱜᱮᱞ ᱢᱤᱫ ᱠᱮᱞᱚᱸᱰᱤᱭᱟᱹ ᱠᱚᱣᱟᱜ ᱢᱤᱫ ᱜᱟᱫᱮᱞ ᱛᱟᱦᱮᱸᱱᱟ, ᱡᱟᱦᱟᱸᱭ ᱫᱚ ᱡᱚᱛᱚ ᱠᱷᱮᱞᱚᱸᱰᱤᱭᱟᱹ ᱜᱮ ᱮᱴᱟᱜ ᱜᱟᱫᱮᱞ ᱯᱟᱦᱴᱟ ᱜᱳᱞ ᱨᱮ ᱵᱚᱞ ᱛᱷᱟᱹᱭᱟᱹ ᱠᱷᱟᱹᱲ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱨᱮᱠᱚ ᱛᱟᱦᱮᱸᱱᱟ ᱟᱨ ᱜᱳᱞ ᱠᱚ ᱟᱢᱮᱴ ᱡᱚᱝᱟ ᱾ ᱡᱟᱦᱟᱸᱭ ᱴᱤᱢ ᱠᱷᱮᱞ ᱛᱟᱞᱟᱨᱮ ᱵᱟᱹᱲᱛᱤ ᱠᱚ ᱜᱳᱞ ᱟ, ᱩᱱᱠᱩ ᱜᱮᱠᱚ ᱡᱤᱛᱠᱟᱹᱨᱚᱜᱼᱟ ᱾ ᱡᱩᱫᱤ ᱵᱟᱱᱟᱨ ᱴᱤᱢ ᱢᱤᱫ ᱥᱚᱢᱟᱱ ᱠᱤᱱ ᱜᱳᱞ ᱠᱷᱟᱱ ᱠᱷᱮᱞ ᱫᱚ ᱰᱨᱚᱜᱼᱟ ᱾
ᱟᱱᱚᱱᱫᱽ ᱠᱩᱢᱟᱨ
ᱟᱱᱚᱱᱫᱽ ᱠᱩᱢᱟᱨ (ᱡᱟᱱᱟᱢ ᱑ ᱡᱟᱱᱩᱭᱟᱨᱤ ᱑᱙᱗᱓) ᱫᱚ ᱥᱤᱧᱚᱛᱤᱭᱟᱹ ᱮᱞᱠᱷᱟ ᱥᱮᱪᱮᱫᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ IIT ᱞᱟᱹᱜᱤᱫ ᱟᱡᱟᱜ ᱥᱩᱯᱚᱨ ᱓᱐ ᱥᱮᱢᱞᱮᱫ ᱠᱩᱨᱩᱢᱩᱴᱩ ᱠᱷᱟᱹᱛᱤᱨ ᱵᱟᱰᱟᱭᱚᱜ ᱠᱟᱱᱟᱭ ᱾ ᱱᱚᱶᱟ ᱫᱚ ᱒᱐᱐᱒ ᱨᱮ ᱯᱟᱴᱱᱟ, ᱵᱤᱦᱟᱨ ᱨᱮ ᱮᱛᱚᱦᱚᱵ ᱞᱮᱫᱼᱟᱭ ᱾ ᱱᱚᱶᱟ ᱠᱩᱨᱩᱢᱩᱴᱩ ᱛᱟᱞᱟ ᱨᱮ ᱟᱭ.ᱟᱭ.ᱴᱤ-ᱡᱮ.ᱤ.ᱤ. ᱵᱚᱞᱚᱱ ᱵᱤᱱᱤᱰ ᱨᱮ ᱫᱩᱲᱩᱵ ᱞᱟᱹᱜᱤᱱ ᱥᱤᱧᱚᱛ ᱨᱮᱱ ᱨᱮᱸᱜᱮᱡ ᱱᱟᱪᱟᱨ ᱜᱤᱫᱽᱨᱟᱹ ᱠᱚᱭ ᱯᱟᱲᱦᱟᱣ ᱵᱟᱲᱟ ᱠᱚᱣᱟ ᱾ ᱒᱐᱑᱘ ᱥᱟᱹᱦᱤᱛ ᱨᱮ ᱟᱡ ᱨᱤᱱ ᱯᱟᱲᱦᱟᱣ ᱟᱠᱟᱫ ᱠᱚ ᱔᱘᱑ ᱜᱤᱫᱽᱨᱟᱹ ᱛᱟᱞᱟ ᱨᱮ ᱔᱒᱒ ᱜᱤᱫᱽᱨᱟᱹ ᱟᱭ.ᱟᱭ.ᱴᱤ. ᱨᱮᱭᱟᱜ ᱵᱤᱱᱤᱰ ᱥᱟᱠᱟᱢ ᱠᱚ ᱛᱟᱞᱚᱢ ᱯᱟᱨᱚᱢ ᱞᱮᱫᱼᱟ ᱾ ᱟᱡᱟᱜ ᱱᱚᱶᱟ ᱠᱟᱹᱢᱤ ᱫᱚ ᱰᱤᱥᱠᱚᱵᱷᱚᱨᱤ ᱪᱟᱱᱮᱞ ᱯᱟᱦᱴᱟ ᱠᱷᱚᱱ ᱢᱤᱫ ᱰᱚᱠᱭᱩᱢᱮᱱᱴᱟᱨᱤ ᱠᱟᱛᱮ ᱠᱚ ᱯᱟᱨᱥᱟᱞ ᱞᱮᱫᱼᱟ ᱾   ᱟᱱᱚᱱᱫᱽ, ᱥᱤᱧᱚᱛ ᱨᱮᱱ ᱨᱮᱸᱜᱮᱡ ᱱᱟᱪᱟᱨ ᱜᱤᱫᱽᱨᱟᱹ ᱠᱚᱭ ᱯᱟᱲᱦᱟᱣᱮᱫ ᱠᱚᱨᱮᱱᱟᱜ ᱠᱟᱛᱷᱟ ᱥᱮ ᱟᱡᱟᱜ ᱠᱩᱨᱩᱢᱩᱴᱩ ᱰᱟᱦᱟᱨ ᱠᱟᱛᱷᱟ ᱠᱚ ᱮᱢ.ᱟᱭ.ᱴᱤ (Massachusetts Institute of Technology) ᱟᱨ ᱦᱟᱵᱟᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱜᱟᱯᱚᱪ ᱞᱮᱫᱼᱟᱭ ᱾ ᱟᱱᱚᱱᱫᱽ ᱟᱨ ᱟᱹᱠᱤᱱᱟᱜ ᱟᱥᱲᱟ ᱫᱚ ᱟᱭᱢᱟ ᱩᱱᱩᱭᱦᱟᱹᱨ ᱛᱟᱹᱞᱠᱟᱹ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱚᱱᱟ ᱠᱷᱚᱱ ᱠᱤᱪᱷᱩ ᱫᱚ ᱥᱤᱧᱚᱛ ᱢᱮᱰᱤᱭᱟ ᱛᱟᱞᱟᱨᱮ ᱠᱚ ᱯᱟᱨᱥᱟᱞ ᱟᱠᱟᱫ-ᱟ ᱾ ᱟᱡᱟᱜ ᱠᱟᱹᱢᱤ ᱟᱨ ᱡᱤᱭᱚᱱ ᱠᱟᱛᱷᱟ ᱤᱫᱤ ᱛᱮ ᱒᱐᱑᱙ ᱨᱮᱭᱟᱜ ᱥᱩᱯᱚᱨ ᱓᱐ ᱯᱷᱤᱞᱢ ᱨᱮ ᱠᱚ ᱧᱮᱞ ᱦᱚᱪᱚ ᱟᱞᱟᱫ ᱵᱚᱱᱟ ᱾ ᱱᱚᱶᱟ ᱯᱷᱤᱞᱢ ᱨᱮ, ᱟᱱᱚᱱᱫᱽ ᱟᱜ ᱠᱮᱨᱮᱠᱴᱚᱨ ᱞᱮᱠᱟ ᱛᱮ ᱦᱨᱤᱛᱤᱠ ᱨᱳᱥᱚᱱ ᱟᱠᱴᱤᱝ ᱞᱮᱫᱼᱟ ᱾
ᱴᱷᱟᱹᱠᱩᱨ ᱯᱨᱚᱥᱟᱫᱽ ᱢᱩᱨᱢᱩ
ᱛᱩᱨᱩᱭ ᱜᱮ ᱥᱚᱛᱟᱠ ᱨᱤᱱ ᱧᱩᱢ ᱧᱟᱢᱚᱜ ᱞᱮᱠᱟᱱ ᱚᱱᱚᱞᱤᱭᱟᱹ ᱟᱨ ᱚᱱᱚᱬᱦᱤᱭᱟᱹ ᱢᱟᱹᱱ ᱴᱷᱟᱹᱠᱩᱨ ᱯᱨᱚᱥᱟᱫᱽ ᱢᱩᱨᱢᱩ ᱟᱜ ᱡᱟᱱᱟᱢ ᱛᱟᱭ ᱫᱚ ᱱᱟᱦᱟᱜ ᱡᱷᱟᱨᱠᱷᱚᱱᱰ ᱯᱚᱱᱚᱛ ᱨᱮᱭᱟᱜ ᱥᱤᱝᱵᱷᱩᱢ ᱡᱤᱞᱟᱹ ᱛᱷᱟᱱᱟ ᱯᱚᱴᱚᱢᱫᱟ ᱜᱚᱵᱚᱞ ᱨᱮ ᱢᱮᱱᱟᱜ ᱨᱚᱣᱟᱰᱤ ᱟᱹᱛᱩ ᱨᱮ ᱾ ᱑᱙᱓᱑ ᱥᱟᱹᱦᱤᱛ ᱨᱮᱭᱟᱜ ᱒ ᱡᱟᱱᱩᱣᱟᱨᱤ ᱾ ᱱᱩᱭ ᱫᱚ ᱢᱟᱢᱚ ᱚᱲᱟᱜ ᱨᱮ ᱦᱟᱨᱟ ᱞᱮᱱᱟ ᱟᱨ ᱚᱞᱚᱜ ᱡᱤᱭᱚᱱ ᱫᱚ ᱜᱟᱞᱩᱰᱤ ᱢᱤᱰᱤᱞ ᱦᱟᱭ ᱤᱥᱠᱩᱞ ᱨᱮᱭ ᱮᱦᱚᱵ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱜᱷᱟᱴᱥᱤᱞᱟᱹ ᱡᱮ.ᱥᱤ ᱦᱟᱭ ᱤᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱮ ᱯᱟᱥ ᱠᱮᱫᱟ ᱟᱨ ᱠᱚᱞᱮᱡ ᱠᱷᱚᱱ ᱑᱙᱕᱒ ᱥᱟᱹᱦᱤᱛ ᱨᱮ ᱵᱤ.ᱮ ᱯᱟᱥ ᱠᱮᱫᱟ᱾
ᱠᱟᱹᱢᱤ ᱡᱤᱭᱚᱱ
ᱩᱱᱤᱦᱟᱜ ᱩᱪᱷᱟᱹᱱ ᱟᱠᱟᱱ ᱯᱩᱛᱷᱤ ᱠᱚ- ᱮᱵᱷᱮᱱ ᱟᱲᱟᱝ  ᱯᱳᱭᱞᱩ ᱢᱤᱫ ᱥᱟᱦᱴᱟ ᱩᱪᱷᱟᱹᱱ ᱞᱮᱱᱟ (᱑᱙᱔᱒), ᱥᱤᱥᱤᱨᱡᱚᱱ ᱨᱟᱹᱲ ᱧᱩᱛᱩᱢ ᱛᱮ ᱢᱤᱫ ᱚᱱᱚᱬᱦᱮ ᱒᱐᱐᱓ ᱥᱟᱹᱦᱤᱛ ᱨᱮ ᱩᱪᱷᱟᱹᱱ ᱞᱮᱱᱟ, ᱚᱱᱠᱟᱱ ᱟᱭᱢᱟ ᱯᱩᱛᱷᱤ ᱜᱮ ᱚᱞ ᱞᱮᱫᱟ ᱾ ᱑᱙᱘᱒ ᱥᱟᱹᱦᱤᱛ ᱨᱮ All India Santali Writers Association  ᱯᱟᱦᱴᱟ ᱠᱷᱚᱱ ᱢᱟᱹᱱᱟᱱ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱟ ᱾
ᱛᱩᱵᱷᱟᱱ ᱯᱟᱹᱨᱥᱤ
ᱛᱩᱵᱷᱟᱱ (ᱛᱩᱵᱷᱟᱱ: тыва дыл, tıwa dıl, Help:IPA), ᱱᱚᱣᱟ ᱫᱚ ᱛᱩᱵᱷᱤᱱᱤᱭᱟᱹᱱ, ᱛᱤᱭᱟᱵᱷᱟᱱ ᱥᱮ ᱛᱩᱵᱷᱤᱱ ᱦᱚᱠᱚ ᱢᱮᱛᱟᱜ ᱜᱮᱭᱟ, ᱱᱚᱣᱟ ᱫᱚ ᱢᱤᱫ ᱛᱩᱨᱠᱤᱠ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱥᱤᱭᱟ ᱨᱮᱭᱟᱜ ᱛᱟᱞᱢᱟ ᱥᱟᱭᱵᱮᱨᱤᱭᱟ ᱨᱮᱭᱟᱜ ᱛᱩᱵᱷᱟ ᱟᱹᱯᱱᱟᱹᱛ ᱨᱮᱠᱚ ᱨᱚᱲᱼᱟ ᱾ ᱛᱩᱵᱷᱟᱱ ᱯᱟᱹᱨᱥᱤ ᱨᱮ ᱨᱟᱥᱤᱭᱟᱹᱱ, ᱢᱚᱝᱜᱚᱞᱤᱭᱟᱹᱱ ᱟᱨ ᱛᱤᱵᱽᱵᱚᱛᱤ ᱯᱟᱹᱨᱥᱤ ᱨᱮᱭᱟᱜ ᱟᱭᱢᱟ ᱚᱨᱥᱚᱝ ᱢᱮᱱᱟᱜ ᱟᱠᱟᱫᱟ ᱾ ᱛᱷᱚᱨᱟ ᱜᱟᱱ ᱛᱩᱵᱷᱟᱱ ᱨᱚᱲᱼᱦᱚᱲ ᱫᱚ ᱪᱤᱱ ᱟᱨ ᱢᱚᱝᱜᱚᱞᱤᱭᱟ ᱠᱚᱨᱮ ᱦᱚᱸ ᱢᱮᱱᱟᱜ ᱠᱚᱣᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱤᱠ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱚᱝᱜᱚᱞᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱪᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱥᱚᱨᱚᱥᱣᱚᱛᱤ ᱨᱟᱬᱮ
ᱥᱚᱨᱚᱥᱣᱚᱛᱤ ᱨᱟᱬᱮ (᱔ ᱚᱠᱴᱚᱵᱚᱨ, ᱑᱙᱑᱓ - ᱑᱐ ᱚᱠᱴᱚᱵᱚᱨ, ᱒᱐᱐᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱚᱞ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱠᱤᱨᱟᱱᱟ ᱜᱷᱚᱨᱟᱱᱟ ᱨᱤᱱᱤᱡ ᱛᱷᱟᱯᱚᱱᱤᱭᱟᱹ ᱩᱥᱛᱟᱫᱽ ᱚᱵᱽᱫᱩᱞ ᱠᱚᱨᱤᱢ ᱠᱷᱟᱱ (᱑᱘᱗᱒-᱑᱙᱓᱗) ᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱨᱮᱱᱟᱜ ᱡᱤᱞᱤᱧ ᱟᱨ ᱢᱟᱦᱟᱱ ᱥᱮᱱᱮᱨᱮᱧ ᱨᱟᱭᱨᱤᱛ ᱛᱟᱦᱮᱸ ᱟᱠᱟᱱᱟ ᱾ ᱩᱱᱤ ᱫᱚ ᱟᱡ ᱢᱟᱨᱟᱝ ᱫᱟᱫᱟ ᱥᱩᱨᱮᱥᱵᱟᱵᱩ ᱢᱟᱱᱮ ᱟᱨ ᱟᱡ ᱫᱟᱹᱭ ᱦᱤᱨᱟᱵᱷᱟᱭᱤ ᱵᱟᱫᱳᱰᱮᱠᱚᱨ ᱴᱷᱮᱱ ᱠᱷᱚᱱ ᱠᱤᱨᱟᱱᱟ ᱜᱷᱟᱨᱟᱱᱟ ᱛᱚᱦᱚᱨ ᱨᱮ ᱮᱛᱚᱦᱚᱵ ᱥᱮᱪᱮᱫ ᱮ ᱟᱢᱮᱴ ᱠᱮᱫ-ᱟ ᱾ ᱩᱱᱠᱤᱱ ᱵᱟᱱᱟ ᱦᱚᱲ ᱱᱤᱡᱮ ᱤᱱᱟᱹ ᱚᱠᱛᱚ ᱨᱤᱱ ᱫᱚ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱚᱞ ᱥᱮᱱᱮᱨᱮᱧ ᱨᱤᱱ ᱧᱩᱛᱩᱢᱟᱱ ᱤᱯᱤᱞ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱟᱡ ᱫᱟᱹᱭ ᱦᱤᱨᱟᱵᱷᱟᱭᱤ ᱵᱟᱫᱳᱰᱮᱠᱚᱨ ᱥᱟᱶ ᱡᱩᱜᱚᱞᱵᱚᱱᱫᱤ ᱛᱚᱦᱚᱨ ᱛᱮᱦᱚᱸ ᱥᱮᱨᱮᱧ ᱠᱤᱱ ᱥᱮᱨᱮᱧ ᱟᱠᱟᱫ-ᱟ ᱾
ᱮᱛᱚᱦᱚᱵ ᱥᱮᱪᱮᱫ
ᱥᱚᱨᱚᱥᱣᱚᱛᱤ ᱨᱟᱬᱮ ᱫᱚ ᱔ ᱚᱠᱴᱚᱵᱚᱨ ᱑᱙᱑᱓, ᱦᱤᱞᱚᱜ ᱩᱥᱛᱟᱫᱽ ᱚᱵᱽᱫᱩᱞ ᱠᱚᱨᱤᱢ ᱠᱷᱟᱱ (᱑᱘᱗᱒-᱑᱙᱓᱗) ᱟᱨ ᱛᱟᱨᱟᱵᱟᱭᱤ ᱢᱟᱱᱮ ᱛᱤᱠᱤᱱ ᱴᱷᱮᱱ ᱥᱚᱠᱤᱱᱟ ᱦᱟᱜ ᱨᱩᱯ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱥᱮᱱᱮᱨᱮᱧ ᱜᱷᱟᱨᱚᱸᱡᱽ ᱨᱮᱭ ᱚᱞ ᱯᱟᱲᱦᱟᱣ ᱟᱠᱟᱱᱟ ᱾ ᱟᱡ ᱡᱟᱶᱟᱭ ᱴᱷᱮᱱ ᱠᱷᱚᱱ ᱮ ᱵᱷᱮᱜᱟᱨ ᱮᱱ ᱛᱟᱭᱚᱢ ᱟᱡ ᱟᱭᱳ ᱛᱟᱨᱟᱵᱟᱭᱤ ᱫᱚ ᱟᱡ ᱨᱤᱱ ᱡᱚᱛᱚ ᱢᱚᱬᱮ ᱦᱚᱲ ᱜᱤᱫᱽᱨᱟᱹ ᱠᱚᱣᱟᱜ ᱧᱩᱛᱩᱢ ᱮ ᱟᱹᱨᱩ ᱠᱮᱫ-ᱟ ᱺ ᱚᱱᱟᱛᱮ ᱥᱚᱠᱤᱱᱟ ᱠᱩᱢᱟᱨᱤ ᱫᱚ ᱥᱚᱨᱚᱥᱣᱚᱛᱤ ᱢᱟᱱᱮᱭ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱟᱡ ᱫᱟᱫᱟ ᱥᱩᱨᱮᱥᱵᱟᱵᱩ ᱢᱟᱱᱮ ᱴᱷᱮᱱ ᱠᱷᱚᱱ ᱥᱮᱱᱮᱨᱮᱧ ᱥᱮᱪᱮᱫᱚᱜ ᱞᱟᱹᱜᱤᱫ ᱮ ᱟᱞᱟᱭ ᱮᱱᱟ ᱾ ᱛᱟᱭᱚᱢ ᱛᱮ ᱑᱙᱓᱐ ᱨᱮᱱᱟᱜ ᱛᱟᱭᱚᱢ ᱛᱮ ᱩᱱᱤ ᱫᱚ ᱟᱡᱤᱡ ᱵᱩᱦᱤᱱ ᱦᱤᱨᱟᱵᱷᱟᱭᱤ ᱵᱟᱫᱳᱰᱮᱠᱚᱨ ᱴᱷᱮᱱ ᱠᱷᱚᱱ ᱦᱚᱸ ᱥᱮᱪᱮᱫᱚᱜ ᱮ ᱮᱛᱚᱦᱚᱵ ᱠᱮᱫ-ᱟ ᱾
ᱟᱡᱟᱜ ᱥᱮᱱᱮᱨᱮᱧ ᱜᱮᱭᱟᱱ ᱮ ᱵᱟᱹᱲᱛᱤ ᱦᱚᱪᱚᱭ ᱞᱟᱹᱜᱤᱫ ᱩᱤ ᱫᱚ ᱚᱞᱞᱟᱫᱤᱭᱟ ᱠᱷᱟᱱ ᱤᱡ ᱦᱚᱢᱚᱱ ᱠᱚᱲᱟ, ᱡᱚᱭᱯᱩᱨ ᱜᱷᱟᱨᱚᱸᱡᱽ ᱨᱤᱱᱤᱡ ᱩᱥᱛᱟᱫᱽ ᱱᱚᱛᱛᱷᱚᱱ ᱠᱷᱟᱱ, ᱜᱽᱣᱟᱞᱤᱭᱚᱨ ᱜᱷᱟᱨᱚᱡᱽ ᱨᱤᱱᱤᱡ ᱵᱤ.ᱟᱨ. ᱫᱮᱵᱽᱫᱸᱚᱨ ᱟᱨ ᱯᱚᱸᱰᱤᱛ ᱢᱟᱪᱮᱛ ᱠᱨᱩᱥᱱᱚᱨᱟᱣ ᱯᱷᱩᱞᱚᱝᱵᱚᱨᱤᱠᱚᱨ ᱞᱮᱠᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱜᱷᱟᱨᱚᱸᱡᱽ ᱨᱤᱱ ᱩᱥᱛᱟᱫᱽ ᱴᱷᱮᱱ ᱠᱷᱚᱱ ᱥᱮᱪᱮᱫᱚᱜ ᱨᱮᱱᱟᱜ ᱫᱟᱣ ᱮ ᱧᱟᱢ ᱟᱠᱟᱫ-ᱟ ᱾
ᱠᱟᱹᱢᱤ
ᱥᱚᱨᱚᱥᱣᱚᱛᱤ ᱵᱟᱭᱤ ᱫᱚ ᱟᱡᱟᱜ ᱥᱮᱱᱮᱨᱮᱧ ᱠᱟᱹᱢᱤ ᱡᱤᱭᱚᱱ ᱨᱮᱱᱟᱜ ᱮᱛᱚᱦᱚᱵ ᱮᱭᱟᱭ ᱥᱮᱨᱢᱟ ᱨᱮᱱᱟᱜ ᱵᱚᱭᱚᱥ ᱨᱮ ᱥᱮᱱᱮᱨᱮᱧ ᱜᱟᱭᱟᱱ, ᱥᱚᱝᱜᱤᱛ ᱮᱠᱚᱪ ᱯᱟᱭᱚᱞ ᱮᱢᱟᱱ ᱞᱮᱠᱟᱱ ᱜᱟᱭᱟᱱ ᱠᱚᱨᱮ ᱢᱮᱞᱟᱝᱠᱤ ᱩᱫᱩᱜ ᱥᱚᱫᱚᱨ ᱥᱟᱶᱛᱮᱭ ᱛᱚᱨᱟᱣ ᱟᱠᱟᱫ ᱛᱟᱦᱮᱸᱫ ᱾ ᱠᱟᱹᱡ ᱩᱢᱮᱨ ᱢᱮᱱ ᱫᱚ ᱑᱙᱒᱙ ᱥᱟᱞᱮ ᱠᱷᱚᱱ ᱜᱮ ᱩᱱᱤ ᱫᱚ ᱯᱩᱨᱟᱹ ᱥᱤᱧᱚᱛ ᱡᱟᱠ ᱨᱮ ᱵᱟᱞᱚᱝᱜᱚᱫᱷᱚᱨᱵᱽ ᱞᱮᱠᱟᱱ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱠᱚ ᱥᱟᱶ ᱯᱩᱭᱞᱩ ᱴᱷᱟᱶ ᱨᱮ ᱛᱟᱦᱮᱸ ᱠᱟᱛᱮ ᱩᱫᱩᱜ ᱥᱚᱫᱚᱨ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱑᱙᱓᱓ ᱥᱟᱞᱮ ᱨᱮ ᱩᱱᱤ ᱫᱚ ᱨᱮᱰᱤᱭᱳ ᱨᱮ ᱩᱫᱩᱜ ᱥᱚᱫᱚᱨ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱩᱱᱤ ᱫᱚ ᱑᱙᱙᱐ ᱫᱷᱟᱹᱵᱤᱡ ᱛᱮ ᱫᱤᱥᱩᱣᱟᱹ ᱥᱟᱢᱟᱝ ᱨᱮ ᱩᱫᱩᱜ ᱥᱚᱫᱚᱨ ᱴᱷᱮᱱ ᱠᱷᱚᱱ ᱟᱡᱟᱜ ᱡᱤᱨᱟᱹᱣᱜ ᱚᱠᱛᱚ ᱞᱟᱹᱭ ᱥᱚᱫᱚᱨ ᱫᱷᱟᱹᱵᱤᱡ ᱞᱟᱯᱷᱟᱝ ᱜᱽᱨᱮᱰ ᱵᱟᱰᱚᱦᱤᱭᱟᱹ ᱠᱚ ᱞᱮᱠᱟᱛᱮ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮ ᱟᱡᱟᱜ ᱩᱫᱩᱜ ᱥᱚᱫᱚᱨ ᱠᱟᱹᱢᱤᱭ ᱛᱚᱸᱜᱮ ᱫᱚᱦᱚ ᱞᱮᱫ-ᱟ ᱾
ᱩᱱᱤ ᱫᱚ ᱦᱤᱱᱫᱤ ᱟᱨ ᱢᱚᱨᱟᱴᱷᱤ ᱯᱷᱤᱞᱤᱢ ᱞᱟᱹᱜᱤᱫ ᱦᱚᱸ ᱯᱞᱮᱵᱮᱠ ᱥᱮᱨᱮᱧ ᱟᱠᱟᱫ ᱯᱩᱭᱞᱩ ᱛᱤᱨᱞᱟᱹ ᱵᱟᱰᱚᱦᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱦᱤᱱᱫᱤ ᱯᱷᱤᱞᱤᱢ ᱥᱚᱨᱜᱚᱢ (᱑᱙᱕᱐)ᱟᱨ ᱵᱷᱩᱢᱤᱠᱟ (᱑᱙᱗᱗) ᱞᱟᱹᱜᱤᱫ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
Prabha Atre
ᱠᱟᱡᱽᱞᱤ ᱥᱚᱨᱮᱱ
ᱠᱟᱡᱽᱞᱤ ᱥᱚᱨᱮᱱ ᱺ ᱑᱙᱕᱐ ᱥᱟᱹᱦᱤᱛ ᱨᱮᱭᱟᱜ ᱑᱙ ᱟᱜᱚᱥᱴ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱟᱠᱩᱲᱟᱸ ᱡᱮᱞᱟᱹ ᱨᱮᱭᱟᱜ ᱢᱚᱫᱷᱚᱯᱩᱨ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟ᱾ ᱟᱯᱟᱛ ᱧᱩᱛᱩᱢ ᱥᱮᱢᱟᱯᱚᱫᱚ ᱥᱚᱨᱮᱱ ᱟᱨ ᱮᱹᱜᱟᱛ ᱧᱩᱛᱩᱢ ᱫᱚ ᱱᱤᱞᱢᱚᱱᱤ ᱾ ᱠᱟᱡᱽᱞᱤ ᱥᱚᱨᱮᱱ ᱫᱚ ᱱᱚᱣᱟ ᱵᱟᱦᱟᱱᱟ ᱧᱩᱛᱩᱢ ᱫᱚ ᱵᱟᱹᱲᱛᱤ ᱩᱯᱩᱨᱩᱢ ᱞᱮᱱᱟ᱾
ᱵᱚᱞᱟᱝᱜᱤᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱵᱚᱞᱟᱝᱜᱤᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱨᱮᱱᱟᱜ ᱵᱚᱞᱟᱝᱜᱤᱨ ᱦᱚᱱᱚᱛ ᱨᱮ ᱠᱟᱹᱢᱤᱭᱟ ᱾
ᱱᱟᱜᱟᱢ
᱗᱙ ᱠᱤᱞᱚᱢᱤᱴᱚᱨ (᱔᱙ ᱢᱤᱞ) ᱵᱤᱡᱚᱭᱱᱟᱜᱟᱨᱟᱢ-ᱯᱟᱨᱵᱚᱛᱤᱯᱩᱨᱚᱢ ᱞᱟᱭᱤᱱ ᱫᱚ ᱑᱙᱐᱘-᱐᱙ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱯᱟᱨᱵᱚᱛᱤᱯᱩᱨᱚᱢ-ᱨᱟᱭᱯᱩᱨ ᱞᱟᱭᱤᱱ ᱫᱚ ᱑᱙᱓᱑ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱ ᱛᱟᱦᱮᱸᱫ ᱾ ᱑᱙᱖᱐ ᱥᱟᱞ ᱨᱮ, ᱥᱤᱧᱚᱛᱤᱭᱟᱹ ᱨᱮᱞᱣᱮ ᱫᱚ ᱯᱮᱭᱟ ᱯᱨᱚᱡᱮᱠᱴ ᱠᱚᱫᱚ ᱛᱤ ᱨᱮ ᱤᱫᱤ ᱠᱮᱜᱼᱟᱭ : ᱠᱳᱴᱴᱟᱵᱚᱞᱚᱥᱟ-ᱠᱚᱨᱟᱯᱩᱴ-ᱡᱮᱯᱚᱨ-ᱠᱤᱨᱚᱱᱫᱳᱞ ᱞᱟᱭᱤᱱ, ᱴᱤᱴᱞᱟᱜᱚᱲ-ᱵᱚᱞᱟᱝᱜᱤᱨ-ᱡᱷᱟᱨᱥᱩᱜᱩᱰᱟ ᱯᱨᱚᱡᱮᱠᱴ ᱟᱨ ᱨᱟᱣᱨᱠᱮᱞᱟ-ᱠᱤᱨᱤᱵᱩᱨᱩ ᱯᱨᱚᱡᱮᱠᱴ ᱾ ᱢᱤᱫ ᱥᱟᱶᱛᱮ ᱤᱫᱤ ᱠᱮᱜᱼᱟᱭ ᱡᱚᱛᱚ ᱯᱮᱭᱟ ᱯᱨᱚᱡᱮᱠᱴ ᱫᱚ ᱞᱟᱹᱠᱛᱤᱭᱟᱱ ᱞᱮᱠᱟᱛᱮ DBK ᱯᱨᱚᱡᱮᱠᱴ ᱟᱨᱵᱟᱝ ᱫᱟᱱᱰᱟᱠᱟᱨᱚᱱᱭ ᱵᱚᱞᱟᱝᱜᱤᱨ ᱠᱤᱨᱤᱵᱩᱨᱩ ᱯᱨᱚᱡᱮᱠᱴ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱥᱚᱢᱵᱚᱞᱯᱩᱨ-ᱴᱤᱴᱞᱟᱜᱚᱲ ᱞᱟᱭᱤᱱ ᱫᱚ ᱑᱙᱖᱓ ᱥᱟᱞ ᱨᱮ ᱦᱮᱡ ᱥᱮᱱ ᱞᱟᱹᱜᱤᱫ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾
ᱨᱮᱞᱣᱮ ᱱᱟᱣᱟ ᱜᱮ ᱵᱮᱱᱟᱣᱟᱜ
᱑᱙᱔᱔ ᱥᱟᱞ ᱨᱮ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱱᱮᱥᱱᱟᱞᱤᱡᱮᱥᱚᱱ ᱮᱱᱟ ᱾ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱔ ᱮᱯᱨᱤᱞ ᱑᱙᱕᱒ ᱥᱟᱞ ᱨᱮ ᱢᱩᱜᱚᱞᱥᱚᱨᱟᱭ ᱨᱮᱱᱟᱜ ᱥᱟᱢᱟᱝ ᱨᱮ ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱟᱨ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱨᱮᱱᱟᱜ ᱴᱷᱟᱶ ᱥᱟᱶᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙᱕᱕ ᱥᱟᱞ ᱨᱮ, ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱫᱚ ᱥᱟᱢᱟᱝ ᱨᱮᱞᱣᱮ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱸᱰᱮ ᱫᱚ ᱰᱷᱮᱨ ᱛᱮᱫ ᱢᱟᱬᱟᱝ ᱵᱤ.ᱮᱱ.ᱟᱨ ᱦᱚᱛᱮᱛᱮ ᱪᱟᱪᱞᱟᱜ ᱞᱟᱭᱤᱱ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱒᱐᱐᱓ ᱥᱟᱞ ᱨᱮ ᱮᱦᱚᱵ ᱮᱱᱟ ᱱᱟᱣᱟ ᱴᱚᱴᱷᱟ ᱨᱮ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱟᱨ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱵᱟᱱᱟᱨ ᱨᱮᱞᱣᱮ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱴᱤᱴᱞᱟᱜᱚᱲ-ᱥᱚᱢᱵᱚᱞᱯᱩᱨ-ᱡᱷᱟᱨᱥᱩᱜᱩᱰᱟ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱫᱚ ᱒᱐᱑᱘ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱚᱞᱟᱝᱜᱤᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱥᱚᱢᱵᱚᱞᱯᱩᱨ ᱨᱮᱞᱣᱮ ᱦᱟᱹᱴᱤᱧ ᱛᱷᱚᱠ:ᱵᱚᱞᱟᱝᱜᱤᱨ ᱨᱮ ᱦᱮᱡ ᱥᱮᱱ
ᱥᱳᱵᱷᱟᱱᱟᱛᱷ ᱵᱮᱥᱨᱟ
ᱧᱩᱛᱩᱢᱟᱱ ᱠᱟᱦᱱᱤ ᱟᱨ ᱚᱱᱚᱬᱦᱮ ᱚᱞᱤᱡ ᱢᱟᱹᱱ ᱥᱳᱵᱷᱟᱱᱟᱛᱷ ᱵᱮᱥᱨᱟ ᱫᱚ ᱑᱙᱓᱖ ᱥᱟᱹᱦᱤᱛ ᱨᱮᱭᱟᱜ ᱕ ᱚᱠᱴᱚᱵᱚᱨ ᱦᱤᱞᱚᱜ ᱱᱟᱦᱟᱜ ᱡᱷᱟᱨᱠᱷᱚᱱᱰ ᱯᱚᱱᱚᱛ ᱨᱮᱭᱟᱜ ᱥᱤᱝᱵᱷᱩᱢ ᱡᱤᱞᱟᱹ ᱵᱟᱠᱩᱲᱟᱜ ᱢᱳᱫᱟ, ᱱᱤᱨᱢᱤᱥᱚᱨᱤ ᱨᱮ ᱡᱟᱱᱟᱢ ᱞᱮᱱᱟ᱾ ᱟᱯᱟᱛ ᱧᱩᱛᱩᱢ ᱫᱚ ᱥᱩᱱᱟᱹᱨᱟᱢ ᱵᱮᱥᱨᱟ ᱟᱨ ᱛᱚᱣᱟᱸ ᱫᱟᱨᱮ ᱫᱚ ᱵᱟᱞᱦᱤ ᱾ ᱟᱹᱛᱩ ᱤᱥᱠᱩᱞ ᱠᱷᱚᱱ ᱜᱮ ᱚᱞ ᱚᱜ ᱡᱤᱭᱚᱱ ᱫᱚ ᱮᱛᱚᱦᱚᱵ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱵᱚᱦᱚᱲᱟᱜᱳᱲᱟ ᱠᱚᱞᱮᱡ ᱠᱷᱚᱱ ᱑᱙᱖᱗ ᱥᱟᱹᱦᱤᱛ ᱨᱮ ᱵᱤ.ᱮ ᱯᱟᱥ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱨᱟᱣᱩᱞᱠᱮᱞᱞᱟ ᱥᱴᱤᱞ ᱯᱞᱮᱱᱢ ᱨᱮ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱥᱮᱞᱮᱫ ᱮᱱᱟ ᱾ ᱠᱟᱹᱢᱤ ᱚᱠᱛᱚ ᱜᱮ ᱑᱙᱘᱘ ᱥᱟᱹᱦᱤᱛ ᱨᱮ ᱨᱟᱸᱪᱤ ᱡᱮᱜᱮᱫ ᱵᱤᱫᱽᱫᱷᱟᱹᱜᱟᱲ ᱠᱷᱚᱱ ᱥᱟᱱᱛᱟᱲᱤ ᱛᱮ M.A ᱠᱮᱫᱟ ᱾
ᱠᱟᱹᱢᱤ ᱡᱤᱭᱚᱱ
ᱥᱳᱵᱷᱟᱱᱟᱛᱷ ᱵᱮᱥᱨᱟ ᱜᱚᱢᱠᱮ ᱫᱚ ᱚᱠᱚᱜ ᱡᱤᱭᱚᱱ ᱠᱷᱚᱱ ᱜᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱪᱟᱨᱪᱟᱣ ᱫᱚ ᱮᱦᱚᱵ ᱞᱮᱫᱟ ᱾ ᱟᱡᱟᱜ ᱚᱞ ᱠᱚ ᱢᱩᱫᱽ ᱨᱮ - ᱪᱤᱠᱤ ᱪᱤᱭᱟᱹ (᱑᱙᱗᱖) ᱥᱟᱹᱦᱤᱛ ᱨᱮ, ᱯᱮᱡᱚᱲ ᱠᱟᱦᱱᱤ (᱑᱙᱗᱗/᱘᱓), ᱢᱟᱱᱛᱟᱨ (᱑᱙᱙᱑) ᱥᱟᱹᱦᱤᱛ ᱨᱮ ᱾ ᱑᱙᱘᱘ ᱥᱟᱹᱦᱤᱛ ᱠᱷᱚᱱ ᱱᱟᱦᱟᱜ ᱯᱟᱛᱷᱟᱢ ᱧᱩᱛᱩᱢ ᱛᱮ ᱩᱪᱷᱟᱹᱱ ᱛᱟᱦᱮᱠᱟᱱᱟ ᱾ ᱥᱟᱱᱛᱟᱲ ᱥᱟᱶᱦᱮᱫ ᱨᱮ ᱟᱭᱢᱟ ᱮᱱᱮᱢ ᱢᱮᱱᱟᱜ ᱠᱷᱟᱹᱛᱤᱨ ᱮ ᱟᱹᱰᱤ ᱞᱮᱠᱟᱱ ᱥᱤᱨᱯᱟᱹᱭ ᱧᱟᱢ ᱠᱮᱫᱟ ᱾
ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱹᱱᱰᱤ
ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱹᱱᱰᱤ ᱺ ᱱᱩᱭ ᱚᱱᱚᱞᱤᱭᱟᱹ ᱚᱲᱤᱥᱟ ᱯᱚᱱᱚᱛ ᱨᱮᱭᱟᱜ ᱢᱩᱭᱩᱨᱵᱷᱚᱡᱽ ᱡᱤᱞᱟᱹ ᱨᱮᱭᱟᱜ ᱮᱠᱰᱟᱲ ᱟᱹᱛᱩ ᱨᱮ ᱑᱕ ᱡᱟᱱᱩᱣᱟᱨᱤ ᱑᱘᱗᱓ ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱᱟ᱾ ᱟᱡ ᱵᱟᱵᱟ ᱦᱟᱜ ᱧᱩᱛᱩᱢ ᱥᱚᱞᱮ ᱢᱟᱹᱱᱰᱤ ᱛᱟᱦᱮ ᱠᱟᱱ ᱛᱟᱭᱟ ᱾ ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱹᱱᱰᱤ ᱫᱚ ᱥᱤᱧ ᱠᱟᱹᱨᱤᱜᱚᱞ ᱞᱮᱠᱟᱛᱮ ᱜᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱤ ᱩᱯᱩᱨᱩᱢ ᱮ ᱫᱚᱦᱚ ᱟᱠᱟᱫᱟ ᱾ ᱟᱭᱟᱜ ᱚᱞ ᱯᱚᱨᱚᱵ ᱠᱚᱫᱚ - ᱥᱟᱢᱠᱟᱥᱟᱹᱴᱤ, ᱦᱟᱭᱨᱮ ᱥᱟᱱᱛᱟᱞ ᱡᱟᱹᱛᱤ , ᱫᱷᱚᱨᱚᱢ ᱟᱲᱟᱝ, ᱱᱟᱞᱦᱟ ᱛᱩᱢᱟᱹᱞ , ᱜᱟᱛᱮ ᱟᱲᱟᱝ ᱮᱢᱟᱱ ᱾
ᱜᱩᱨ
ᱥᱮᱨᱮᱧ ᱠᱟᱹᱨᱤᱜᱚᱞ ᱢᱟᱹᱱ ᱠᱚᱭᱮᱞ ᱯᱚᱧᱪᱟᱱᱚᱱ ᱢᱟᱹᱱᱰᱤ ᱫᱚ ᱒᱕ ᱡᱩᱱ ᱑᱙᱖᱓ ᱥᱟᱞ ᱨᱮ ᱵᱚᱸᱜᱟ ᱛᱟᱞᱟ ᱟᱠᱟᱱᱟ ᱾
ᱴᱷᱟᱠᱩᱨᱜᱟᱶ ᱦᱚᱱᱚᱛ
ᱴᱷᱟᱠᱩᱨᱜᱟᱶ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨᱼᱯᱟᱹᱪᱷᱤᱢ ᱚᱱᱪᱚᱞ ᱨᱚᱝᱯᱩᱨ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ =ᱱᱟᱜᱟᱢ= ᱴᱷᱟᱠᱩᱨᱜᱟᱶ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱯᱚᱧᱪᱚᱜᱚᱲ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱟᱨ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ, ᱟᱨ ᱯᱟᱹᱪᱷᱤᱢ ᱫᱚ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱢᱮᱱᱟᱜᱼᱟ᱾ =ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ= ᱴᱷᱟᱠᱩᱨᱜᱟᱶ ᱦᱚᱱᱚᱛ ᱨᱮ ᱕ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜᱼᱟ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
=ᱫᱩᱨᱤᱵ= ᱯᱚᱨᱫᱷᱟᱱ ᱫᱚᱨᱤᱵ ᱠᱚ ᱫᱚ ᱺ ᱦᱩᱲᱩ, ᱜᱚᱦᱩᱢ, ᱟᱹᱞᱩ, ᱡᱚᱸᱰᱨᱟ, ᱯᱟᱴ, ᱟᱹᱠ᱾ ᱛᱩᱢᱟᱹᱞ ᱟᱹᱠᱨᱤᱧ ᱫᱩᱨᱤᱵ ᱫᱚ ᱦᱩᱲᱩ, ᱪᱟᱣᱞᱮ, ᱟᱹᱞᱩ ᱟᱨ ᱩᱞ᱾ =ᱜᱟᱰᱟ ᱠᱚ= ᱴᱷᱟᱠᱩᱨᱜᱟᱶ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱜᱟᱰᱟ ᱢᱮᱱᱟᱜᱼᱟ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱴᱟᱸᱝᱜᱟᱹᱱ ᱜᱟᱰᱟ, ᱠᱟᱴᱤᱜ ᱰᱷᱮᱯᱟ ᱜᱟᱰᱟ, ᱠᱩᱞᱤᱠ ᱜᱟᱰᱟ, ᱯᱩᱨᱱᱚᱵᱷᱚᱨᱵᱟ ᱜᱟᱰᱟ, ᱛᱟᱞᱢᱟ ᱜᱟᱰᱟ, ᱯᱟᱛᱷᱚᱨᱨᱟᱡᱟ ᱜᱟᱰᱟ ᱟᱨᱦᱚᱸ ᱟᱭᱢᱟ᱾
ᱪᱤᱛᱟᱹᱨ ᱠᱚ
=ᱟᱨᱦᱚᱸ ᱧᱮᱞᱢᱮ=
ᱵᱚᱠᱥᱚᱨ ᱦᱚᱱᱚᱛ
ᱚᱛᱱᱚᱜ
ᱵᱚᱠᱥᱚᱨ ᱦᱚᱱᱚᱛ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱮᱛᱚᱢ ᱨᱮ ᱨᱳᱦᱛᱟᱥ ᱟᱨ ᱠᱟᱭᱢᱩᱨ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱵᱷᱳᱡᱽᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱠᱚᱧᱮ ᱨᱮ ᱜᱟᱝᱱᱟᱹᱭ ᱟᱨ ᱯᱟᱪᱮ ᱨᱮ ᱠᱚᱨᱢᱟᱱᱟᱥᱟ ᱜᱟᱰᱟ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱥᱟᱶ ᱥᱤᱢᱟᱹ ᱛᱮᱭᱟᱨᱟ ᱾ ᱩᱛᱛᱚᱨ ᱯᱨᱚᱫᱮᱥ ᱨᱮ, ᱵᱟᱞᱞᱤᱭᱟ ᱫᱚ ᱵᱚᱠᱥᱚᱨ ᱨᱮᱱᱟᱜ ᱠᱚᱧᱮ ᱟᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱟᱨ ᱜᱟᱡᱤᱯᱩᱨ ᱫᱚ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾)
ᱵᱚᱠᱥᱚᱨ ᱦᱚᱱᱚᱛ ᱫᱚ ᱑,᱗᱐᱓ ᱠᱤᱞᱚᱢᱤᱴᱚᱨ᱒ ᱴᱚᱴᱷᱟ ᱨᱮ ᱫᱟᱯᱟᱞ ᱟᱠᱟᱱᱟ, ᱱᱚᱣᱟ ᱵᱤᱦᱟᱨ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱨᱮᱱᱟᱜ ᱑.᱘% ᱢᱮᱱᱟᱜᱼᱟ, ᱱᱚᱣᱟ ᱴᱚᱴᱷᱟ ᱞᱮᱠᱟᱛᱮ ᱯᱚᱱᱚᱛ ᱨᱮᱱᱟᱜ ᱓᱐ ᱟᱱᱟᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱠᱮᱡ ᱠᱮᱡ ᱛᱮ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱞᱟᱛᱟᱨ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱨᱮᱱᱟᱜ ᱩᱥᱩᱠ ᱮᱛᱚᱢ ᱨᱮ ᱫᱚᱨᱭᱟ ᱟᱴᱮᱫ ᱠᱷᱚᱱ ᱗᱑ ᱢᱤᱴᱚᱨ ᱠᱷᱚᱱ ᱠᱚᱧᱮ ᱨᱮ ᱖᱖ ᱢᱤᱴᱚᱨ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱡᱟᱛᱮ, ᱵᱚᱠᱥᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑,᱗᱐᱖,᱓᱕᱒ ᱦᱚᱲ ᱢᱮᱱᱟᱜ ᱠᱚᱣᱟ (ᱜᱟᱢᱵᱤᱭᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱠᱚ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱵᱽᱨᱟᱥᱠᱟ )᱾ ᱱᱤᱭᱟᱹ ᱥᱤᱧᱚᱛ ᱨᱮ ᱒᱘᱕ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱾ ᱵᱤᱦᱟᱨ ᱨᱤᱱ ᱜᱩᱴ ᱦᱚᱲ ᱮᱞ ᱑.᱖% ᱥᱟᱶ, ᱵᱚᱠᱥᱚᱨ ᱦᱚᱱᱚᱛ ᱫᱚ ᱦᱚᱲ ᱮᱞ ᱦᱤᱥᱟᱹᱵᱽ ᱛᱮ ᱯᱚᱱᱚᱛ ᱨᱮ ᱒᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱭᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑,᱐᱐᱓ ᱛᱟᱦᱮᱸᱱ ᱠᱚ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱖᱐᱐/ ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱒᱑.᱖᱗% ᱛᱟᱦᱮᱸ ᱠᱟᱱᱟ ᱾ ᱵᱚᱠᱥᱚᱨ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱒᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱐.᱑᱔% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱒᱑% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱐.᱗᱕% ᱩᱨᱫᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱵᱮᱵᱷᱟᱨᱟ ᱾
ᱱᱟᱜᱟᱢ
ᱵᱚᱠᱥᱚᱨ ᱨᱮᱱᱟᱜ ᱞᱟᱹᱲᱦᱟᱹᱭ ᱟᱨ ᱪᱚᱣᱥᱟ ᱨᱮᱱᱟᱜ ᱞᱟᱹᱲᱦᱟᱹᱭ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮ ᱛᱟᱯᱟᱢ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱢᱮᱱᱟᱜ ᱦᱟᱱᱛᱟᱨᱟ ᱦᱚᱱᱚᱛ ᱑᱗ ᱢᱟᱨᱪ ᱑᱙᱙᱑ ᱥᱟᱞᱮ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱟᱫᱚ ᱱᱚᱣᱟ ᱵᱷᱳᱡᱽᱯᱩᱨ ᱦᱚᱱᱚᱛ ᱠᱷᱚᱱ ᱵᱷᱮᱡᱟᱨ ᱞᱮᱱᱟ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱴᱱᱟ ᱠᱷᱚᱸᱰ ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱯᱟᱹᱨᱥᱤ ᱜᱷᱟᱨᱚᱸᱡᱽ
ᱯᱟᱹᱨᱥᱤ ᱜᱷᱟᱨᱚᱸᱡᱽ ᱫᱚ ᱯᱟᱹᱨᱥᱤ ᱠᱚ ᱢᱩᱫ ᱨᱮ ᱢᱮᱱᱟᱜ ᱜᱷᱟᱨᱚᱸᱡᱤᱭᱟ ᱞᱮᱠᱟᱛᱮ ᱥᱟᱹᱜᱟᱹᱭ ᱜᱮ ᱵᱩᱡᱷᱟᱹᱜᱼᱟ ᱾ ᱡᱟᱦᱟ ᱨᱮ ᱚᱱᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮ ᱢᱮᱱᱟᱜ ᱯᱟᱹᱨᱥᱤ ᱠᱚ ᱢᱤᱫ ᱢᱩᱬᱩᱛ ᱢᱟᱬᱮ ᱯᱟᱹᱨᱥᱤ ᱠᱷᱚᱱ ᱥᱤᱨᱡᱚᱱ ᱦᱮᱡ ᱟᱠᱟᱱᱟ ᱾ ᱡᱮᱜᱮᱛ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱯᱟᱹᱨᱥᱤ ᱜᱮ ᱡᱟᱦᱟᱱ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾ ᱚᱠᱟ ᱯᱟᱹᱨᱥᱤ ᱚᱠᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱚᱱᱟ ᱵᱟᱲᱟᱭᱟ ᱞᱟᱹᱜᱤᱫ ᱢᱤᱫ ᱥᱟᱬᱮᱥ ᱯᱟᱱᱛᱷᱟ ᱢᱮᱱᱟᱜᱼᱟ ᱾
ᱤᱱᱫᱳ-ᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ
ᱤᱱᱫᱳ-ᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱫᱚ ᱯᱟᱪᱮ ᱤᱣᱨᱮᱥᱤᱭᱟ ᱢᱤᱫ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱣᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱚ ᱡᱟᱹᱥᱛᱤ ᱠᱟᱭᱛᱮ ᱤᱣᱨᱳᱯ ᱥᱤᱧᱚᱛᱤᱭᱟᱹ ᱩᱯᱚᱢᱟᱦᱟᱫᱤᱥᱚᱢ ᱟᱨ ᱤᱨᱟᱱᱤᱭᱚ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚ ᱯᱟᱹᱨᱥᱤ ᱢᱩᱫ ᱨᱮ ᱤᱝᱞᱤᱥ ᱟᱨ ᱥᱯᱮᱱᱤᱥ ᱯᱟᱹᱨᱥᱤ ᱩᱯᱚᱱᱤᱵᱮᱥ ᱦᱚᱛᱮᱛᱮ ᱱᱟᱦᱟᱜ ᱫᱤᱱ ᱮᱴᱟᱜ ᱢᱟᱦᱟᱫᱮᱥ ᱠᱚᱨᱮ ᱦᱚᱠᱚ ᱨᱚᱲᱼᱮᱫᱟ ᱾ ᱱᱚᱣᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱟᱵᱟᱨ ᱟᱭᱢᱟ ᱜᱟᱱ ᱪᱟᱸᱜᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ, ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱤᱱᱫᱳ-ᱤᱨᱟᱱᱤᱭᱚ, ᱡᱟᱨᱢᱟᱱᱤᱭᱚ, ᱨᱳᱢᱟᱱᱥ ᱟᱨ ᱵᱟᱞᱛᱳ-ᱥᱞᱟᱵᱷᱤᱠ ᱮᱢᱟᱱ ᱾ ᱱᱚᱣᱟ ᱠᱚ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱤᱝᱞᱤᱥ, ᱥᱯᱮᱱᱤᱥ, ᱦᱤᱱᱫᱩᱥᱛᱟᱱᱤ ᱯᱟᱹᱨᱥᱤ (ᱦᱤᱱᱫᱤ/ᱩᱨᱫᱩ), ᱯᱚᱨᱛᱩᱜᱤᱡᱽ, ᱵᱟᱝᱞᱟ, ᱯᱚᱧᱡᱟᱵᱤ ᱟᱨ ᱨᱩᱥ, ᱱᱚᱣᱟ ᱠᱚ ᱥᱟᱱᱟᱢ ᱯᱟᱹᱨᱥᱤ ᱠᱚᱨᱮ ᱑᱐᱐ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱨᱚᱲᱟ ᱾ ᱡᱚᱨᱢᱟᱱ, ᱯᱷᱨᱮᱸᱪ, ᱢᱟᱨᱟᱴᱷᱤ, ᱤᱴᱟᱞᱤᱭᱟᱱ ᱟᱨ ᱯᱷᱟᱨᱥᱤ ᱯᱟᱹᱨᱥᱤ ᱨᱮ ᱕᱐ ᱢᱤᱞᱤᱭᱚᱱ ᱠᱷᱚᱱ ᱡᱟᱹᱥᱛᱤ ᱨᱚᱲᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱟᱱᱟᱢ ᱨᱮ ᱡᱮᱜᱮᱛ ᱨᱮᱱ ᱔᱖% ᱦᱚᱲ ᱤᱱᱫᱳ-ᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾
ᱪᱤᱱᱟ-ᱛᱤᱵᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ
ᱪᱤᱱᱟ-ᱛᱤᱵᱵᱚᱛᱤ ᱯᱟᱹᱨᱥᱤ ᱫᱚ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ, ᱡᱟᱦᱟ ᱨᱮ ᱔᱐᱐ ᱜᱟᱱ ᱯᱟᱹᱨᱥᱤ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱠᱚ ᱯᱟᱹᱨᱥᱤ ᱫᱚ ᱥᱟᱢᱟᱝ ᱮᱥᱤᱭᱟ, ᱥᱟᱢᱟᱝᱼᱠᱚᱧᱮ ᱮᱥᱤᱭᱟ ᱟᱨ ᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱟᱫᱚᱢ ᱴᱚᱴᱷᱟ ᱠᱚᱨᱮ ᱵᱮᱵᱦᱟᱨᱚᱜ ᱠᱟᱱᱟ ᱾ ᱯᱟᱹᱨᱥᱤ ᱨᱚᱲᱼᱮᱫ ᱠᱟᱱ ᱦᱚᱲ ᱞᱮᱠᱟᱛᱮ ᱤᱱᱫᱳ-ᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱛᱟᱭᱚᱢ ᱜᱮ ᱱᱚᱣᱟ ᱨᱮᱱᱟᱜ ᱴᱷᱟᱶ ᱾ ᱱᱚᱣᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱟᱨᱟᱝ ᱯᱟᱹᱨᱥᱤ ᱠᱚ ᱦᱩᱭᱩᱜ ᱠᱟᱱᱟ ᱪᱟᱭᱱᱤᱡᱽ ᱯᱟᱹᱨᱥᱤ ᱑.᱓ ᱵᱤᱞᱤᱭᱚᱱ ᱦᱚᱲ ᱟᱨ ᱵᱚᱨᱢᱤ ᱯᱟᱹᱨᱥᱤ ᱓᱓ ᱢᱤᱞᱤᱭᱚᱱ ᱦᱚᱲ ᱮᱢᱟᱱ ᱾
ᱟᱯᱷᱨᱳ-ᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ
(Afro-Asiatic family)
ᱱᱤᱞᱳᱼᱥᱟᱦᱟᱨᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ
(Nilo-Saharan languages family)
ᱱᱟᱭᱡᱟᱨ-ᱠᱚᱝᱜᱳ ᱯᱟᱹᱨᱥᱤ ᱜᱷᱟᱨᱚᱸᱡᱽ
(Niger–Congo languages family)
ᱥᱟᱹᱠᱷᱭᱟᱹᱛ
ᱛᱷᱚᱠ : ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱟᱱᱛᱟᱲ ᱯᱟᱨᱜᱟᱱᱟ ᱠᱚᱞᱮᱡᱽ
ᱥᱟᱛᱟᱲ ᱯᱟᱨᱜᱟᱱᱟ ᱠᱚᱞᱮᱡᱽ, ᱡᱟᱦᱟᱸ ᱫᱚ ᱮᱥ.ᱯᱤ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱑᱙᱕᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱫᱚ ᱥᱤᱫᱩ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱠᱚᱞᱮᱡᱽ ᱨᱮᱱ ᱱᱤᱛᱚᱜᱤᱡ ᱯᱨᱤᱱᱥᱤᱯᱟᱞ ᱫᱚᱭ ᱦᱩᱭᱩᱜ ᱠᱟᱱᱟ ᱥᱚᱧᱡᱚᱭ ᱠᱩᱢᱟᱨ ᱥᱤᱱᱦᱟ᱾
ᱛᱷᱩᱨᱟᱹᱭ (ᱵᱤᱵᱷᱟᱜᱽ)
ᱥᱟᱱᱛᱟᱲ ᱯᱟᱨᱜᱟᱱᱟ ᱠᱚᱞᱮᱡᱽ ᱨᱮ ᱞᱟᱛᱟᱨ ᱨᱮᱭᱟᱜ ᱱᱚᱣᱟ ᱠᱚ ᱥᱟᱛᱟᱢ ᱨᱮ ᱵᱤ.ᱮ, ᱵᱤ.ᱮᱥᱥᱤ ᱟᱨ ᱵᱤ.ᱠᱚᱢ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱯᱳᱥᱴ ᱜᱨᱮᱡᱩᱭᱮᱴ
ᱱᱚᱣᱟ ᱠᱚᱞᱮᱡᱽ ᱨᱮ ᱞᱟᱛᱟᱨ ᱨᱮᱭᱟᱜ ᱱᱚᱣᱟ ᱠᱚ ᱥᱟᱛᱟᱢ ᱪᱮᱛᱟᱱ ᱨᱮ ᱮᱢ.ᱮ ᱟᱨ ᱮᱢ.ᱮᱥᱥᱤ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱠᱮᱢᱯᱟᱥ
ᱠᱚᱞᱮᱡᱽ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱫᱩᱢᱠᱟᱹ ᱵᱟᱡᱟᱨ ᱯᱟᱹᱠᱩᱨ ᱦᱚᱨ ᱟᱲᱮ ᱨᱮ ᱢᱮᱱᱟᱜᱼᱟ᱾
ᱢᱟᱹᱱ
ᱥᱟᱱᱛᱟᱲ ᱯᱟᱨᱜᱟᱱᱟ ᱠᱚᱞᱮᱡᱽ ᱫᱚ ᱥᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ 'B' ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱫᱩᱢᱠᱟᱹ ᱨᱮᱭᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ ᱨᱮᱦᱚᱸ ᱛᱩᱢᱟᱹᱞ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱥᱟᱱᱛᱟᱲ ᱯᱟᱨᱜᱟᱱᱟ ᱠᱚᱞᱮᱡᱽ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ:ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱜᱟᱛᱮ ᱠᱩᱲᱤ
ᱜᱟᱛᱮ ᱠᱩᱲᱤ ᱫᱚ ᱢᱤᱫ ᱠᱩᱲᱤ ᱜᱟᱛᱮ ᱥᱮ ᱛᱤᱨᱞᱟᱹ ᱜᱟᱛᱮ ᱥᱟᱶ ᱩᱯᱨᱩᱢ ᱥᱮ ᱥᱟᱹᱜᱟᱹᱭ ᱛᱟᱦᱮᱱ ᱠᱟᱱᱟ, ᱚᱱᱠᱟᱱ ᱜᱟᱛᱮ ᱠᱩᱲᱤ ᱡᱟᱦᱟᱸᱭ ᱥᱟᱶ ᱢᱤᱫ ᱯᱞᱮᱴᱚᱱᱤᱠ, ᱨᱚᱢᱟᱱᱴᱤᱠ ᱥᱮ ᱡᱩᱣᱟᱹᱱ ᱞᱮᱠᱟᱛᱮ ᱥᱮᱞᱮᱫ ᱛᱟᱦᱮᱱ ᱠᱟᱱᱟ᱾
ᱥᱠᱚᱯ
ᱯᱨᱚᱛᱤᱵᱷᱚᱫᱽ ᱥᱟᱹᱜᱟᱹᱭ ᱨᱮ ᱥᱟᱡᱷᱟ ᱫᱚ ᱚᱠᱟ ᱚᱠᱟ ᱟᱹᱰᱤ ᱥᱚᱨᱮᱥ ᱥᱮ ᱥᱩᱢᱩᱝ ᱜᱟᱛᱮ ᱞᱮᱠᱟᱛᱮ ᱡᱚᱲ ᱛᱟᱦᱮᱱ ᱠᱟᱱᱟ, ᱟᱥᱚᱞ ᱫᱚ ᱡᱩᱫᱤ ᱡᱟᱦᱟᱸᱭ ᱦᱚᱲ ᱥᱚᱦᱣᱚᱥ ᱮᱫ-ᱟᱭ᱾
ᱫᱩᱞᱟᱹᱲ ᱜᱟᱛᱮ ᱟᱨ ᱜᱟᱛᱮ ᱨᱮᱱᱟᱜ ᱢᱮᱱᱮᱛ ᱫᱚ ᱡᱩᱫᱟᱹ-ᱡᱩᱫᱟᱹ ᱦᱚᱲ ᱠᱚ ᱞᱟᱹᱜᱤᱫ ᱡᱩᱫᱟᱹ-ᱡᱩᱫᱟᱹ ᱡᱤᱱᱤᱥ ᱠᱟᱱᱟ, ᱵᱟᱡᱤ ᱛᱟᱞᱟ ᱵᱷᱮᱯᱮᱫ ᱦᱚᱲ ᱨᱮ ᱛᱟᱦᱮᱱ ᱠᱟᱱᱟ᱾ ᱚᱠᱟ ᱟᱹᱲᱟᱹ ᱚᱠᱟ ᱞᱮᱠᱟᱛᱮ ᱚᱠᱚᱭ ᱴᱷᱮᱱ ᱚᱠᱚᱭ ᱦᱚᱲ ᱴᱷᱮᱱ ᱚᱠᱟ ᱞᱮᱠᱟᱛᱮ ᱠᱩᱥᱤ ᱠᱚ ᱜᱟᱱᱚᱜ ᱠᱟᱱᱟ᱾
᱒᱐᱐᱕ ᱨᱮ, ᱒᱑ ᱠᱷᱚᱱ ᱥᱮ ᱓᱕ ᱥᱮᱨᱢᱟ ᱩᱢᱮᱨ ᱨᱮᱱ ᱑᱑᱕ ᱦᱚᱲ ᱴᱷᱮᱱ ᱢᱤᱫ ᱥᱮᱬᱟ ᱧᱮᱞ ᱦᱩᱭ ᱞᱮᱱ ᱛᱟᱦᱮᱱᱟ ᱡᱮ ᱡᱟᱦᱟᱸᱭ ᱫᱚ ᱨᱟᱹᱥᱟᱠᱟᱹ ᱨᱚᱢᱚᱡᱽ ᱨᱚᱢᱟᱱᱴᱤᱠ ᱜᱟᱛᱮ ᱥᱟᱶ ᱠᱚ ᱛᱟᱦᱮᱸ ᱠᱟᱱ ᱛᱟᱦᱮᱱ ᱥᱟᱶᱛᱮ ᱱᱚᱶᱟ ᱦᱚᱸ ᱱᱚᱴ ᱠᱟᱛᱮ ᱫᱚᱦᱚ ᱦᱩᱭ ᱟᱠᱟᱱᱟ ᱡᱮ ᱨᱚᱠᱟ ᱥᱚᱨᱛᱚ ᱨᱮᱱᱟᱜ ᱠᱚᱢᱤ ᱟᱹᱰᱤ ᱦᱟᱦᱟᱲᱟ ᱟᱱ ᱠᱚᱨᱚᱱ ᱵᱟᱱᱟᱜ ᱠᱟᱱᱟ, ᱡᱮᱞᱮᱠᱟ ᱡᱮ ᱡᱟᱦᱟᱸᱭ ᱦᱚᱲ ᱠᱩᱠᱞᱤ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱥᱟᱶᱛᱟ ᱠᱟᱹᱢᱤ ᱦᱚᱨᱟ ᱨᱮ ᱥᱚᱫᱚᱨ ᱵᱟᱝ ᱛᱟᱦᱮᱱ ᱨᱮ ᱟᱹᱰᱤ ᱜᱮ ᱠᱚᱥᱴᱚ ᱛᱟᱦᱮᱱ ᱠᱟᱱᱟ᱾
ᱜᱚᱨᱞᱯᱷᱨᱮᱱᱰ ᱟᱨ ᱜᱚᱨᱞ ᱯᱷᱨᱮᱱᱰ ᱵᱟᱱᱟᱨ ᱨᱮᱱᱟᱜ ᱨᱩᱯ ᱡᱩᱫᱟᱹ ᱡᱩᱫᱟᱹ ᱵᱮᱵᱷᱟᱨᱚᱜ ᱠᱟᱱᱟ ᱱᱚᱶᱟ ᱫᱚ ᱦᱚᱲ ᱠᱚ ᱦᱚᱛᱮᱛᱮ ᱡᱩᱫᱟᱹ-ᱡᱩᱫᱟᱹ ᱡᱤᱱᱤᱥ ᱞᱮᱠᱟ ᱠᱟᱹᱢᱤ ᱠᱟᱱᱟᱭ᱾ ᱡᱮᱞᱮᱠᱟ, ᱡᱚᱠᱷᱚᱱ ᱫᱩᱞᱟᱹᱲ ᱜᱟᱛᱮ ᱟᱹᱲᱟᱹ ᱨᱮᱱᱟᱜ ᱠᱟᱹᱢᱤ ᱢᱤᱫ ᱛᱤᱨᱞᱟᱹ ᱦᱚᱛᱮᱛᱮ ᱮᱴᱟᱜᱤᱡ ᱥᱟᱶ ᱡᱩᱣᱟᱹᱱ ᱡᱟᱱᱟᱝ ᱥᱟᱹᱜᱟᱹᱭ, ᱮᱴᱟᱜ ᱠᱚ ᱥᱟᱶ ᱨᱟᱹᱥᱠᱟᱹ ᱨᱚᱢᱟᱱᱴᱤᱠ ᱥᱟᱹᱠᱷᱭᱟᱹᱛ ᱨᱮ ᱡᱟᱦᱟᱸᱭ ᱮᱴᱟᱜᱤᱡ ᱛᱤᱨᱞᱟᱹ ᱵᱟᱵᱚᱛ ᱛᱮ ᱦᱩᱭᱩᱜ ᱠᱟᱱᱟ, ᱤᱠᱷᱟᱹᱱ ᱵᱟᱨᱭᱟ ᱟᱹᱲᱟᱹ ᱨᱩᱯ ᱞᱮᱠᱟᱛᱮ "ᱜᱚᱨᱞ ᱯᱷᱨᱮᱱᱰ" ᱨᱮᱱᱟᱜ ᱠᱟᱹᱢᱤ ᱚᱠᱟ - ᱚᱠᱟ ᱫᱚ ᱡᱩᱣᱟᱹᱱ ᱡᱟᱱᱟᱝ ᱥᱮ ᱨᱟᱹᱥᱠᱟᱹ ᱨᱚᱢᱟᱱᱴᱤᱠ ᱢᱮᱱᱮᱛ ᱥᱟᱶ ᱵᱷᱨᱚᱢ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱛᱮ ᱦᱩᱭᱩᱜ ᱠᱟᱱᱟ, ᱦᱩᱭ ᱫᱟᱲᱮᱭᱟ-ᱟ, ᱱᱚᱶᱟ ᱢᱤᱫ ᱟᱹᱨᱤ ᱵᱟᱝ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱱᱚᱶᱟ ᱢᱮᱱᱮᱛ ᱨᱛ ᱦᱩᱭᱩᱜ ᱠᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱚᱠᱟ ᱦᱚᱸ ᱡᱟᱱᱟᱝ ᱥᱟᱹᱜᱟᱹᱭ ᱜᱮ ᱵᱟᱹᱱᱩᱜ - ᱟ, ᱡᱟᱦᱟᱸ ᱦᱟᱹᱵᱤᱡ ᱡᱮ ᱥᱚᱢᱟᱱ ᱡᱟᱱᱟᱝ, ᱩᱵᱷᱚᱭ ᱡᱟᱱᱟᱝ, ᱯᱮᱭᱱᱤᱥᱮᱠᱥᱩᱣᱚᱞ, ᱴᱨᱟᱱᱥᱡᱮᱱᱰᱚᱨ ᱛᱤᱨᱞᱟᱹ ᱠᱚᱣᱟᱜ ᱢᱚᱢᱞᱟ ᱨᱮ ᱵᱟᱹᱱᱩᱜ ᱜᱮᱭᱟ᱾ ᱟᱹᱲᱟᱹ ᱫᱩᱞᱟᱹᱲᱤᱭᱟᱹ ᱨᱮᱱᱟᱜ ᱵᱮᱵᱷᱟᱨ ᱮᱞ ᱡᱤ ᱵᱤ ᱴᱤ ᱥᱚᱢᱩᱫᱟᱭ ᱨᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱ ᱜᱮᱭᱟ ᱟᱨ ᱱᱚᱶᱟ ᱡᱟᱦᱟᱸ ᱜᱭ ᱡᱟᱱᱟᱝ ᱥᱮ ᱠᱟᱢᱩᱠ ᱦᱚᱲ ᱠᱚᱭ ᱥᱟᱹᱠᱷᱭᱟᱹᱛ ᱟᱪᱚ ᱫᱟᱲᱮ ᱟᱠᱚᱣᱟ᱾
ᱤᱴᱤᱢᱚᱞᱚᱡᱤ
ᱟᱹᱲᱟᱹ ᱫᱩᱞᱟᱹᱲᱤᱭᱟᱹ ᱱᱚᱶᱟ ᱨᱮᱱᱟᱜ ᱤᱝᱞᱤᱥ ᱟᱹᱲᱟᱹ ᱛᱮᱫᱚ ᱯᱩᱭᱞᱩ ᱫᱷᱟᱣ ᱑᱘᱖᱓ ᱛ ᱵᱮᱵᱷᱟᱨ ᱞᱮᱱᱟ ᱡᱩᱣᱟᱹᱱ ᱡᱤᱭᱚᱱ ᱨᱮ ᱢᱤᱫ ᱠᱩᱲᱤ ᱨᱤᱱᱤᱡ ᱠᱩᱲᱤ ᱜᱟᱛᱮ ᱞᱮᱠᱟᱛᱮ ᱦᱩᱭ ᱞᱮᱱᱟ᱾ ᱑᱙᱒᱒ ᱨᱮ ᱫᱩᱞᱟᱹᱲᱤᱭᱟᱹ ᱜᱟᱛᱭ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱛ ᱢᱤᱫ ᱦᱚᱲᱟᱜ ᱥᱚᱨᱮᱥ ᱜᱟᱛᱮ ᱢᱮᱱᱛᱮ ᱵᱮᱵᱷᱟᱨ ᱞᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱜᱟᱛᱮ ᱠᱩᱲᱤ​
ᱯᱩᱡᱟ ᱵᱷᱟᱴ
ᱯᱩᱡᱟ ᱵᱷᱟᱴ (ᱡᱟᱱᱟᱢ ᱒᱔ ᱯᱷᱟᱨᱣᱟᱨᱤ ᱑᱙᱗᱒) ᱢᱤᱫᱴᱟᱝ ᱥᱤᱧᱚᱛᱤᱭᱟ ᱯᱷᱤᱞᱢ ᱨᱮᱱ ᱫᱤᱥᱟᱹᱩᱫᱩᱜᱤᱡ, ᱮᱠᱴᱨᱮᱥ, ᱣᱚᱭᱟᱥ ᱚᱣᱟᱨ ᱟᱨ ᱠᱟᱞᱟᱠᱟᱨ ᱠᱟᱱᱟᱭ᱾ ᱟᱹᱰᱤ ᱟᱭᱢᱟ ᱜᱟᱱ ᱥᱤᱨᱯᱟᱹ ᱦᱟᱢᱮᱴᱤᱭᱟᱹ, ᱡᱟᱦᱟᱸ ᱫᱚ ᱵᱟᱨᱭᱟ ᱡᱮᱜᱮᱛ (ᱱᱮᱥᱱᱚᱞ ᱯᱷᱤᱞᱢ ᱟᱣᱟᱨᱰ) ᱯᱷᱤᱞᱢ ᱥᱤᱨᱯᱟᱹ ᱥᱮᱞᱮᱫ ᱢᱮᱱᱟᱜ ᱟᱠᱟᱫᱟ᱾ ᱵᱷᱟᱴ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱟᱠᱟᱱ, ᱩᱱᱤ ᱥᱤᱧᱚᱛᱤᱭᱟ ᱯᱷᱤᱞᱢ ᱢᱮᱠᱟᱨ ᱢᱟᱦᱮᱥ ᱵᱷᱟᱴ ᱨᱤᱱᱤᱡ ᱦᱚᱯᱚᱱ ᱮᱨᱟᱛ ᱠᱟᱱᱟᱭ᱾ ᱥᱮᱨᱢᱟ ᱑᱙᱘᱙ ᱨᱮ ᱵᱷᱟᱴ ᱫᱚ ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱢᱟᱦᱮᱥ ᱵᱷᱟᱴ ᱟᱜ ᱴᱮᱞᱤᱵᱤᱡᱚᱱ ᱯᱷᱤᱞᱢ ᱰᱮᱭᱰᱤ ᱨᱮ ᱟᱡᱟᱜ ᱮᱠᱴᱤᱝ ᱨᱚᱞ ᱯᱩᱭᱞᱩ ᱠᱚᱨᱟᱣ ᱞᱮᱱᱟ᱾ ᱯᱷᱤᱞᱢ ᱞᱟᱹᱜᱤᱫ ᱛᱮ, ᱩᱱᱤᱫᱚ ᱡᱚᱛᱚ ᱠᱷᱚᱱᱟᱜ ᱥᱚᱨᱮᱥ ᱛᱤᱨᱞᱟᱹ ᱯᱟᱫᱟᱨᱯᱚᱱ ᱞᱟᱹᱜᱤᱫ ᱞᱟᱠᱥ ᱱᱭᱩ ᱯᱷᱮᱥ ᱚᱯᱷ ᱫ ᱤᱭᱟᱨ ᱞᱟᱹᱜᱤᱫ ᱛᱮ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱟᱹ ᱮ ᱡᱤᱛᱠᱟᱹᱨ ᱮᱱᱟ᱾
ᱡᱤᱭᱚᱱ ᱰᱟᱦᱟᱨ
ᱵᱷᱟᱴ ᱟᱜ ᱠᱟᱱᱟᱢ ᱫᱚ ᱒᱔ ᱯᱷᱟᱨᱣᱟᱨᱤ ᱑᱙᱗᱒ ᱢᱟᱦᱮᱥ ᱵᱷᱟᱴ ᱟᱨ ᱠᱤᱨᱟᱬ ᱵᱷᱟᱴ (ᱡᱟᱱᱟᱢ ᱞᱚᱨᱮᱱ ᱵᱨᱟᱭᱤᱴ) ᱟᱜ ᱚᱲᱟᱜ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱞᱮᱱᱟᱭ᱾ ᱟᱡ ᱵᱟᱵᱟ ᱯᱟᱦᱴᱟ ᱥᱮᱫ ᱠᱷᱚᱱᱟᱜ ᱩᱱᱤᱭᱟᱜ ᱨᱩᱯ ᱫᱚ ᱜᱩᱡᱽᱨᱟᱛᱤ ᱵᱚᱸᱥᱚ ᱨᱤᱱᱤᱡ ᱟᱠᱟᱱᱟᱭ ᱟᱨ ᱚᱱᱟ ᱜᱮ ᱟᱡ ᱟᱭᱳ ᱥᱮᱫ ᱠᱷᱚᱱᱟᱜ ᱩᱱᱤᱫᱚ ᱟᱸᱜᱨᱮᱡᱤ, ᱥᱠᱳᱴᱤᱥ, ᱟᱨᱢᱮᱱᱤᱭᱟᱭᱤ ᱟᱨ ᱵᱟᱨᱢᱤ ᱜᱷᱟᱨᱚᱸᱡᱽ ᱨᱤᱱᱤᱡ ᱦᱩᱭᱩᱜ ᱟ᱾ ᱩᱱᱤᱫᱚ ᱥᱚᱱᱤ ᱨᱟᱡᱽᱫᱟᱱ ᱨᱤᱱᱤᱡ ᱦᱚᱯᱚᱱ ᱮᱨᱟ ᱠᱟᱠᱤ ᱟᱭᱳ ᱜᱤᱫᱟᱹᱨ ᱠᱟᱱᱟᱭ᱾ ᱩᱱᱤᱨᱮᱱ ᱢᱤᱫᱴᱟᱝ ᱵᱚᱭᱦᱟ ᱨᱟᱦᱩᱞ ᱵᱷᱟᱴ ᱟᱨ ᱠᱩᱲᱤ ᱫᱚ ᱥᱟᱦᱤᱱ ᱟᱨ ᱟᱞᱤᱭᱟ ᱵᱷᱟᱴ᱾ ᱩᱱᱠᱩ ᱨᱤᱱ ᱠᱟᱠᱟᱭᱟ ᱵᱚᱭᱦᱟ ᱦᱤᱛᱟᱨᱛᱷ ᱵᱷᱟᱴ ᱟᱨ ᱤᱢᱨᱟᱱ ᱦᱟᱥᱢᱤ ᱾
ᱠᱮᱨᱤᱭᱟᱨ
ᱵᱷᱟᱴ ᱫᱚ ᱟᱡᱟᱜ ᱮᱠᱴᱤᱝ ᱠᱮᱨᱤᱭᱟᱨ ᱨᱮᱱᱟᱜ ᱮᱛᱚᱦᱚᱵ ᱫᱚ ᱑᱗ ᱥᱮᱨᱢᱟ ᱩᱢᱮᱨ ᱠᱷᱚᱱ ᱜᱮ ᱑᱙᱘᱙ ᱨᱮ ᱰᱮᱭᱰᱤ ᱥᱟᱶ ᱮ ᱠᱚᱨᱟᱣ ᱞᱮᱫ ᱛᱟᱦᱮᱱᱟ, ᱡᱟᱦᱟᱸ ᱫᱚ ᱩᱱᱤᱨᱮᱱ ᱵᱟᱵᱟ ᱢᱟᱦᱮᱥ ᱵᱷᱟᱴ ᱫᱟᱨᱟᱭ ᱛᱮ ᱫᱤᱥᱟᱹ ᱩᱫᱩᱜ ᱨᱮ ᱢᱤᱫᱴᱟᱝ ᱴᱤᱵᱷᱤ ᱯᱷᱤᱞᱢ ᱛᱟᱦᱮᱸ ᱠᱟᱱᱟ᱾. ᱯᱷᱤᱞ ᱨᱮ ᱩᱱᱤᱫᱚ ᱟᱵᱷᱤᱱᱮᱛᱟ ᱟᱱᱩᱯ ᱠᱷᱮᱨ ᱦᱚᱛᱮᱛᱮ ᱠᱚᱨᱟᱣ ᱠᱮᱫᱟ᱾ ᱩᱱᱤᱭᱟᱜ ᱡᱚᱛᱚ ᱠᱷᱚᱱᱟᱜ ᱡᱟᱹᱥᱛᱤ ᱦᱤᱴ ᱢᱤᱫᱴᱟᱝ ᱟᱨ ᱢᱟᱨᱟᱝ ᱯᱟᱨᱫᱟ ᱨᱮ ᱩᱱᱤᱭᱟᱜ ᱮᱛᱚᱦᱚᱵ ᱥᱮᱨᱮᱧ ᱫᱤᱞ ᱦᱟᱭ ᱠᱤ ᱢᱟᱱᱛᱟ ᱱᱟᱦᱤᱸ (᱑᱙᱙᱑) ᱥᱟᱶᱛᱮ ᱦᱩᱭᱮᱱᱟ, ᱡᱟᱦᱟᱸ ᱫᱚ ᱚᱥᱠᱟᱨ (ᱵᱤᱡᱮᱛᱟ) ᱡᱤᱛᱠᱟᱹᱨᱤᱭᱟᱹ ᱦᱩᱞᱤᱣᱩᱰ ᱠᱞᱟᱥᱤᱠ ᱤᱴ ᱦᱟᱭᱞᱮᱸᱰ ᱣᱟᱱ ᱱᱟᱭᱤᱴ ᱨᱮᱱᱟᱜ ᱨᱤᱢᱮᱠ ᱛᱟᱦᱮᱸ ᱠᱟᱱᱟ᱾ ᱯᱩᱡᱟ ᱵᱷᱟᱴ ᱥᱴᱟᱨᱰᱟᱥᱴ ᱞᱮᱠᱟᱱᱟᱜ ᱟᱹᱰᱤᱜᱟᱱ ᱵᱚᱞᱰ ᱥᱩᱴ ᱨᱮ ᱧᱮᱞ ᱮᱱᱟᱭ᱾ ᱑᱙᱙᱐ ᱨᱮᱱᱟᱜ ᱫᱚᱥᱚᱠ ᱨᱮ ᱩᱱᱤᱭᱟᱜ ᱡᱚᱛᱚ ᱠᱷᱚᱱᱟᱜ ᱯᱨᱟᱥᱤᱫᱷᱤ ᱯᱷᱤᱞᱢ ᱨᱮ ᱥᱟᱸᱡᱟᱭ ᱫᱟᱛ ᱥᱟᱶᱛᱮ ᱥᱟᱲᱟᱠ (᱑᱙᱙᱑) ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱡᱩᱱᱩᱱ, ᱡᱟᱱᱟᱢ, ᱟᱨ ᱯᱷᱤᱨ ᱛᱮᱨᱤ ᱠᱟᱦᱟᱱᱤ ᱭᱟᱫ ᱟᱭᱤ, ᱨᱟᱦᱩᱞ ᱨᱚᱭ ᱥᱟᱶᱛᱮ, ᱥᱟᱨ (᱑᱙᱙᱓) ᱟᱨ ᱜᱩᱱᱮᱜᱷᱟᱨ (᱑᱙᱙᱕), ᱟᱛᱩᱞ ᱟᱜᱽᱱᱤᱦᱚᱛᱨᱤ ᱥᱟᱶᱛᱮ, ᱛᱟᱲᱤᱯᱟᱨ(᱑᱙᱙᱓) ᱟᱨ ᱱᱟᱨᱟᱡ(᱑᱙᱙᱔), ᱢᱤᱛᱷᱩᱱ ᱪᱟᱠᱨᱟᱣᱟᱨᱛᱤ ᱥᱟᱶ ᱦᱟᱢ ᱫᱚᱱᱚ ᱨᱤᱥᱤ ᱠᱟᱯᱩᱨ ᱥᱟᱶ, ᱟᱸᱜᱽᱨᱟᱪᱷᱟᱠ ᱥᱟᱱᱤᱫᱮᱚᱞ ᱥᱟᱶ (᱑᱙᱙᱕) ᱨᱮ, ᱪᱟᱦᱟᱛ (᱑᱙᱙᱖) ᱥᱟᱦᱨᱩᱠᱷ ᱠᱷᱟᱱ ᱥᱟᱶ ᱨᱮ, ᱛᱢᱟᱱᱱᱟ (᱑᱙᱙᱗), ᱥᱩᱯᱟᱨ ᱦᱤᱴ ᱟᱨ ᱢᱟᱞᱴᱤ ᱥᱴᱟᱨᱨ ᱵᱚᱨᱰᱟᱨ (᱑᱙᱙᱗) ᱟᱨ ᱡᱟᱠᱷᱟᱢ (᱑᱙᱙᱘), ᱟᱡᱟᱭ ᱫᱮᱣᱜᱟᱱ ᱥᱟᱶ᱾ ᱵᱷᱟᱴ ᱠᱤᱪᱷᱩ ᱜᱟᱱ ᱦᱚᱲ ᱠᱚ ᱠᱩᱥᱤ ᱞᱮᱠᱟᱱᱟᱜ ᱦᱤᱴ ᱥᱤᱧᱚᱛᱤᱭᱟ ᱯᱷᱤᱞᱢ ᱨᱮᱦᱚᱸ ᱮᱠᱴᱤᱝ ᱠᱚᱨᱟᱣ ᱟᱠᱟᱫᱟ᱾
ᱪᱟᱵᱷᱟᱠᱟᱱᱳ ᱯᱟᱹᱨᱥᱤ
ᱪᱟᱵᱷᱟᱠᱟᱱᱳ ᱥᱮ ᱪᱟᱵᱟᱠᱟᱱᱳ ᱫᱚ ᱮᱥᱯᱮᱱᱤᱥ ᱠᱨᱮᱭᱳᱞ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱜᱩᱥᱴᱤ ᱠᱟᱱᱟ, ᱡᱟᱦᱟᱸ ᱫᱚ ᱯᱷᱤᱞᱤᱯᱟᱭᱤᱱ ᱫᱤᱥᱚᱢ ᱨᱮᱠᱚ ᱨᱚᱲᱼᱟ ᱾ ᱮᱛᱚᱢ ᱯᱷᱤᱞᱤᱯᱟᱭᱤᱱ ᱨᱮᱭᱟᱜ ᱫᱤᱯ ᱠᱚ ᱢᱩᱫᱽ ᱨᱮ ᱢᱤᱸᱰᱟᱱᱟᱣ ᱫᱤᱯ ᱨᱮ ᱢᱮᱱᱟᱜ ᱡᱟᱢᱵᱳᱣᱟᱝᱜᱟ ᱥᱚᱦᱚᱨ ᱨᱮ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱾ ᱪᱟᱵᱷᱟᱠᱟᱱᱳ ᱫᱚ ᱮᱥᱤᱭᱟ ᱨᱮᱭᱟᱜ ᱮᱠᱞᱟ ᱢᱤᱫ ᱮᱥᱯᱮᱱᱤᱥ ᱠᱨᱮᱭᱳᱞ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱮᱥᱯᱮᱱᱤᱥ ᱛᱷᱚᱠ: ᱠᱨᱮᱭᱳᱞ ᱯᱟᱹᱨᱥᱤ ᱛᱷᱚᱠ: ᱯᱷᱤᱞᱤᱯᱟᱭᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱜᱚᱝᱜᱟᱫᱷᱚᱨ ᱡᱟᱛᱤᱭᱟᱨᱤ ᱥᱤᱨᱯᱷᱟ.
ᱜᱚᱝᱜᱟᱫᱷᱚᱨ ᱡᱟᱛᱤᱭᱟᱹᱨᱤ ᱥᱤᱨᱯᱷᱟ. ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱨᱟᱥᱴᱨᱤᱭᱚ ᱥᱤᱨᱯᱷᱟ. ᱠᱟᱱᱟ ᱾ ᱱᱚᱶᱟ ᱫᱚ Litrature (ᱨᱟ.ᱦᱬᱤ) ᱨᱮ ᱠᱚ ᱮᱢᱟ ᱠᱚᱣᱟ ᱾ ᱱᱚᱶᱟ ᱥᱤᱨᱯᱷᱟ. ᱫᱚ ᱠᱳᱥᱲᱤ ᱠᱚᱵᱤ ᱜᱚᱝᱜᱟᱫᱷᱚᱨ ᱢᱮᱦᱮᱨ ᱧᱩᱛᱩᱢ ᱨᱮ ᱠᱚ ᱫᱚᱦᱚ ᱟᱠᱟᱜᱼᱟ ᱾ ᱱᱚᱶᱟ ᱥᱤᱨᱯᱷᱟ. ᱫᱚ ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱡᱟᱜ ᱵᱩᱱᱤᱭᱟᱹᱫᱽ ᱮᱛᱚᱦᱚᱵ ᱫᱤᱱ ᱦᱮᱞᱢᱮᱞ ᱨᱮ ᱠᱚ ᱮᱢᱟ‌ ᱠᱚᱣᱟ ᱾ ᱯᱩᱭᱞᱩ ᱨᱮ ᱱᱚᱶᱟ‌ ᱥᱤᱨᱯᱷᱟ. ᱫᱚ ᱑᱙᱙᱑ ᱨᱮ‌ ᱟ.ᱞᱤ ᱥᱟ.ᱨᱫᱟᱨ ᱡᱚᱯᱷᱨᱤ ᱠᱚ ᱮᱢᱟ ᱫᱮ ᱛᱟᱦᱮᱱ ᱾ ᱱᱤᱛ ᱫᱷᱟᱵᱤᱡ ᱛᱮ ᱒᱙ ᱨᱟ.ᱦᱬᱤᱭᱟᱹ ᱱᱚᱶᱟ ᱥᱚᱢᱢᱟᱱ ᱠᱚ ᱮᱢᱟ ᱟᱠᱟᱣᱟᱫ ᱠᱚᱣᱟ ᱾
ᱪᱟᱞ
ᱱᱚᱶᱟ ᱥᱤᱨᱯᱷᱟ. ᱫᱚ ᱡᱷᱚᱛᱚ ᱥᱮᱨᱢᱟ ᱠᱚ ᱮᱢᱟ ᱠᱚᱣᱟ ᱥᱚᱢᱵᱚᱞᱯᱩᱨ ᱡᱮᱜᱮᱛᱤᱭᱟᱹ ᱵᱤᱨᱫᱟ.ᱜᱟᱲ ᱨᱮᱭᱟᱜ Foundation day ᱨᱮ ᱾ ᱱᱩᱠᱩᱣᱟᱜ ᱥᱤᱨᱯᱷᱟ.ᱠᱩᱜᱽ ᱵᱟᱪᱷᱟᱣ ᱨᱮᱭᱟᱜ ᱪᱟᱞ ᱫᱚ ᱟ.ᱰᱤ ᱵᱷᱮᱜᱟᱨᱟ ᱾ ᱱᱩᱠᱩ ᱫᱚ ᱑ ᱥᱮᱨᱢᱟ ᱜᱟᱱ ᱞᱟᱜᱟᱣᱟ ᱠᱚᱣᱟ ᱱᱚᱶᱟ ᱥᱤᱨᱯᱷᱟᱹᱤᱡ ᱯᱟᱱᱛᱮ ᱞᱟᱹᱜᱤᱫ ᱛᱮ ᱾ ᱱᱤᱭᱟᱹ ᱡᱮᱠᱷᱟ ᱒᱐᱒᱐ ᱨᱮ ᱚᱠᱚᱭ ᱥᱤᱨᱯᱷᱟ. ᱧᱟᱢᱟᱭ ᱩᱱᱤ ᱫᱚ ᱟᱡᱟᱜ ᱥᱤᱨᱯᱷᱟ. ᱒᱐᱒᱑ ᱨᱮᱭᱟᱜ ᱡᱟᱱᱩᱟᱨᱤ ᱨᱮ ᱤᱫᱤᱟᱭ, ᱟᱨ ᱒᱐᱑᱙ ᱡᱤᱛᱠᱟᱹᱨᱤᱡ ᱫᱚ ᱒᱐᱒᱐ ᱨᱮ ᱟᱡᱟᱜ ᱥᱤᱨᱯᱷᱟ. ᱤᱫᱤ ᱡᱚᱝᱼᱟᱭ ᱾ ᱱᱚᱶᱟ ᱥᱤᱨᱯᱷᱟ. ᱫᱚ ᱡᱩᱨᱤ ᱢᱮᱢᱵᱚᱨ ᱠᱚ ᱵᱤᱪᱟᱨ ᱠᱟᱛᱮᱫ ᱧᱩᱛᱩᱢ ᱠᱚ ᱯᱷᱚᱴᱮᱞᱼᱟ ᱾ ᱡᱩᱨᱤ ᱢᱮᱢᱵᱚᱨ ᱨᱮ ᱫᱚ ᱡᱮᱛᱮ ᱢᱟᱲᱟᱝ ᱠᱚ ᱜᱚᱝᱜᱟᱫᱷᱚᱨ ᱥᱤᱨᱯᱷᱟ. ᱧᱟᱢᱠᱩᱜ ᱦᱚᱸ ᱠᱚ ᱛᱟᱷᱮᱸᱱᱟ ᱾ ᱥᱤᱨᱯᱷᱟ. ᱧᱟᱢᱤᱡ ᱫᱚ ₹᱕᱐,᱐᱐᱐ ᱠᱮᱥ ᱯᱨᱟᱭᱤᱡ, ᱚᱝᱜᱚᱵᱚᱥᱛᱨᱚ, ᱥᱟᱤᱴᱮᱥᱚᱱ, ᱢᱮᱢᱮᱱᱴᱚ ᱟᱨ ᱜᱚᱝᱜᱟᱫᱷᱚ ᱢᱮᱦᱮᱨ ᱜᱨᱚᱱᱛᱷᱚᱞᱚᱡᱤ ᱮ ᱧᱟᱢᱟᱭ ᱾